الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد الو اه المرة الماضية انتهينا من كتاب النكاح
بنبدأ في كتاب الجنايات باب الكتاب العاشر وهو كتاب الجنايات. وهنا يبدأ الربع الايه؟ الرابع من الفقه على اعتبار ان الفخاد يقسمه الفقه الى اربع آآ اجزاء. الجزء الاول بيتكلم عن العبادات. الطهارة والصلاة والزكاة والصيام والحج
العقيقة والاضحية والجهات وبعد كده بيتكلموا في باب المعاملات. آآ البيوع بقى الايجارة والشركة والهدية والكلام اللي احنا خدناه دوت ده من باب البيوع وبعد كده بيتكلموا في باب النكاح والطلاق والايه؟ والايلاء والخلع والكلام دوت. وبعد كده كتاب الجنايات. خلوا كتاب الجنايات
والديات والكفارات والايمان والنذور والشهادات والاقرار في النهاية خالص لان هو مترتب على كل اللي فات فكأنهم بيضعوا تصور ان الانسان يعني هم رتبوه كده ليه؟ رتبوه ان ده ترتيب منطقي. لان ده اللي هيواجهه الانسان في حياته. يعني انت اول ما
مسلا ايه اول حاجة هتقابلها؟ هتقابل العبادة نفسها اكيد اول حاجة تكلف بها العبادة. طهارة اول حاجة هتعلمها يبقى كده الصلاة اكيد. وبعد كده الطهارة والصلاة والصيام. وبعد كده لو معك شوية فلوس هيبقى عليك زكاة. لو قدرت تحج هتحج. يبقى انت في الحتة الاولانية بتتكلم
بس في الايه؟ في العبادات. كبرنا شوية بقى معنا فلوس هنشتغل. اكيد مش هنتجوز الاول. فلازم الاول هتشتغل. فلازم تشتغل الاول يبقى اتعلم الاول ايه البيوع قبل النكاح هتنزل تشتغل وتتوظف الحلال الحرام الربا ايه الغرر ايه الميسر الكلام دوت لازم تعرفه عشان ما تديش حياتك بحرام
معك شوية فلوس خلاص عرفت الفلوس ماشية ازاي والحلال فين والحرام فيها تتجوز. هتيجي تتجوز ايه؟ لازم تعرف احكام الطلاق والكلام دوت في وسط حياتك دي بقى كلها بعد ايه؟ بعد ما اشتغلت واتجوزت تبدأ مشاكل بقى. تبتدي تواجه مشاكل في حياتك. يحصل مسلا مسلا لا قدر الله سرقة. يحصل جناية يحصل آآ خناقة
يحصل قتل يحصل مش عارف ايه. لازم تعرف بقى العواقب. انت راجل دلوقتي عامل في السوق الراجل متجوز لازم تعرف حصل مشكلة. ايه الحكم فيها هذا ترتيب ايه؟ ترتيب منطقي لليل اللي هيواجهه الانسان في ايه؟ في الحياة بشكل عام. الجنايات. بيقول تعريف الجناية
جمع جمعها جنايات وهي لغة كلغة هي التعدي على البدن او المال او العرض وقد جعل الفقهاء كتاب الجنايات خاص بالبدن التعدي على البدن بس. وخلوا كتاب الحدود في موضوع التعدي على
الولاد يعني الجنايات في في القانون او في اللغة هي اي تعدي سواء على بدن او مال او عرض تسمى جناية  لكن في الفقه خلوا الجنايات بس هي التعدي عليه على البدن. وقال لك التعدي على المال والعرض اللي هو الزنا بقى والكلام ده
هيبقى ايه؟ هنخليه في باب الايه؟ في باب الحدود. ان دي لها حدود كله ممكن تسميه جنايات. يعني ممكن تسمي كتاب الجنايات والحدود؟ كتاب الجنايات. كلغة. لكن الفقهاء ها اصطلحوا على ان ايه؟ على ان البدن هنسميه جنايات. ما عدا البدن من مال او عرض هنسميه ايه؟ حدود. مش فارقة جنايات زي الحدود
ممكن نسمي كله جنايات عشان كده بيقول يعني يمكن ان هو كله يسمى ايه جنايات. فالجناية شرعا شرعا بقى ايه؟ المصطلح الشرعي. التعدي على البدن بما يوجب قصاصا او مالا او كفارة كما سيأتي. طيب اقسام الجناية. انا دلوقتي احنا قلنا الجناية على البدن. اكيد الجناية على البدن اما على
بدا بان هو يقتل او يصاب فازا الجناية اما هي على النفس بالكامل قتل او جناية على ما دون النفس. اللي هو بقى الجراحات والاصابات والكسر وقطع اصبع فقع عين. الحاجات اللي هي هتبقى مش قتل بس هي
قم الاعتداء على ما دون النفس. فيتكلم الاول على الاعتداء على النفس بالكلية قتل. ايه احكام الايه؟ احكام القتل فبيقول الجناية على النفس يعني قتل يعني. فبيقول هي كل فعل يؤدي الى زهوق النفس. وهي القتل
المسلمون على تحريم القتل بغير حق. قال تعالى ولا تقتلوا النفس التي حرم الله الا بالحق اذا هناك قتل بحق. وهناك قتل بغير حق. والقتل بحق هو ما كان هناك سبب شرعي للقتل دوت. زي
النبي عليه الصلاة والسلام قال من بدل دينه فاقتلوه. زي الزاني لو كان متجوز السيد ازا كان متجوز وزنا فيقتل زي مثلا اه الايه؟ اللي قتل نفسه. اللي قتل ممكن ان هو ايه؟ يقتل
زلك زينا بيقول لنا حديس ابن مسعود لا يحل دم امرئ مسلم الا باحدى ثلاث. النفس بالنفس. واحد قتل تقتل ده لو قتلت لو قتلت الشخص دوت او الحاكم قتله بعد بعد موافقة اولياء الدم زي ما هنشوف يبقى ده قتل بحق
النفس بالنفس الثيب الزاني. شخص متزوج وزنا. فدوت بقى ايه؟ ده ما فيهوش بقى ده لازم لو الحاكم آآ يعني ثبت عليه الجريمة لازم هيقتله بالرجل والتارك لدينه المفارق للجماعة. يعني المرتد عن دين الاسلام حكمه ان هو ايه؟ يقتل. فتحليم تحريم القتل بغير حق ثابت بالكتاب
والسنة وطبعا اجماع المسلمون على زلك طيب بعد كده ايه بقى حكم القاتل نفسه؟ قاتل النفس بغير حق. طبعا هنا بنتكلم فالذي تعمد القتل يعني ازا قتل شخص شخصا متعمدا. يعني دي مش تبقى في قتل الخطأ مسلا بغير حق. فحكمه انه فاسق. يعني
فاسق يعني فاعل كبيرة من اكبر كبائر الاسلام. السبع الموبقات الاشراك بالله وايه؟ والسحر وقتل نفس التي حرم الله الا بالحق. وبعد كده كان النبي على الربا وايه؟ واكل مال اليتيم وقذف المحصنات الغافلات والتولي
فاعتبر النمرة تلاتة بعد الاشراك بالله وايه والسحر قتل النفس بغير حق فهذه من اكبر كبائر الاسلام ومن اكبر الكبائر في التعدي على بكيت في التعدي على الغير. يعني اكبر الكبائر في التعدي على حق الله. ترك الصلاة
واكبر الكبائر في التعدي على حقوق الخلق اكيد القتل. لذلك في حديثين ممكن يبقى ظاهرهم التعارض. قال النبي عليه الصلاة والسلام ان اول ما يحاسب عليه العبد الصلاة. صح؟ فيه حديس تاني ان اول ما يقضى فيه بين الناس
بس الدماء يبقى ازا ايه اللي هيتحاسب عليه الاول؟ الصلاة ولا القتل؟ قال لك حقوق الله اول حاجة هتبدأ بالايه؟ بالصلاة. حقوق الناس اول حاجة الحسابات فيها ليه؟ القتل. عموما وبعد كده الدماء بقى. اي دماء بعد كده. فاول ما يحاسب عليه العبد الصلاة ان ده اعظم حق في حقوق الله تعالى
واول ما يقضى فيه بين الناس الدماء. لان ده اعظم جريمة ممكن ان تقع بين الايه؟ بين الناس. ما فيش تعارض بين الحديسين. طبعا ده كبير عن اكبر كبائر الاسلام على الاطلاق. قال تعالى من قتل نفسا بغير نفس او فساد في الارض فكأنما قتل الناس جميعا. وقال
النبي صلى الله عليه وسلم لا يزال المسلم في فسحة من دينه ما لم يصب دما حراما. يعني ايه يعني ايه مزان المسلم في فسحة من دينه؟ يعني التوبة من اي ذنب ممكن تكون سهلة ما عدا الزنب ده بالزات. ليه بقى
لان في مشكلة كبيرة في الزنب دوت. انا دلوقتي لما اتوب من لما اعوز اتوب من اي زنب لو زنب في حق الله استغفر. خلاص صح وتوبته بتاعه اقلعته مش هرجع تاني وتوبة صادقة الموضوع ينتهي. طب غلطت في حد هتوب الى الله؟ ده دي حاجة وهعتزر له. الشخص دوت
وحرضي لو سرقت فلوس هرجعها له لو هطلب منه يسامحني. طب قتلته هتوب هتتوب الى الله. كويس؟ اولياء القتيل هتراضيهم بالدية مسلا. ولا حتى اقتصوا منك ولا اعفو عنك في مشكلة
قتيل تظل الامر ده معلق الى ان تلقى الله وطلخا القتيل وانت بقى وايه نصيبك بقى. لو فعلا توبتك صادقة لعل الله يجعل لك ايه؟ مخرج. زي الراجل اللي قتل ميت نفس. احنا عارفين ان هو اكيد دخل فين
الجنة فده اكيد ربنا هيجعل له ايه؟ مخرج يوم القيامة. اما بقى هيراضي الايه؟ الناس اللي اتقتلوا. ميت واحد اتقتلوا. كده لو واحد بس حس هيخش النار. اكيد فيه مخرج اما ربنا هيراضي الايه؟ اللي القتلى دول من عنده سبحانه وتعالى او يعني يقدر نوع من ايه؟ اي نوع من
من الامور ان ربنا يعطيه من عنده عشان يكفي حقوق الايه؟ حقوق الناس دي او يديهم وبعد كده ربنا برضو هيدخله الجنة حتى لو حسناته نزلت عن سيئات هيعفو وانه يدخله ليه؟ الجنة يعني في هيخلي له حل. بس انت هيفضل القتيل مضطرب
القاتل قصدي مضطرب. مش عارف هيحصل ايه يوم القيامة. هو بيحاول يصدق قدر ما يستطيع في التوبة. ولا زال هناك شيء في في التوبة ساسي لسه ما خلصش منه. مش عارف هيحصل ايه. مع القديم ياما. لان هو اصلا مش عارف ربنا قبل توبته. ولا لا؟ اصل انت لو قلت لي انا سامحتك انا كده اتأكدت
تماما ان انا عديت من دي على الاقل. فاضل اللي بيني وبين ربنا. ما بالك بقى اللي بيني وبين ربنا انا مش عارفه ولا عارف حتى اللي بيني وبين الايه؟ القتيل فدي مشكلة تخلي الانسان
ازمة دينية الى بقى ان يلقى الله ويبقى رجاؤه قبل ما يموت يا رب. يا رب اجعل لي مخرج. تمام؟ الامر التاني ان قيل في قوله تعالى النبي عليه الصلاة والسلام فسحة من دين ما لا يصلح حراما. قيل ان الذي يقتل يضيق عليه صدره جدا. حتى تكون اصلا
التوبة مش سهلة بالنسبة لك يعني يعني ايه؟ كأن القتل بيقسي القلب جدا  لدرجة ان مش من السهل ان قاتل ايه؟ يتوب. بيبقى خلاص قلبه وصل لمرحلة من القسوة ان هو قتل
بني ادم وده يدل على شدة شدة شدة قسوة رهيبة. لزلك لو نفز القتل فعلا كأن الايه؟ كأنه خلاص يعني عدى ايه؟ كسر حاجز معين خلي العودة مش سهلة. فكأن كل الزنوب كأنك ايه ؟ كأنها مسافات مسلا. انت مشيت مسافة قلت لك ارجع ترجع ارجع
ماشي بعيد قوي هيبقى الرجوع ايه؟ تقيل. لان تبعاته تقيلة قوي. انت عارف يعني ايه؟ قاتل يتوب. ده عايز يسترضي ربنا. يسترضي سهل القتيل وغير بقى ليه؟ القتيل نفسه فالعودة بتاعته مش سهلة
الشيلة تقيلة فممكن ما يرجعش من ثقل الايه؟ من ثقل الحمل. واخد بالك؟ فدي معنى ان فسحة من دينه يعني اي ممكن ايه العودة منه اسهل شوية. لكن القتل العودة منه صعبة
مش سهلة مش بنيأس طبعا لكن بنقول فعلا القتل فعلا اه مش اي حد يقدر يتوب الايه؟ من قتل وان كانت توبة تقبل لو تاب انسان من القتل مهما كان
مهما قتل واخد بالك يقبل منه. لكن القاتل يعني يكون قلبه ايه؟ اقسى من اي حد. ويكون رجوعه من مسافة بعيدة غير اي حد. لكن عموما يعني لذلك ابن عباس رضي الله عنه وارضاه لما جاءه رجل يعني وقال قتلت نفسا هل لي من توبة؟ اعرض عنه
يعني هو مش مش عايز يقول له لأ بس يعني مش عارف يحلها له ازاي ما انت هتتوب ازاي توبة كاملة اعرض عنه قال ابن عباس هل لي من توبة؟ فاعرض عنه. قال يا ابن عباس هل لي من توبة؟ فالنهاية يعني نظر اليه وقال هل لك ام
فقال نعم وقال احسن اليها وبرها لعل الله ان يتقبل منك توبتك مشي يعني عايز يلاقي له حاجة يعني يعوض بها اللي حصل ده. فسألوه يا ابن عباس يعني انت قلت له ليه على الموضوع ده؟ قال لا اعلم عملا في الاسلام اعظم من بر الوالدة
يعني دي قصدي اكبر كبيرة في الاسلام في حق البشر. فقصادها نعمل ايه؟ اكبر احسان بحق الايه؟ البشر. ايه هي اكبر احسان حسنة تعملها في البشر؟ بر الوالدة ده اكبر احسان تعمله في حق البشر. انك تحسن الى الوالدة. شف زكاء ابن عباس عمل دي قصاد ديت. ده اسوأ حاجة تعملها في
انك تقتل بني ادم. فعايز عايز يلاقي له توبة. ازاي ايه العمل اللي ممكن ده قصاد ديت والدنيا يعني ها؟ يعني حتى لو القتيل قبلك يوم من الايام هيبقى معك حاجة ايه
تدفع منها ما انت هتدي له حسنات. ايه هي بقى الحاجة اللي ممكن تجمع بها حسنات؟ حتى لو اتوقفت قدام القتيل وهتدفع يبقى معك. عشان تعدي. قال له ما فيش بقى ما اعرفش حاجة في الاسلام ممكن يعني تعوض اللي انت عملته ده غير بر ليه؟ الوالدة. شف موضوعها تقيل. عشان كده ما زال في فسحة
عشان تعوض تقيلة كبيرة لكن المستحيل لأ طبعا لأ طبعا قل يا عبادي الذين اسرفوا على انفسهم لا تقنطوا من رحمة الله ربنا قال والذين لا يدعون والله لا اخر ولا يقتلون النفس التي حرم الله بالحق ولا يزنون ومن يفعل زلك يلقى اثاما يضاعف له العذاب يوم القيامة ويخلد فيه مهانا الا من تاب
وامن شوف ده ربنا بيتكلم على واحد كافر وقتل وزنا. لكن بعد كده قال الا من تاب وامن وعمل عملا صالحا فاولئك يبدل الله سيئاتهم حسنات وكان الله غفورا رحيما. آآ فاحنا بنقول وسط التوبة توبة القاتل مقبولة تقبل والقاتل له توبة لكن بنحذر جدا ان
توبة القاتل ليست بالامر الهين والقسوة التي تحصل في قلب الانسان بسبب القتل فعلا بتكون بتصده بشدة عن الايه؟ عن التوبة. فلا يزال المسلم في فسحة من دينه ما لم يصب ايه
زمن حراما وقال تعالى ومن يقتل مؤمنا متعمدا فجزاؤه جهنم خالدا فيها. خالدا فيها. هنا بقى الاية دي اضافت لنا كلمة جامدة شوية. ومن يقتل مؤمنا متعمدا طبعا يكون لها في التعمد. فجزاؤه جهنم وايه؟ خالدا فيها. الله! طب ديت
انا كده ان هو اصل خالد دوت معنى كده ان ربنا مش هيسامحه ابدا. يبقى كده معناه ان القاتل كافر. لان الوحيد اللي نعرف ان هو مخلد في النار مين
الكافر اما المسلم مش ممكن يخلد في النار ما ينفعش مسلم يخلد في النار مهما عمل هيطلع منها يوم من الايام بسبب التوحيد. طيب ربنا بيقول من يقتل مؤمنا متعمدا فاجئه جهنم خالدا فيها. خد بالك ما فيش اية
القرآن زي دي ابدا ابدا. دي اقوى اية في القرآن في العقوبة. من يقتل المؤمن يطعمنا فجزاء جهنم خالدا فيها. وغضب الله عليه ولعنه واعد له عذابا عظيما. طلع لي اية في القرآن اجتمع فيها الاربع حاجات دول
نار جهنم خالدا فيها غضب الله عليه لعنه اعد له عذابا عظيما. اربع عقوبات بتيجي بتيجي كل واحدة لوحدها في القرآن. دول ما نجوش الاربعة مع بعض ابدا تخيل دي بقى الفقات المتعمد بس هي المشكلة في الاية خالدا فيها دي بقى. ان البعض فهم منها ان القاتل ليس له توبة او ازا مات القاتل
ولو مات على التوحيد حتى فانه يموت كافرا لان ربنا قال خالدا فيها. لكن نقول ان ان الكلام ده لو الاية دي بس هي اللي هي الدليل. لكن عندي ادلة كتير تثبت
ان القاتن توبته مقبولة. زي قاتل مائة نفس كده ان ربنا قال ان الله لا هتقول لي ده طب ده تاب. احنا بنتكلم في غير التائب. صح؟ بنتكلم في غير التائب. واحد
دلوقتي مات وهو قاتل بس مسلم موحد ما كفرش. وما تابش ما كفرش وما تابش. هل ده خالد في النار ولا برضو داخل في مشيئة الله سبحانه وتعالى ان شاء عزما وان شاء ايه؟ غفر له. نرجع للادلة التانية. ربنا قال ان الله
الله لا يغفر ان يشرك به ويغفر ما دون ذلك لمن يشاء. مش كده؟ فهل القتل شرك القتل ما لوش اي علاقة بالايه؟ بالكفر والشرك ما لوش علاقة بالشرك انك ما لوش علاقة بالعقيدة
الا لو واحد مستحل القتل موضوع تاني. لكن واحد فعلا مستحرم القتل بس قتل. فده ما لوش دعوة بالعقيدة. ده مش شرك. يبقى هو مش داخل في معي في قوله ان الله لا يغفر
الاية بتقول صريحة ويغفر ما دون. ذلك لمن يشاء. طيب قوله تعالى يغفر ما دون ذلك ما يشاء. هل هي في التائب ولا غير التائب   في غير الداب لانه قال لمن يشاء
اما التائب فهو بيتوفر له اكيد ان ربنا قال واني لغفار لمن ايه؟ تاب. فدي محسومة. دي محسومة. واني لغفار لمن تاب. طب واحد تاب هل واحد تاب توبة صادقة؟ هنقول ان ربنا يوم القيامة احتمال يغفر له احتمال ما يغفرلوش؟ لا ده اكيد ايه؟ اكيد غفر له ان ربنا جزم بذلك. الذي يتوب يغفر له
واخد بالك اني لغفار لمن تاب. خلاص. يبقى لكن هنا ربنا بيقول ويغفر ما دون زلك لمن ايه؟ يشاء. يبقى هنا الاية مش بتتكلم على التائب بتتكلم على واحد مات مسلم وعنده زنوب وما تابش منها
لا بتقول لو مات كافر مش ربنا مش هيغفر له ابدا. مهما كان لكن لو مات مش مشرك وعنده زنوب تانية وما تابش منها فده بقى ايه؟ امره الي. ان شئت اعزبه وان شئت ان اغفر ايه؟ له. ويغفر ما دون ذلك لمن يشاء. فقوله تعالى لمن يشاء
دل على ان الناس دي بتتكلم في ايه واحد مش تائب اصلا. انه لو تاب اكيد ده بديهي اكيد ربنا يغفر له لانه اصلا هو تاب من ان هو في حياته
فلهي بتتكلم على واحد مش تائب. انا دلوقتي جاي ربنا واحد مسلم موحد. وعامل زنوب وما تابش منها ومات كده. هنعمل ايه زروفه؟ هيتشاف بقى حسنات اتوا سيئات حسناته اكتر من سيئاته ده هيخش اكيد الجنة. حسناته قد سيئاته هيبقى من اهل الاعراف شوية ومآله الى الجنة. لكن المشكلة لو السيئات تباع اكتر من ايه؟ حسنات
هو ده اللي بنقول عليه ده بقى ايه؟ امره الى الله ان شاء عزهم وانشاء ايه؟ غفر لهم. القاتل داخل في انهي واحدة فيهم ان الله لا يغفر ان يشرك به ولا داخل فيما دون ذلك؟ داخل فيما
دون زلك. فده يخلينا نرجع للاية دي نون الاية ديت مش قوله تعالى خالدا فيها هيبقى لها احتمالين في التفسير الاحتمال الاول ان هنا الخلود ليس معناه البقاء الدائم. انما معناه طول البقاء. لما واحد يقعد
حاجة كتير قوي يقول لك ده ايه مش هيطلع منها. هو هيطلع. بس عايز تقول ان هو مطول قوي يعني. فالعرب بتستخدم كلمة الخلود احيانا في المكث الدائم واحيانا في طول بس ليه؟ الموكس. عشان كده في الايات التانية اللي فيها مسلا جنة ونار ربنا احيانا كان يقول خالدين فيها ايه؟ ابدا. لان ابدا هي اللي
بتؤكد ان الخلود ده خلود حقيقي. مش طول موكس لكن لو كل الايات اللي في الجنة والنار خالدين فيها كان ممكن يقعد يقول ان ايه؟ هنقعد شوية وخلاص وايه والدنيا هتخلص. لكن ربنا بيقول في الجنة والنار ابدا
عشان يأكد ان ليه ان الخلود ده انا اقصد به اللي هو البقاء الدائم. لكن في الاية دي ما قلش ابدا. انما قايل ايه؟ خالدين فيها ما قلش ابدا. يبقى هنا تحتمل اما معناها بقاء الدائم او معناها ايه؟ طول البقاء. طبعا لو جمعنا الدليلين يبقى لازم هنقول ان هنا الخلود معناه ايه
طول البقاء مش معناه البقاء ليه؟ الدائن او يكون المعنى خالدا فيها زي ما ربنا قال مسلا في المرابي. ربنا قال في المرابي برضه كده. قال اه ومن عاد في المرابي فاولئك اصحاب النار هم فيها ايه؟ خالدون
نفس الكلام بالزبط هيتقال هنا وهنا اما معناه طول الموكس او معناه بقى او معناه هزا عقابه لو عوقب به وحده ولكن منع من ذلك التوحيد يعني لو لو ما فيش ما فيش اي حاجة هيتحاسب عليها غير دي مش هيطلع منها ابدا. لكن ايه اللي طلعه؟ التوحيد. لكن لو على دي
ما يطلعش منها لو هيتحاسب على دي. وما فيش توحيد ما فيش حاجة خالص. هنتكلم في دي بس معه. واحد هيتحاسب على القتل بس. هو ده العمل اللي هيتحاسب عليه. ما يطلعش من النار ابدا. يعني هو ده
اللي يستحقوا يستحق الا يخرج من النار. لولا التوحيد جه التوحيد ايه؟ طلعه ده الحاجة اللي طلعته. لكن لو على الاكل يقعده فيها وما يطلعش منها ابدا. لو على الربا ما يطلعش منها ابدا. عشان كده بيقولوا خالدة فيها ومنع من زلك الايه؟ التوبة
يبقى اما معنى الخلود طول الموكس او معنى الخلود الخلود البقاء الدائم لكن هنضيف من زلك ان منع من زلك الايه؟ التوحيد لان الادلة دلت على ان الموحدين لابد ان يخرجوا من النار. ان الله لا يغفر ان يشرك به ويغفر ما دون ذلك لمن ايه؟ يشاء
عشان كده بيقول فهو داخل تحت المشيئة. لان ذنبه دون الشرك هذا ان لم يتب. عشان نقول كل ده في مين؟ غير التائب. طب التائب مش بنتكلم معه اصلا. التائب ده خلاص معدي
ربنا قال الا من تاب وآمن وعمل عملا ايه؟ صالحا فاولئك يبدل الله سيئاتهم حسنات. ده معدي خلاص وكان الله غفورا رحيما. لكن دي بقى المشكلة. لا يسقط حق المقتول في الاخرة بمجرد توبة القتل. ده موضوع تاني
توبة القاتل دي تنفعه مع ربنا. في حق ربنا يسقط. ومع اهل القتيل اما قصاص او دية او عفو هذا القاتل القتيل ده المقتول دوت مش عارفين بقى ايه اللي هيحصل يوم القيامة. لكن نرجو من الله ان صدق القاتل في التوبة ان يجعل الله له
رجل يوم القيامة. ان ربنا ايه؟ يجعل له مخرج يوم القيامة المسألة الثالثة انواع القتل تلات انواع في قتل عمد وقتل خطأ ده اللي احنا عارفينه. فيه في النص قتل اسمه ايه؟ شبه عمد
ايه الفرق من التلاتة؟ سهل خالص. العمد  واحد ضرب واحد بشيء يقتل في العالم  حاجة بطاقته وضربه بها. ما اكيد ما هي دي بقى ايه مش هنسأله عن النية ساعتها. لان هي الحاجة نفسها ايه؟ تقتل ما فيش واحد مسلا ضرب واحد بالمسدس بيقول ما كنش
قصدي اقتله مسلا. هنا مش هيتصدق ان هي اصلا المسدس ايه؟ بيقتل. واخد بالك؟ واحد نازل على واحد بسيف فوق دماغه. يقول ما كنش قصدي اقتله. السيف بيقتل هنا مش مش هنسأله ايه عن نية لان الحاجة نفسها بتقتل. فده هيتسمى قتل ايه؟ عمد. الا لو خطأ زي واحد كان سبت انه كان بيمسح سلاحه مسلا
موت واحد اه هي اه الحاجة دي بتاعته بس هو اصلا واضح واحد كان بيجري بعربية بسرعة وخبط واحد اكيد دي حاجة بتموت بس هو ما كنش قصده يخبطه يعني
ممكن لكن هنا هنا لو في امارات ان الموضوع كله كان خطأ. مش مش الكلام على النية. الخطأ في الفعل نفسه. لكن واحد اضرب واحد بحاجة تقتل مش هيقولوا معلش اصل انا ما كنش قصدي اقتله. هنا مش هنقول لك نية يعني ما لهاش ايه؟ زي ما قال لمراته انت طالق. هيقول ما كانش قصدي يطلقها. ما هي
ما ينفعش غير كده زي كده هاضربها مسدس ما ينفعش يبقى ايه قصده حاجة تانية. فلو ضرب واحد بحاجة لطاقته فمات ده قتل ايه؟ عمد. خلاص  قتل  خطأ ضربه باي حاجة مش بغض النظر ايه هي تقتل او ما تقتلش او او او المهم مات. فهوكزه موسى فقضى عليه دي حاجة ما بتقتلش اصلا. بس ده برضه
تعتبر ايه؟ قتل خطأ. ضربوا مسدس بس هو ما كانش كان بيصطاد. فجت فيه. واخد بالك؟ آآ خبط فيه فوقع من عمارة ما كنش قصدي يوقعه رغم ان ده في العادة لقتل عمد لو لو فيه قصد لايه؟ قصد القتل يعني
في بقى في النص قتل الشبه العمد. ضربه بس بحاجة ما بتقتلش هو متعمد يؤزيه بس هو الحاجة دي في العادة اثرها ما بيقتلش بس هي بتأزي. وهو تعمد ايزاؤه. وهو عارف ان هي ما بتقتلش. فهو كان يريد ايه؟ ايزاؤه. يريد ان يؤزيه
كده لما موسى عليه السلام وقص وهو ما كانش بيأزي. هو كان بيسلك فدي ما كانش فيها لا ايذاء ولا عمد ولا اي حاجة دي كانت خطأ. لكن شبه العمد هو يريد ايذاؤه والحاجة اللي بيستعملها هي فعلا بتؤذي لكن ما بتقتلش
عماد ده هيسموه ايه؟ ضربه بحجر صغير بس لا يقتل في العالم. ضربه مات حصل اي سبب ده عصاية صغيرة ما بتموتش بس هو مات. فده يسموه شبه الايه؟ شبه العمد. دي حاجة ودي حاجة ودي حاجة. دي لها احكام ودي لها احكام
ودي لها احكام. احنا النهاردة هنتكلم بس في قتل الايه؟ العمد. العمد والخطأ والعمد ورد زكرهما في قوله تعالى ان دليل ما كان لمؤمن ان يقتل مؤمنا الا خطأ. يعني لكن الحاجة الوحيدة المتصورة ان
مؤمن يعملها لما يقتل واحد يقتله ايه؟ خطأ لكن ربنا كأن ربنا بيقول ده ما ينفعش اصلا ده من بديهيات الايمان انك انت تحب في الله تبغض في الله ممكن تأزي اخوك ممكن تعمل حاجة بس ما تقتلوش. يعني كأن بداية الآية بتقول لك ده مش ممكن
ابدا مؤمن يقتل مؤمن ده مستحيل سبحان الله يعني لا تستبعد امر يعني بيحصل في اليوم مرات ومرات الا خطأ يعني ممكن الحاجة الوحيدة اللي نتصورها ان مؤمن قتل مؤمن خطأ لكن يقتل اخوه عمد
قال ومن قتل مؤمنا خطأ ايه يا رب نعمل ايه؟ تحرير رقبة مؤمنة حرر رقبة ودية مسلمة الى اهله الا ان يتصدقوا يسامحوا يعني وعفوا بس هنا ما فيش ايه؟ ما فيش خصائص. لان ده قتل خطأ. ما فيهوش خصائص. قتل خطأ فيه الكفارة ان هو يحرر رقبة او يصوم شهرين متتابعين
ده الكفارة اللي بينه وبين ربنا تحليل رقم او الصيام شهرين متابعين ده عشان ربنا طب بالنسبة لاولياء القتيل دية بس دية يا عفو ما فيش اختيار الايه؟ القصاص ده. ما هو احنا عندنا في العمد هيبقى فيه قصاص ودية وعفو
لكن في الخطأ ما فيش اختيار. الخصاص اصلا مش موجود. يدي يا عفو فالدية بقى هنشوفها بيسموها دية مخففة هتبقى ابسط بكتير من الدية بتاعة قتل العمد. التانية هتبقى مغلزة كبيرة وفيها تشديدات. التانية
مخففة وبالتقسيط وهنشوف بقى هتمشي ازاي. وفي العفو كده ربنا قال تحرير رقم واديا والسلامة يعني الا ان يصدقوا ان كان من قوم بعد كده الاية خلينا نكمل الايه؟ قوله تعالى ومن يقتل بقى مؤمنا متعمدا فجزاه جهنم. هنا ربنا اتكلم على الحكم للاخروي. لكن الاحكام الدنيوية جت في الاحاديس
واما شبه العمد فثبت في السنة المطهرة ان النبي صلى الله عليه وسلم قال عقل شبه العمد هني دية شبه العمد مغلز مثل عقل العمد وهنشوف بقى التفصيل دية شبه العمد بتبقى عاملة ازاي
والى تفصيل القول في الاقسام الثلاثة. القسم الاول قتل العمد. حقيقته ان يقصد القاتل اداميا معصوما فيقتله بما يغلب على الظن موته به. فعلى هذا لابد من توافر ثلاثة شروط حتى يكون القتل عمد. اولا وجود القصد من القتل وارادة القتل. وده اللي احنا قلنا فيه فرق بين انا
اتنين كانوا بيتخانقوا انا بقول لكم عشان فرق قصده ايه بارادة القتل ديت ان انا عكسها الخطأ ان الواحد كان بيغسل سلاحه الشعر يمسحه مات ضرب ضربة واحد كان في فرح بيضرب طلقة مش عارف موت
واحد كان بيهزر مش عارف ايه مع زميله خبطه خبطة وقع عالم مات. دي ده كله اسمه ما كانش فيه اصلا ارادة. لكن اتنين اصلا بيتخانقوا مع بعض واحد طلع مسدس وضربه
هنا ما ينفعش يقول انا ما كنتش اريد ايه؟ قتله. لان المظهر انتم كنتم بتضربوا بعض عايزين تأزوا بعض. فهنا مش هينفع ان انا ان انا ان هو ايه؟ يقول اصل انا ما كنش قصدي ده كان قتل خطأ. ازاي؟ الشاهد الايه
ملابسات تدل ان ده مش قتل خطأ ان انت استعملت سلاح بيقتل وانت كنت بتتخانق معه وبتضربه فعلا وضربته وفيه تعمد والالة بتقتل هنا ممكن ما يصدقش في موضوع ان هو ما كانش يقصد الايه؟ القتل لكن نتكلم ان الملابسات توحي فعلا ما كنش في قصد لايه؟ قصد للقتل فعلا. ما فيش ارادة للقتل
بيقول ان يعلم ان الشخص الزي قصد قتله ادمي معصوم الدم. لان هو ممكن يقتل واحد اصلا يستحق القتل. بمعنى مسلا واحد آآ حرامي؟ لأ الحرامي ما اتقتلش. لا احنا بنقول مسلا واحد كان قاتل اصلا. واحد قاتل
واولياء الدم كلهم قالوا ان احنا عايزين نقتله. وكانوا مستنيين بقى التنفيز. فجه واحد قتله. استعجل وايه؟ وقتله. هنا مش هيقتل السؤال الحاكم ممكن يعاقبه علشان هو يعني ايه تجرأ على صلاحيات الايه؟ الحاكم وبتاع فممكن يعاقبه يعني يعني
غرامة يسجنوا شوية بتاع. وممكن يسيبوا. ان هو الحقيقة قتل واحد يستحق القتل. كل اولياء القتيل قالوا عايزين نقتله. كان الموضوع موضوع وقت بس. فواحد استعجل وقتله دوت ما يقتلش به
واحد مسلا آآ زاني متزوج وسبت الامر بالشهود والقاضي خلاص قضى ان هو ده هيتقتل فجه واحد قتله قبل ما يتحكم ايه؟ عليه واحد قريبي اللي اتزنى بها دي مش عارف ايه فسخن شوية راح ايه؟ قتله قبل ما ينفز الحاكم الايه؟ الحكم عليه
الحكي مش هيقتله به. لان هو اصلا ان هو مش معصوم الدم هو اصلا يستحق ليه؟ يستحق القتل. تمام؟ او كافر محارب في بلاد الاسلام الكفار دخلوا دار الاسلام بيحاربونا. اكيد اي حد هقتله في الحالة دي. ما فيهاش اي مشكلة اصلا. ده لك سواب. لان هنا ده جهاد في سبيل الله سبحانه وتعالى. فانا قصدي
ان شاء الله يكون معصوم الدم لو ما يستحقش القتل مش محكوم عليه بالاعدام اصلا. لكن اي حد كان اصلا محكوم عليه باعدام او ان هو فعلا هيقتل وكانت مسألة وقت. وجه واحد قتله بقى في الفترة البينية دي
في الحالة دي الحاكم مش ما ينفعش ان هو ايه يقتله به. لان هو اصلا قتل واحد المفروض كان يتقتل فعلا. بس ممكن الحاكم ايه؟ يعاقبه بس. عشان هو عمل
زي كده. عشان ما حدش بعد كده تجرأ على ايه؟ صالحيات الحاكم. بعد كده كل واحد بقى يقتل واحد يقول اصل انا شفته بيقتل. وقتلت قلت اخلص انا مع نفسي. لأ وبعدين بقى تبقى تفتح باب ايه
الحاكم هو اللي يقول امتى؟ يقول مين؟ وازاي؟ هو اللي هو اللي يتعامل. حتى لو قلنا على فكرة في القصاص الاصل ان الحاكم يخلي اولياء القتيل هم اللي يقتلوه. هم اللي يقتلوا القاتل
من دوت اقرب للشفاء غليلهم منه فاذا ابوه هو بقى بينفز. قالوا له لأ مش عايزين اتعامل انت خلاص بيبقوا وكلوه. بس الاصل الحاكم ان هو يفوضهم هم. يقول لهم اقتلوه. وبنفس الطريقة
لو ضرب مسدس قلهم اديهم مسدس اضربوه اضربوه على دماغي اتضرب على دماغه بحديد اديهم حديدة يضربوه على دماغه لغاية ما ايه ما يموت ليه ده دوت اقرب ان الموضوع
ما طولش بيقف. فلو الحاكم فعلا تخيل انت على فكرة حكم الاعدام ما بيريحش الناس حتى يظل اهل القتيل نفسهم هم اللي يمسكوا القاتل يموتوه بايديهم. وده من ايه؟ محاسن الشريعة. الشريعة الله اعلم بخلقه. فلو القاتل
لا اصل بيجي برضو ما هو بيحصل في الصعيد ايه؟ يقول لك لا احنا ناخد تارنا بايدينا. طب ما القتيل الراجل قتل فعلا. يقول لك لا احنا مش ما اتشفاش غليلنا. دي بيضربوا عقوبة. اه
عايزين احنا نموت حد بايدينا. سبحان الله الشريعة تعلم. الناس ما تستريحش غير كده لازم اول يبقى انا زي ما قلت اخويا انا انا اموته بايدي. فالاصل الحاكم يسلمه لهم. انهم اقتلوه وبنفس الطريقة. بنفس الطريقة
مش ممكن واحد يعني قطع اخويا مسلا تروح انت ضاربه برصاصة. لا انا عايز اقطعه والموضوع يقف بقى ساعتها ولكم في القصاص ايه؟ حياة. الناس تحيا بعد كده. الموضوع ما يطولش. ما اتقتلش واحد تاني ولا واحد تالت يقف في التار بقى ساعتها. لكن
لكن اه طبعا دي من كوارس القانون الوضعي. ان القانون الوضعي اصلا مخلي القتل ما لوش اي علاقة باولياء القتيل. ما لوش اي دخل انما امر متعلق بحق الدولة حق دولة محض ما فيش اي علاقة بعليها قتيل. عفوا بقى عايزين دين الكلام ده كله في المجالس العرفية ممكن يخلص. لكن مع الدولة ما فيش حاجة اسمها عفو ما فيش حاجة اسمها
انما هو اما القتل او الايه؟ او او السجن. والاتنين ما بيريحوش. اولا لان القتل حتى لو اتعمل بيكون الحاكم هو اللي نفزه بايده. سانيا ما كانش اختيار ما كانش باختيار الاولاد. عارف لو هم عايزين يقتلوه؟ بس هو اللي اتحكم لحكم الحكم ده حكم القاضي مش حكم
من احنا طالما عايزين يقتلوه برضه بس مش احنا اللي قلنا نقتله. احنا عايزين احنا اللي نقول. تفرق مع الناس كتير. اقتلوه. انا اللي اقول اقتله. مش انت اللي تقول اقتله
اه دي تزعل منهم تزعلهم اوي حتى لو اتقتل. اولا مش انا اللي قلت يتقتل. سانيا انت اللي قتلته مش انا. فتخلي الموضوع بيكمل برضه. حتى لو اتقتل تزل النفوس فيها شيء. مش احنا اللي اخترنا القتل. اديه لنا واحنا هنعفو عنه. لذلك غالبا تسليم النفس ينتهي بالعفو
مجرد انا اتمكنت منك كان في ايدي اقتلك بيخلي ممكن الز ان انا اعفو عنك واسيبك كده حي وافضل طول حياتي ابص لك اقول لك انا اقتلك وسبتك وبتشفيني بتريحني
لزلك دي الكوارس القانون الوضعي. ربنا اعلم بخلق يا جماعة. اعلم بخلقه. وده والواقع بيشهد بزلك. التار ما بيقفش لو ولو اتعدم القاتل صح؟ فضلا بقى انه خد سجن دي مصيبة سودا بقى. دي مصيبة المصايب ما فيش اصلا في الشريعة سجن في قاتل. انسجنتم انت كده ما عملتش اي حاجة خالص. كل اللي هيحصل
يا اما هيتقتل كزا واحد على ما ده يطلع. وهيتقتل برضه بس احنا مش هنستحمل نستنى. هنقتل لنا كم واحد من هنا وواحد كم واحد من هنا؟ ولما يطلع هنقتله برضو. عملت ايه انت كده؟ لزلك البشر
لما يحطوا بدماغهم دمروا الدنيا لذلك لابد ان نستسلم لرب العالمين هو اعلم بخلقه. لكم في القصاص حياة. اما القانون الوضعي ما وقفش الدم ابدا. بتزود الدم. لذلك لما يحب الايه الناس المأمور الاسم الزكي لما يحب يخلص موضوع يخلصه قبل ما يوصل القضاء. انه عارف انه لما بيوصل القضاء ما بيخلصش. يروح للصعايدة
كده هنروح نروح لاي مكان عربية قل لهم عايزين ايه؟ نخلصها ما تقيموش دعوة اصلا. ما ترفعوش دعوة الموضوع نخلصه ما بين يخلص على طول دي يروحوا يسلموا نفسه يسلم كفنه يسلم مش عارف ايه. يدفع فلوس ويخلصوها منهم. تخلص ساعتها فعلا. لان هو ساعتها بيحكمه في شرع الله
من غير قانون من غير دولة من غير اي حاجة وبتخلص. وبيقف الدم فعلا. وكم من عائلات قعدوا بالسنين بالعشرات السنين بسبب القضاء الوضعي المعارك ما بتنتهيش ما بينهم. ييجي شيخ يخلص المشكلة كلها. يقول لهم حكم الله بس تلاقي الموضوع ايه؟ انتهى. فاللي عايز اقوله
ان ايه؟ ان ان ان يكون الشخص ايه معصوم ايه؟ الدم. تمام. ان تكون الالة التي قتلوا بها مما تصلح ان تكون القتل عادة سواء كانت محددة او غير محددة. يعني مش لازم تكون الالة ايه سيف او خنجر ممكن تكون طوبة. مش لازم يكون لها حد يعني. محددة يعني لها
طب ازا اختل شرط من هزه الشروط لم يكن قتل عمد كان يكون قتله خطأ زي ما قلنا او ما تعمدش القتل فعلا ولا فيه ملابسات تدل على التعمد اول شخص مش معصوم الدم او الالم ما بتقتلش في العادة زي ده ييجي في شبه العمد بقى. هو عايز يؤزيه بس الالم مش دي اللي بتقتل. ومات ده اسمه شبه ايه
شيخ عمرو ده موضوع تاني هيجي لنا المرة الجاية. ان شاء الله. صور القتل العمد. بيقول ان يضربوا بمحدد. يعني ايه محدد؟ هو ما يقطع ويدخل في البدن والسكين والروح ان يقتلوا بمثقل كبير كالحجر الكبير والمطرقة ونحوها. لحديس انس ابن مالك رضي الله عنه ان جارية وجد
رأسها قد رد. يعني الدق يعني بين حجرين. فسألوها كان فيها رمق يعني من صنع هزا بك؟ فلان؟ فلان هي مش بتتكلم تخيل واحدة دماغها اتهشنت هي بس بتشاور بس. اه لأ يعني براسها كده بس تحرك حركة بسيطة. حتى ذكره يهوديا فاو مات
برأسها يعني هو ده. فاخز اليهودي فاقر. فامر به رسول الله صلى الله عليه وسلم ان يرد رأسه بالحجارة. نفس الطريقة اتعملت ايه؟ طبعا هنا يدل على ان لو حد مسلا ما لوش اولياء جارية دي امة ممكن ما يكونش لها حد
الحاكم يقوم مقامها. وهو اللي يقول لي اتقتل وهو اللي ينفذ الايه؟ القتل الحالة دي هيبقى ما فيش غير قتل الحاكم ما لوش ان هو ايه ينتقد للدية او العفو. الدية هيديها يديها لمن؟ والعفو تعفو نيابة عن مين؟ ما فيش غير دماغك تاخد
الاقصى حاجة قتل. ان يمنع خروج نفسه كأن يخلقه بحبل او يسد فمه او انفه حتى يموت. ان يسقيه سما مش لازم يكون مباشرة ممكن يكون تسبب عشان كده بيقولوا ليه القتل اما بالمباشرة او التسبب. التسبب ان انا احط له سم في الاكل
ما جتش يا اما. هو اللي كل ايوة بس انت متسبب. اه مش مباشر. ده قتل مش مباشر. بس تسبب. فالتسبب كان مباشرة القتل بالتسبب كالقتل بالايه؟ بالمباشرة. واحد زق واحد
انا موتهوش هو وقع مات. اللي قتله الوقعة مش انا اللي قتلته. انا زقيته. يعني الضربة بتاعتي ما بتموتش اهي. بس الضربة دي تسببت ان هو ايه؟ وقع عارفة ده بيسموه قتل بالتسبب
هو ما قتلوش هو زقه. وهو الحقيقة فعلا اللي باشر قتله الارض. الارض هي اللي قتلته. صح؟ لكن هو تسبب في زلك تسبب زي المباشرة بالزبط. زي مسلا هيجي لنا بقى كل ده تسبب اهو. ويقول ان يلقيه في مهلكة يكسر فيها السباع. جاب ورماه في قفص اسود وقفل عليه
يبقى دوت قتل عمد. او ما بباشرش القتل او سابه في حتة ما فيهاش ميه سابه بقى لغاية ما مات وهو عارف ما فيش ماية. ان يلقيه في ماء يغرقه
او نار تحرقه ولا يمكنه التخلص منهما. رمى رماه في مية وعارف انه ما بيعرفش يعوم والماء غريق. لكن واحد مسلا حد يغلي صاحبه زقه في مية وهو عارف انه بيعرف
لسبب ما غرق يبقى دوت مش هيبقى ايه؟ مش هيبقى عمد يعني ان يحبسوا ويمنع عنه الطعام والشراب. زمنا يموت فيه غالبا. فيموت بذلك جوعا او عطشا. ان يلقيه الى حيوان مفترس
اسد او حية قاتلة فيموت من زلك. ان يتسبب في قتلك بما يقتل غالبا. ازاي بقى؟ بيقول بص التسبب ده. يشهد عليه في جريمة قتل. زور يبقى هو القاتل بتاعه هو اللي قتله. يشهد عليه مسلا جه كان فيه تلات شهود على الزنا كدابين. جابوا واحد رابع. الاربعة الاربعة دول تقاسموا
في مقاتلة ليه؟ لو كان متزوج فاتقتل بسبب شهادة الاربعة دول الاربعة دول قاتلين للراجل دوت. لو لو بعد كده جم اعترفوا قالوا احنا كنا بنكدب القاضي يقتل الاربعة اهو بقى ايه يخلي الاولياء لو في اولياء هيشوفها عايزين ايه معهم. لو اختاروا الاكل هيقتل الاربعة. ان الاربعة اشتركوا في دم الايه؟ في دم
الراجل ده وكانهم كلهم طعنوه في وقت واحد. تمام؟ وهكزا يعني. او ردة شهدوا عليه ان هو ارتد او قتل فيقتل ثم يرجع الشهود عن شهادتهم ويقولون تعمدنا قتله فيقتلون به. فيقتلون ايه؟ به او كهرباء
او ده صوت سيارة متعمد او او او. طيب حكم قتل العمد بقى ايه؟ بيقول حكم اخروي قلناها تحريم القتل ولفاعلي الاسم العظيم والعزاب الاليم ان لم يتب يعفى الله عنه الاية. حكم دنيوي يترتب على قتل العمد القصاص. ان لم يعفو اولياء المقتول. لقوله تعالى
يا ايها الزين امنوا كتب عليكم القصاص في القتلى الحر بالحر والعبد بالعبد والانثى بالانثى فمن عفي له من اخيه شيء فاتباعه بالمعروف. يعني ايه اتباعه؟ يعني فليتبع زلك. من عفي له
من اخيه شيء فاتباع بالمعروف واداء اليه باحسان. آآ من عفي له من اخيه شيء هنا شيء دي تحتمل انه عفو كلي او معفو مزي العفو جزئي يعني ابلدية. او جزء من الدية. ربنا بيقول طالما كده اتباع بالمعروف يعني ادفع بقى. واداء
اليه باحسان ولحديث ابي هريرة قال عليه الصلاة والسلام من قتل له قتيل فهو بخير النظرين. اما ان يعفو واما ان يقتل. وفي رواية اما ان يقاد ده يعني يقتل واما ان يفدي يعني يدفع الايه؟ الدية. فولي الدم مخير بين القصاص او العفو بلا مقابل او اخذ
وهي بدل عن القصاص. وله الصلح على اكثر منها. هيفرض واحد قال لك لأ انا انا مش عايز اقتله وعايز اكتر من الدية. ينفع ينفع لو الدنيا مسلا مليون جنيه يقول لا انا ما اترضاش الا باتنين مليون. ينفع من حقه كده
من حقه يتراضى على اكثر من دقيقة كمان. لان ده صلح بقى في الحالة دية. والصلح تدخل فيه الايه؟ المفاضلة المفاوضة يعني. آآ قال الموفق لا اعلم فيه خلافا. يعني احد الحنابلة يعني. لحديث عمرو بن شعيب عن ابيه عن جده مرفوعا. من قتل عمدا دفع الى اولياء المقتول
فانشاء قتلوا وان شاءوا اخزوا الدية وهي ثلاثون حقة وثلاثون جزعة واربعون خليفة. وما صلحوا عليه فهو لهم. وذلك تشديد العقل ايه الكلام ده؟ هو هنا كل دي اسماء الابل هنتكلم عنها المرة الجاية. حقة نوع من الابل سن معين. جزعة ابل سن تاني. خليفة حامل
الموضوع يعني ايه دي مغلظة بيجيب بيجيب جمل سنهم كبير وفيهم اربعين حامل كمان يعني اربعين واحدة حامل وفيهم ستين من سن الكبير حقة وجزع نتكلم فيها المرة الجاية. فدي النبي عليه الصلاة والسلام بيقول دي تشديد العقل. عشان ده عمد. فبيدفع دية ضخمة
بيدفعها كمان ايه معجلة زي ما حسقتي المرة القادمة ان شاء الله تعالى لكن لو عايزين اكتر من كده بقى على راحتهم عشان كده النبي عليه الصلاة والسلام قال وما صلحوا عليه فهو لهم. يعني لو كل ده ما جاش معهم عايزين اكتر ما فيش مشكلة
قال وعفو بلا مقابل افضل. لقوله تعالى وان تعفو اقرب للتقوى شروط القصاص في النفس يستحق ولي القتيل القصاص بشروط اربعة امتى اقول ينفع اقتص منك؟ انت قاتل دلوقتي امتى اقول امتى يجري عليك القصاص؟ لو انت بالغ وعقل مبدئيا. فلو القاتل كان دون البلوغ او مجنون
فده مش مش هينفع يبقى فيه قصاص تمام؟ فلا قصاص على الصغير والمجنون والمعتوه. لقوله صلى الله عليه وسلم رفع القلم عن ثلاثة عن النائم حتى يستيقظ عن الصبي حتى
سيبلغ عن المجنون حتى يفيق. ولان هؤلاء ليس لهم قصد صحيح او لعدم وجود القصد منه ان يكون المقتول نفسه معصوم الدم. زي ما قلنا. لان القصاص شرعي لحقن الدماء. واصلا مهدر الدم غير محقون. مش تفرق معي يموت ما يموتش. وكده كده كان هيموت
فلو قتل مسلم كافر حربي او مرتد قبل توبته او زاني محصن فلا قصاص قصاص عليه ولا دين لكنه يعزر يعني يعاقب من لتعديه على الحاكم. التكافؤ بين القاتل والمقتول. يعني يكون القاتل مكافئ للمقتول عشان يعدل
اه لو مسلم قتل كافر ما يتقتلش به. ان مسلم يعني غير الكافر. كزلك الحر مع العبد قال يساويه في الحرية والدين والرق فلا يقتل مسلم بكافر ولو كان المسلم عبدا والكافر حرا. لقوله تعالى لقول النبي عليه الصلاة والسلام لا يقتل مسلم بكافر
ولا يقتل حر بعبد. لقوله تعالى الحر بالحر والعبد بالعبد. وما سوى ذلك فلا يؤثر التفاضل في شيء من في القصاص فيقتل الشريف بالوضيع والذكر بالانثى والصحيح بالمجنون والمعتوم ده لو الصحيح هو اللي قتل الايه؟ المجنون طبعا. احنا قلنا لو المجنون قتل الصحيح ما فيش قصاص. لكن صحيح قتل المجنون يقتل برضه
لعموم قوله تعالى وكتبنا عليهم في ان النفس بالنفس. يقول بقى شرط خطير عدم الولادة. يعني ايه عدم الولادة؟ يعني ما يكونش القاتل اب للايه للمقتول الابوة تمنع القصاص فلا يكون المقتول ولد
للقاتل ولا لولده يعني ما ينفعش القاتل يبقى لو اب او جد ما لوش دين لأ لأ بيبقى فيه بيبقى فيه حاجات تانية هنشوفها بس بس مش خصاص يعني هيبقى ليه ليه هياخد حاجة تانية ممكن يبقى فيه هدية ممكن يبقى فيه كده لكن
لكن قصاص حكم القصاص مش موجود مسلم مع مسلم وكافر قصاص. هنتكلم بقى المرة الجاية المسلم والكافر هيتعمل ايه؟ هيتعمل ازاي؟ بس الخصاص ما فيش اختيار الخصاص ان المسلم غير مكافئ للايه؟ للكافر. افنجعل المسلمين كالمجرمين ما لكم كيف تحكمون. بيقول ما ينفعش لو
مقتول ابن القاتل او ابن ابنه او ابن ابن ابن ابنه كل ده يمنع القصاص. هيبقى في حاجة تانية بس مش مش القصاص. فلا لا يقتل احد الابوين وعين علا بالولد وان سفل نزل. لقوله صلى الله عليه وسلم لا يقتل والد بولده
ليه بقى؟ قالوا فيها امور. الامر الاول قالوا لان الوالد كان سبب في حياة الولد. فلا يكون الولد سبب في ايه؟ في موتي في حاجة ان الوالد كان هو اصلا سبب حياته ليه؟ الولد. فلا يكون الولد سبب في موت الوالد. الامر الثاني ان الشريعة نظرت لان الوالد
لا يتصور من يقتل ولده الا لجريمة فظيعة فعلها الولد مش متصور ابدا والد يوصل لدرجة انه يقتل ابنه الا لو الابن ده عمل شيء رهيب. فالشريعة تراه ان الولد ضنا يعني في حد يقتل ابنه. يقول لك يعني عيب ليه؟ الدم عمره ما عارف انت الجو ده يعني ما فيش حد يقتل ابنه يعني
يعني الناس تقول لك كده مش متصور ابدا مهما عمل. طب ايه اللي ممكن يخلي اب يقتل ابنه؟ الابن عمل ايه الشريعة بتنظر لكده ان اكيد الولد عمل حاجة رهيبة. اه مش هنقول يستحق القتل. لكن تمنع من قتل الولد. مش هنجمع عليه اللي عمله فيه الولد
واتقتل كمان. هنعاقبه اه بس مش لدرجة الايه؟ القتل. لانه اكيد تعرض لاشياء من الولد رهيبة. وصلت الاب يقتل ايه؟ ممكن الابن  لكن الاب ما قتلش واضح؟ اترون هذه المرأة طارحة ولدها في النار
قالوا لا. كزلك الاب لا يطرح اولاده في النار. ولا يقتلهم. مش كده ولا ايه بالعكس بقى يقتل الولد بكل من الابوين. يعني واحد قتل ابوه او قتل امه طبعا هيتقتل ايه؟ بهم. ان ما فيش ما فيش الايه يعني حب
بقاء دايما الام شوف بتبقى خايفة على ابنها وعايزاه يعيش وبتاع انت ممكن ابوك يكبر شوية واحيانا ممكن واحد يتمنى ايه يقول لك يعني عايزين بعض الناس ممكن يأتي في باله كده. فما فيش الايه مش الدنيا مش متكافئة. الاب والام عايزينك ايه؟ عايزينك تعيش. دايما
كان ممكن واحد يوصل مع الابوين يقول لك يعني زهقوني وكبروا وبتاع. دقة قديمة والجو دوت. فمتصور ولد يقتل والدين عادي. لكن مش متصور ابدا اب في اخته ليه ؟ يقتل آآ امه او ابوه. بس للاسف زمان ما هزا حصل ان الاب. ايوة ما هو ممكن يحصل. احنا بنقول بس حصل ايه انت ما تعرفش حصل ايه قبليها
ما هو وارد يحصل طبعا. بس مش ممكن حد يعمل كده كده. لكن ممكن مسلا ابني يقتل ابوه عشان فلوس. كان ممكن اب يقتل ابنه عشان فلوس. عشان مسلا يورسه
صعبة جدا لازم يكون الولد بقى عمل جرايم رهيبة مع الوالد. لكن وانا وارد جدا الولد يقتل ايه؟ ابوه. مش كده   طيب بيقول الحكمة من القصاص او القصاص شرع الله سبحانه القصص رحمة بالناس. وحفظا لدمائهم وزجرا عن العدوان. واذاق للجان ما اذاقه لغيره. وفيه
الذهاب لحرارة الغيظ من قلوب اولياء المجني عليه. وفيه حياة للناس وبقاء للنوع الانساني. كما قال تعالى ولكم في القصاص حياة يا اولي الالباب انه خد بالك هو بيمنع استمرار الخط اللي هو الثأر. وبيمنع الجرايم اصلا تبدأ
من اساسه ان ما فيش حد هيفكر بعد كده ايه يقتل ان هو هيشوف العواقب الوخيمة اللي ليه؟ للقتل شروط بقى استيفاء القصاص ازا توفرت شروط استحقاق القصاص ووجوبه فانه لا يستوفى من الجاني ولا توقع العقوبة عليه الا بشروط سلاس. خد بالك ايه اللي هيتقال هنا دلوقتي؟ احنا اللي فات قلنا
مين الجاني اللي ينفع يقتص منه؟ اللي هو ينفع اصلا نقول داخل معنا في ليه؟ في الخصائص. داخل مع الخصائص الفص منه لأ ده لسه هنرجع من اليمين بقى لسه ايه لاولياء الخطيرين هنقول لهم والله الاختيار موجود
انت بقى ايه امتى يتنفس بقى في شروط عشان يتنفز. لازم كلهم يوافقوا احنا بنقول دلوقتي الراجل ده ينفع يقتص منه. ينفع. بس هنقتص منه لأ لسة. هنروح بقى نشوف الاولياء الخطير هيقولوا ايه بس بس اللي هو ما ينفعش
هنقول العلاقة دي السلام عليكم ما لكمش غير يدية ولا ايه؟ العفو. ما فيش اختيار الخصوصي مش ما عندناش خلاص مش هنتكلم معهم في دي. لكن انا دلوقتي بقول للشخص ده قابل الخصاص. فالحاكم هيرجع دلوقتي لاولياء القتيل. يقول لهم والله الموضوع ده موجود. بس استنوا لسه. لسه عايز اسألكم
كم سؤال؟ ايه السؤال الاول بيقول اولا ان يكون اولياء القتيل كلهم مكلفين بالغين عاقلين ان هو عايز يسألهم كلهم هو مين اولياء  الورثة الراجل ده لما مات مين هيورسه؟ هم دولياء الخطيب. هم دول اللي يقولوا
اتقتل او ما بيتقتلش. دول الورسة اولى الناس به الورسة الورق سابتهم هم اللي هيقولوا ايه؟ هم اللي هيقولوا الشط سواء نساء او رجال. صغير او كبير. مجنون او عاقل
طب ايه الحل بقى؟ ولازم القاضي ياخد رأيهم كلهم. لان القصاص ما بيتمش الا بموافقة الجميع. على القصاص. لو واحد رفض هيقف في القصة لان الخصاص لا يتجزأ ما ينفعش نقتص من بعضه. او مسلا نعوره بدل ما نقتله. اتقتل يعني ما يتقتلش. كلهم وافقوا هنقتص منه. واحد رفض
هي وقتها في موضوع القصاص. وهنقول لهم ما لكمش غير الهدية او العفو. ان الخصاص كده باز خلاص. فيه واحد مش عايز يختص هنشوف الواحد ده عايز يعفى او عايز يتضيق. هنشوف بقى التفصيل في كده. بس دلوقتي لو واحد رفض هتقف. طب دلوقتي القاضي راح ياخد رأيهم؟ لقى فيهم واحد صغير. استنوا
نستنى لغاية ما يكبر. الله ينور عليك. هيحبس القاتل لغاية ما الصغير ده ايه؟ يكبر. شف الشنيعة حقه. حقه ولازم ياخد حقه والمجنون بقى هيسأل طبيب ساعتها بقى هل ده ممكن يفيق؟ هل هيخف قريب؟ او يخف ان فيه احتمال يخف؟ لو فيه احتمال يخف هيستنوه يخف
لو قال لك لأ ده جنون مطبق مش بيخف ابدا هيتسأل مين بقى؟ ولي. مين اللي بيتولى امره؟ مين الولي عليه دلوقتي اللي بيتولى امواله؟ يتولى رعايته؟ هو اللي هيقول الرأي بدل ايه؟ بدل المجنون دوت. بس ده
حقه. حقه يقول رأيه. حقه يقول يموت او ياخد الدية. فهنستناه يا اما الدكتور يقول ده هيتعالج هنستناه يتعالج. قال لها مش مش هيتعالج هنقول خلاص وليه فين؟ ها ايه رأيك؟ قل بداله عايز خصائص ولا عايز عفو او عايز دية تمام؟ والصغير هنستناك برضك
سنين مش مشكلة هيتحبس القاتل سنين. لغاية ما الصغير ده يكبر وبعد كده ناخد رأيه. تمام؟ عشان كده بيقول لك ايه؟ طب لو لو كان مستحق القصاص مستقصص مش اللي هيتقتل. اللي هو الاولياء يعني. عشان دي بتتفهم غلط. ان يكون مستحقي القصاص. مش اللي هو هيتقتل. احنا خلاص قلنا اللي هيتقتل
خلاص عديناه. هنقول هنا اللي هيقول رأيه دلوقتي. مستحيل الاختصاص اللي هيقول رأيه. لا نقتص ولا لا؟ لازم يكون بالغ عاقل. فان كان صبي او مجنون لم ينم مع هما غيرهما في استيفائهم وانما يحبس الجاني الى حين بلوغ الصغير وافاقة المجنون. وقد فعل معاوية رضي الله عنه واقره الصحابة فكان كالاجماع
لو بقى مجنون لا يرجى افاقته هيقوم عنه ايه؟ وليه. اتفاق اولياء الدم. للقصاص جميعا على استيفاء وليس لبعضهم الانفراد به. لان لا يكون مستوفيا لحق غيره بغير اذنه وافرض واحد بقى غائب هنستناه يرجع. واحد مسافر مش عارفين نوصل له. سؤال والله انا ايه سنة سنتين وراجع هنستناك لغاية ما يرجع
او ما عرفناش نوصل له بس زوجته قالت هو حاجز طيارة مسلا شهر كزا. هنستناه فينتزر قدوم الغائب وبلوغ الصغير وافقة مجنون! طب لو واحد مات من مستحقي القصاص قام وارثهم وقومه
يبقى الورثة بتوع اللي كان مفروض يقول رأيه قبل ما يقول رأيه مات هنسأل الورثة بتوع رأيكم ايه شفت بقى وان عفا بعض مستحقي القصاص سقط القصاص صفت القصاص سلطة القصاص بقى وهنرجع بقى نقول لهم والله بقى ايه تعال بقى. انت دلوقتي مش عايز عايز ايه؟ ديا او العفو هنقول هنسأله عايز
هيقولوا عايز يتضيق هتقول له طيب ليه الكدية؟ يا جماعة خلاص انتم ما لكمش عايزين ايه؟ يديا برضه العب هنا بقى ممكن تتقسم ممكن بعضهم يختار الدين بعضهم يختار الايه؟ العفو. هنا بقى ساعتها كل واحد هياخد اللي عايزه. العفى هنسقط نصيبه في الايه؟ في الدية. واللي عايز الدقيقة هندي له نصيبه في الدقيقة. طب نصيبهم
ازاي؟ نفسهم في الدية على قدر ارسهم. على قدر ارثهم. مسلا دي كانت هتاخد السدس لو ورست هتاخد السدس الدية. ده كان هياخد الربع لو ورث ياخدها ليه؟ كده نفس على قدر الايه؟ الارس. فكل واحد يعفو هيسقط ايه؟ هيسقط نصيبه. بس مش هيروح للتاني هيسقط خالص. ده نصيب
هو سقطه بالكلية. تمام؟ كلهم خدوا الدية هتتوزع عليهم. على قدر ارسهم. كلهم قالوا العفو خلاص مش هينفع اي حاجة. فهنا بس ما فيش حد يقدر يقول الايه الخصاص. تمام؟ يعني الراجل ده اللي قتل ده هيديهم مواريس
هيديهم القائدية بقى اللي هنتكلم عنها المرة الجاية. اه اه الدنيا دي هتقسم علينا. هم. اه. مش هياخدوا بالتساوي. هياخدوا كل واحد على قدر ايه مقادر الارس. في القتيل مش في اه لو لو كان دلوقتي في واد مات الناس دول كانوا هيورسوا ايه؟ اه بالقتيل. كل واحد كان هياخد له نصيب
صح؟ هياخد النصيب في الدية زي ايه؟ في مسألة ان هو غني وفقير وبتاع. لا ما دي هتيجي معنا المرة الجاية. مين اللي هيدفع؟ ما هو مش هو يعني مش هو اللي هيدفع لوحده. مم
بيقول بعد كده وان عفا بعض مستحقي القصاص سقط القصاص. ان يؤمن عدم تعدي القصاص الى غير الجاني لقوله تعالى فلا يسرف القتل. فان وجب القصاص على حامل لا تقتل حتى تضع الحمل لانها كده حامل قتلت نقتلها لو قتلتها هقتل الجنين الجنين ما لوش زنب هنستناه تولد
بعد ما ولدت هنشوف الجنين ده في حد يرضعه مكانها ويتولى امره هنقتلها دلوقتي. ما فيش حد يرضعه ويتولى امره هنستناها. ترضعه وتفطمه شد حيله وبعد كده تعالي نقتلها فان وجب القصاص على حامل لا تقتل حتى تضع حملها لان قتلها يتعدى الى الجنين. فان وضعت ما في بطنها فان وجد من يقوم مقامه في ارضاع الولد
اقيم عليها الحد. وان لم يوجد تركت حتى تفطمه حوليه. لقوله صلى الله عليه وسلم في حديس الغامدية اللي هي جت واعترفت بالزنا. كانت حامل. قالت اذا لا وندعو ولدها صغيرا ليس له من يرضعه. فقام رجل من الانصار فقام الي رضاعه يا نبي الله. فرجمها النبي عليه الصلاة
الصلاة والسلام  من احكام القصاص ينفز القصاص بحضور الحاكم. ليمنع الجور. عشان يشوف بقى اللي بيحصل ايه ما يحصلش تعدي. ويتأكد ان هي بتتم ماشية بالزبط الاصل ان يفعل بالجاني كما فعل بالمجني عليه. وان عاقبتم فعاقبوا بمثل ما عقبتم به. ولان النبي صلى الله عليه وسلم رد رأس اليهود الذي قتل الجارية بين
حجرين كما فعل بها. كزلك ازا قطع يده الانسان قطع ايده وبعد كده قتله. يتقطع ايده وبعد كده نقتله. خرم عينه وبعد كده قتله. خرم عينه وبعد كده ايه؟ نقتله. نفس
ترتيب العمل لابد ان تكون الالة التي ينفز بها القصاص ماضية. كسيف وسكين ونحو لقوله صلى الله عليه وسلم وان قتلتم فاحسنوا القطنة. الا ان هو بيكون بقى عايز يقتله زي ما اتقتل بالزبط
بعت له زي ما قتل بالظبط. اقتلوه خلاص هنقتله بحاجة بايه؟ خلص وخلاص وان كان ولي المقتول يحسن الاستيفاء على الوجه الشرعي مكنه الحاكم من زلك والا امره ان يوكل من يقتص له ممن يحسن زلك
هنقف هنا بقى وفي مسائل تانية نكملها المرة القادمة بازن الله تعالى اقول قولي هزا واستغفر الله لي ولكم سبحانك اللهم وبحمدك اشهد ان لا اله الا انت سبحانك سبحانك من الشهادة
