الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في اول لقاءات السلسلة الجديدة الشرح الجديد لكتاب الفقه الميسر نسأل الله سبحانه وتعالى
ان يتقبل منا ومنكم صالح الاعمال الفقه الميسر ويكاد يكون من افضل الكتب المعاصرة الميسرة فعلا في آآ تعلم الفقه وفي يعني تيسير وتقريب الفقه للمبتدين  عموما يعني اللي اشتراه اشتراه او اللي عايز يشتريه هيلاقي رابط او ينزله بي دي اف في الامر ايه في سعة
كتاب الفقه الميسر كتاب رائع. كتاب ميسر فعلا. الهدف من من الدراسة ديت ان احنا نقرب الفقه للشباب علشان نبقى كملنا مجموعة السلاسل اللي احنا ماشيين فيها آآ بعد ما درسنا اصول الايمان ودرسنا والدواء درسنا كتب في التزكية درسنا تفسير
كثير درسنا قواعد في مقدمات في قواعد في التفسير. عملنا حاجات كتير الحمد لله ان احنا برضو نكمل المنزومة ديت بدراسة دورة قوية في الفقه تكون نافعة وتكمل اا الايه
السلاسل اللي احنا نتمنى من الله ان هي تكتمل بكل فروع علم بازن الله سبحانه وتعالى. طيب احنا بازن الله سبحانه وتعالى آآ هنحاول نجتهد آآ ان احنا نبسط العبارة ونقرب المسائل ونفك الالفاظ
الصعبة اللي دايما اي طالب علم في البداية او عموما اللي بيطلب فقهي في البداية بيحس ان في حاجة تقيلة شوية وهي المصطلحات اللي هو مش فاهمها. لو فتحت كتاب الفقه
لوحدك من غير ما يكون لك شيخ او معلم تجد صعوبة في التلقي. فكالعادة يعني دوري ان انا بحاول اقرب لكم العلم بازن الله سبحانه وتعالى. واسأل الله التوفيق الاخوة السادات ان احنا نحاول نيسر عليكم الايه
هزا العلم ونقربه لكم ونسأل الله سبحانه وتعالى ان يتقبل منا ومنكم صالح الاعمال. طيب خلينا قبل ما آآ ننطلق في الكتاب طبعا الكتاب آآ اللي معه الكتاب هيلاقي الكتاب بدأ بمقدمة آآ لكن خلينا قبل ما نبدأ بالمقدمة والتمهيد لما اتكلم عن الفقه ومعنى الفقه
في الاصطلاح ومصادر الفقه خلينا نقول مقدمة سريعة جدا. في شرف علشان الانسان يقول لك ايه من ايه؟ من عرف ما يطلب هان عليه ما يبزل. ايه اللي يخليك على على درس زي دوت ايه اللي يخليك تصبر على طلب العلم؟ ايه اللي يخليك فعلا تبقى حريص ان انت يكون عندك فقه؟ اذا عرفت شرف ما تطلب ستصبر
على ما تبذل. هذا العلم يا اخواني هو اشرف ما يعني يمكن ان ينشغل الانسان به. علم العلم عموما وعلم الفقه خصوصا. النبي عليه الصلاة والسلام بين قال من يرد الله به خيرا يفقهه في الدين. من يرد الله به خيرا يفقهه في الدين
وكذلك بين صلى الله عليه وسلم ان من سلك طريقا يلتمس فيه علما سهل الله له به طريقا الى الجنة امورك تتيسر بطلب العلم. ربنا يسهل لك طريق الجنة. يصرف عنك المعاصي. ييسر لك الطاعات
قال اه صلى الله عليه وسلم قال صلى الله عليه وسلم وان آآ من سلك طريقا يلتمس فيه علما سهل الله له به طريقا الى الجنة وان الملائكة لتضع اجنحتها لطالب العلم ان الملائكة لتضع اجنحتها لطالب العلم رضا بما يصنع رضا بما يصنع. احنا عايزين ايه اكتر من كده
وبين صلى الله عليه وسلم ان العالم يستغفر له من في السماوات ومن في الارض حتى الحيتان الماء وبين صلى الله عليه وسلم ان العالم فضله على العابد كفضل القمر
على سائر الكواكب وبين صلى الله عليه وسلم ان العلماء ورثة الانبياء الانبياء لم يورثوا درهم ولا دينار وانما راس العلم فمن اخذه اخذ بحظ ايش؟ اخذ بحظ وافر. اخذ بحظ وافر
ويكفي في شرف طلب العلم ان الله سبحانه وتعالى استشهد العلماء على اشرف مطلوب فقال سبحانه وتعالى شهد الله شهد الله انه لا اله الا هو. والملائكة اولو العلم قائما بالقسط. فجعل العلماء هم الشهداء على اعزم قضية
وهي قضية التوحيد وقال سبحانه وتعالى يرفع الله يرفع الله الذين امنوا منكم والذين اوتوا العلم ايه؟ درجات. درجات عمر رضي الله عنه لقي نافع ونافع كان هو مستعمله على مكة
وقال لنافع من استعملت على اهل الوادي مين اللي خلته امير على اهل الوادي قال ابن ابزن قال فقال ابن ابزة كان مولى المولى يعني كان عبد واعتق وده بالنسبة للمجتمع القديم في قبل الاسلام كان ده مواطن درجة تانية او ما ينفعش خالص يبقى مسئول عن احرار. قال ولكنه
من موالين عمر يقول هذا مولى من الموالي كان عبد واعتق فقال نافع ولكنه قارئ لكتاب الله يا عمر وعالم بالفرائض. يعني عالم بالمواريس فقال عمر رضي الله عنه وارضاه سمعت النبي صلى الله عليه وسلم يقول ان الله ليرفع ليرفع بهذا الكتاب اقواما ويضع
ويضع به اخرين آآ هذا القرآن هذا العلم يرتفع به الناس. فتجد الشخص يعني ما عنده آآ شخص فقير او شخص ضعيف ولكن مجرد ما يشرف العلم يجد له يعني وقار وقدر وقيمة ويقدم ونحو ذلك. وان كانت ليست هزه هي نيته ولكن هكزا العلم
يرفع اصحابه يرفع اصحابه والنبي عليه الصلاة والسلام بيقول ايكم يحب؟ يقول للصحابة ايكم يحب ان يذهب الى بطاحان؟ مكان كده نأتي بناقتين كوماوين بغير اسم ولا قطيعة رحم يعني يجيله ناقدين كبار كده حلوين من انفس النوق عند العرب
قال الصحابة اينا لا يحب زلك؟ يعني مين ما يحبش يكون عنده مال من غير اثم ولا قطيعة رحم ولا تعب وقال فهلا زهب احدكم الى المسجد فعلم او تعلم ايتين من كتاب الله
وما خير له من ناقتين وثلاث خير من ثلاث واربع خير من اربع ومن مثلهن من الابل. طبعا ذكر الابل هنا عشان ده كان المفهوم ساعتها ممكن تقول دلوقتي ان اية من كتاب الله افضل من افضل اغلى سيارة في العالم تكون عندك
اغلى من الطائرات بل فعلا اية من كتاب الله افضل من الدنيا وما فيها. وانسان لا يكون مبالغ ان قال اية فعلا من كتاب الله هي خير من الدنيا وما فيها. فما بالكم بعلم كامل كعلم الفقه
يتعلمه الانسان ويرجو به الاجر من الله سبحانه وتعالى ولذلك من الكلمات الايه؟ العظيمة التي آآ اثرت في شرف هذا العلم وفضل العلم هو كلام علي بن ابي طالب رضي الله عنه وارضاه
حين قال الناس سلاسة. الناس سلاسة عالم رباني ده على واحد ومتعلم على سبيل نجاة. زينا كده. بنتعلم نرجو النجاة من الله سبحانه وتعالى. قال وهمج رعاع ده بقى الفئة الايه؟ التالتة. همج
رعاع اتباع كل ناعق. يعني بيمشي ورا اي حد يميلون مع كل ريح. لم يستضيئوا بنور العلم ولم يلجأوا الى ركن وثيق قال العلم خير من المال. ليه؟ قال العلم يحرسك وانت تحرس المال
العلم يزكوا بالانفاق. كل ما تعلم الناس كل ما العلم عندك يسبت ويزيد قال والمال تنقصه النفقة العلم حاكم والمال محكوم عليه ومحبة العلم دين يدان به العلم يكسب العالم الطاعة في حياته
وجميل الاحدوث بعد وفاته وصنيعة المال تزول بزواله مات خزان الاموال وهم احياء والعلماء باقون ما بقي الدهر اعيانهم مفقودة وامثال في القلوب موجودة. يا سلام فالعالم لا يموت لان يبقى ذكره بين الناس ويبقى اثره بين الناس
والناس موتى كما قيل واهل العلم ايه احياء ولكن ينبغي لنا ان ننبه على امرين. الامر الاول هو انك ازا اردت ان تطلب هزا العلم الشريف فعليك بامرين. الامر الاول
ان تصحح النوايا لمازا تطلب العلم اذا صحت النوايا صح لك كل شيء وانما الاعمال بالنيات وانما لكورنج مما نوى لمازا تطلب العلم اطلب العلم لكي تتقرب الى الله تعالى
لكي ترفع عن نفسي كالجهل لكي تؤدي فرض الله الذي هو عليك طلب العلم فريضة فريضة على كل مسلم فرض ازا لم تطلب العلم تأثم سنبين ايه هو العلم الفردي كمان شوية
تطلب العلم لكي تعلم الناس. خيركم من تعلم القرآن وعلمه. عشان تنال شرف التعليم المهم اي تطلب العلم كي تزداد خشية لله تعالى انما يخشى الله من عباده العلماء واما اذا كان الانسان يطلب العلم لمجرد المباهاة
بمجرد ان هو يعرف بقى بيعرف يتكلم. وبيعرف يعقد يقعر الكلام. ويعرف يتمنظر على الجاهل. اتكلم كده عشان يبقى اي يجاري العلماء كما جاء في الحديث اللي يتعلم العلم ليجاري به العلماء او يماري به السفهاء فان مصيره النار
ينبغي الانسان ان يصحح النية. واول من تسعر بهم النار حافز القرآن يقال له فيما عملت فيما علمتك ويقال يا ربي قرأت فيك القرآن فيقال كذبت عندما قرأت ليقال قارئ
وقد قيل زلك ينبغي للسانا ان يحزر ان هو يطلب العلم ليقال عالم او يطلب العلم ليقال شيخ او تطلب العلم يقال عليها شيخة او ما شاء الله طالبة علم
انما نطلب العلم لنزداد خشية لنزداد قرب من الله. لكي نعرف كيف نعامل الله سبحانه وتعالى تصحيح النوايا دي اول حاجة الوصية التانية وهي تصحيح العمل. بمعنى ينبغي للانسان بعد ما صحح النية في طلب العلم
ان هو ينوي ويعزم ويعقد العزم على انه اذا تعلم مسألة سيعمل بها حتى لا يكون هذا العلم حجة عليه امام الله سبحانه وتعالى فعود نفسك ان انت تتعلم مسألة تعمل بها
والفقه هنلاقي فيه مسائل كتير في الحلال والحرام واجبات ومستحبات ما يبقاش المسألة ان انت بتستكثر من المسائل. ازا عرفت مستحبات الصلاة  ازا عرفت مكروهات الصلاة اتركها اذا عرفت شرف عمل معين فضل صيام صم
فعود نفسك يكون ده منهجك. ازا كنت حتطلب علم ان انت تعود نفسك ازا حضرت مسألة تعمل بها. الامام احمد يقول ما رويت حديسا الا عملت  ما رأيت حديثا الا عملت به
حتى رأيت ان النبي صلى الله عليه وسلم احتجم فاعطى الحجامة دينارا عمل حجامة وادى الحجام دينار فبيقول فزهبت واحتجمت واعطيت الحجامة دينارا. طالما ما كنش عايز يعمل حجامة بس هو جا له الحديس فقال لازم اعمل ايه به؟ فراح عمل حجامة واعطى الحجام ايه
دينار. هكذا كانوا ما كانوش يحبوا ابدا ييجي عليهم يعني مسألة ما يعملوش بها خشيات ان تكون هذه المسألة حجة عليهم عند الله سبحانه وتعالى فاللي عايز اقوله هنا ان احنا بنطلب العلم لكي نزداد قرب من الله سبحانه وتعالى لكي نزداد خشية لله سبحانه وتعالى انما يخشى الله
من عباده العلماء. وده بينقلنا الى قول الامام مالك بن دينار هو يقول ان العالم ان العالم ازا لم يعمل بعلمه بيحصل ايه بقى ؟ تزل موعزة من القلوب كما زل القطر عن الصفاة. يعني انت ازا ازا لم تعمل بهزا العلم ربنا ما يجعلكش
بركة في علمك ابدا. لن تتنتفع به ولا غيرك بينتفع به. كما قيل العلم يهتف بالعمل. العلم يهتف بالعمل. فان اجابه والا ارتحل العلم ايه؟ يهتف بالعمل. فان اجابه والا ارتحل
العلم يقعد يقول لك فين العمل؟ فين العمل؟ عملت خلاص ما عملتش انصرف عنك العلم. فلا انتفعت بالعلم ولا انتفعت بالعمل وكزلك هنا الامام مالك ابن جار بيقول العالم ازا لم يعمل بعلمه تزل موعظته عن القلوب. كما يزل القطر عن الصفاء
زي ما الايه الماء المطر كده بيتزحلق من على الصخرة فمنتفعش الناس بك عشان انت ما بتعملش بالايه؟ بعملك وقال الامام ابن النحاس فالعالم ازا خالف علمه عمل وكذب قوله فعله
كان ممقوتا في الارض والسماء كان ممقوتا في الارض والسماء يضل من اراد ان يقتدي به يضل من اراد ان يقتدي به. فلذلك دي مسألة عظيمة للغاية. وهي ان الانسان ينويه في طلب العلم ان
هزا العلم عملا عملا لله تعالى. يبقى اتفقنا على شرف العلم وتصحيح النية وان ينوي الانسان ان يعمل بهزا العلم طلب العلم يحميك زي ما قلنا بيعرفك بالله يقربك من الله
يحميك يحميك من ايه؟ يحميك من انك انت تقع في بدعة يحميك من ان انت تقع فيه البدع يحميك من ان انت تخالف السنة يحميك من ان انت الانحرافات انحرافات في المنهج
انحرافات في الفكر يحميك من ان انت تقع في مناهج اهل الباطل شفنا في درسنا اصول الايمان كتاب العقيدة وشفنا قد ايه العلم فرق يفرق معك كتير انك تعرف عقيدة اهل السنة
حتى لا تكون ممن قيل فيهم. وستنقسم امتي على ثلاث وسبعين فرقة. كلهم في النار الا واحدة. قيل من هي يا رسول الله؟ قال هي التي على مثل لما انا عليه اليوم انا واصحابي. طيب ازا كنت انت لا تعلم ما عليه النبي عليه الصلاة والسلام هو اصحابه. فمن ان لك يعني انك انت آآ تنجح
يعني فالانسان لكي ينجو عند الله سبحانه وتعالى ويكون فعلا من اهل السنة ويكون بعيد عن البدع لابد ان هو يتعلم. العلم هيخليك كمان اعرف اه خاصة في الفقه يعني
ايه هي مسائل الاجماع ومسائل الخلاف؟ دي مسألة مهمة هي المسائل اللي اجمع عليها العلماء وهي المسائل اللي اختلف فيها العلماء هيفرق معك في ايه هيفرق معك كتير في تعاملك مع المسائل
ان البعض منا طبعا زي ما احنا هنشوف مسلا بيدرس الكتاب فهو في الغالب المبتدئ في طلب العلم هيدرس قول واحد في كل مسألة وان كنا احنا لما هنيجي ندرس هو اه الكتاب هنا في كل مسألة قال قول واحد بس
احنا هنحاول يعني بقدر المستطاع نشير الى المسائل اللي فيها خلاف علشان افهمك ان انت ايه يعني خد بالك المسألة دي فيها  بحيس ان انت لو سمعت برة او حضرت درس تاني او ازددت علم في الفقه فعرفت اقوال تانية في المسألة
تبقاش انت مستغرب او ما تبقاش مسلا تتسرع وتقول ده باطل وغلط وهي المسألة دي هو ده القول الوحيد فيها انتبه لكن امتى ان انت تتعصب في مسألة لو لقيت حد خالف الاجماع
وانا قلت لك مسلا المسألة دي فيها اجماع. فوجدت حد خالف الاجماع. لأ هنا نختلف معه اوي. زي ما هنشوف ان من ادلة الشرع الحاسمة الاجماع لكن طالما المسألة فيها خلاف قلنا ان فيها خلاف سائغ بين اهل العلم. فسعنا الخلاف. فازا وجدت شخص يخالفك في المسألة ديت خلاص نبين نحاول نبين لبعض لكن
لا نختلف ما نتعصبش ما نرفعش بقى الولاء والبراء على مسألة هي اصلا فيها خلاف سائر. لكن مسألة زي مسائل الاجماع دي اللي ممكن ان انا اختلف فيها بشدة مع المخالف واخطئه تخطئة صريحة لان هو مخالف للاجماع. طب
اعرف منين الاجماع والخلاف اللي اختلف فيه العلماء خلاف مقبول وخلاف ساغ الا ازا درست الفقه دراسة جيدة وصحيحة. تمام لزلك هنا خلينا نبدأ بقى ايه مع الكتاب وهو بيقول لنا هنا في البداية
الكتاب هيتكلم في ايه بيقول هنتكلم الاول طبعا كتاب فقه. فاول ما هيبدأ به ما هو الفقه؟ ما هو الايه؟ الفقه. يعني ايه فقه؟ ما كتاب الفقه الميسر. ما معنى فقه
كلمة فقه دايما في المصطلحات تتعود على على حاجة معينة. ان ممكن مصطلح يكون له معنى في اللغة ولكن في الشرع له معنى اخر. معنى خاص في الشرع. مثال كلمة الصلاة. ما معنى كلمة الصلاة؟ في اللغة؟ الصلاة يعني الدعاء
اللغة الصلاة تساوي الدعاء لكن في الشرع الصلاة هي الحركات المخصوصة مع الالفاظ المخصوصة فالاوقات المخصوصة اللي هي اللي هي التعبد اللي احنا بنعمله فده في الشرع مسال تاني ما معنى الصيام؟ في اللي هو الصيام هو الامساك بس
ولكن في الشرع هو الامساك عن الطعام والشراب وسائر المفطرات من الفجر للمغرب والكلام دوت اه ما معنى مثلا السنة؟ السنة في اللغة هي الطريق. لكن السنة مسلا الفقه هي ازاي نقول كده ليه ممكن تطلق على المستحب والسنة عند اهل الحديث تطلق على افعال النبي عليه الصلاة والسلام. الخلاصة يعني
نتعود دايما ان ممكن تبقى في مسألة فيها معنى لغوي ومعنى شرعي طيب مسألة تانية مهمة. لما باجي بادرس شرع لما اجي ادرس فقه ايه المعنى اللي بيقدم؟ المعنى الشرعي ولا المعنى اللغوي
بنقوله هنا انت دلوقتي فين ؟ مش انت بتدرس شرع؟ اه. يبقى المعنى الشرعي هو اللي بيقدم على المعنى اللغوي فلما ربنا يقول لنا اقيموا الصلاة في القرآن. ما يجيش واحد مبتدع مسلا ضال يقول لك ربنا بيقول لنا ادعوا. ما قل لناش صلوا لان الصلاة معناها الدعاء
نقول له الصلاة معناه الدعاء؟ اه في اللغة لكن معناها الصلاة اللي احنا فاهمينها في الشرع. وانا دلوقتي القرآن ده نص شرعي ولا انا ولا انا بدرس لغة دلوقتي؟ بدرس نص شرعي يبقى المعنى اللي بيقدمه
هو المعنى ليه؟ هو المعنى الشرعي. فدي مهمة قوي وهتنفعنا في مسائل كتير فالمهم ان هو هنا بيقول لنا الفقه معناه ايه في اللغة ما معنى الفقه في اللغة؟ بيقول في اللغة الفقه معناه الفهم
فقه يعني فهم ولكن لا تفقهون تسبيحهما يعني ايه لا تفهمون كيف يسبحون. وقالوا لشعيب ما نفقه ما نفقه كثيرا مما تقول. فالفقه في اللغة بمعنى الايه؟ الفهم. طيب. لكن الفقه بقى في المعنى الاصطلاحي او المعنى اللي استعمله الفقهاء يعني
في اصطلاح الفقهاء بيقول لنا هنا نقرا لتعريف الاول. قال هو العلم بالاحكام الشرعية العملية المكتسبة من ادلتها التفصيلية من ادلة التفصيلية. طيب. بيقول الفقه والعلم العلم والعلم ده يشمل العلم اليقيني والعلم الظني. يعني ايه العلم اليقيني والعلم الظني؟ العلم اليقيني يعني المسألة دي
يقين يعني ما فيهاش خلاف. اللي هو حيبقى فيه الاجماع يعني ولعلم الزني اللي هو مبني على غلبة الزن وده بيكثر في المسائل اللي فيها خلاف انا دلوقتي مسائل الفقه مش على درجة واحدة من العلم
في مسألة علم يقين لان هي مسألة اصلا فيها اجماع او ما تحتملش خلاف. فدي بنسميها علم يقين وفي مسائل فيها خلاف بيبتدي كل فقيه ممكن يترجح عنده قول كلمة القول الراجح عند فقيه ما او في مذهب ما يقول لك قول الراجح. يعني ايه الراجح؟ يعني اللي غلب الزن على الفقيه ان هو ده مراد الله
او ده حكم الله في المسألة فكلمة العلم هنا هتشمل نوعين العلم. العلم اليقين اللي هو زي الاجماع ولعلم الزني اللي هو ناتج عن النظر. واللي بنعرفه من غلبة الزن. الفقيه بيغلب على زنه ان ده حكم الله في المسألة. فبيجتهد
بيقول المسألة دي والله حرام مكروه ونحو ذلك. عشان كده العلم اليقيني ده مش بيختلفوا فيه. انما بيختلفوا عادة في العلم الايه؟ الظني لو مبني على النظر فبتتفاوت افهامهم. وخلال دراستنا للفقه هتبتدي تفهم هو ليه بيختلف العلماء. مرة يختلفوا عشان اختلافهم
حديث مرة يختلفوا عشان فهمهم للدليل. هنفهم الخلاف بييجي منين. لكن عموما كلمة العلم هتشمل نوعين العلم العلم اليقيني والعلم الايه؟ الزني اللي هو مبني على غلبة الظن اللي هو المبني على النزر والاجتهاد
الاحكام الشرعية. يعني ايه الاحكام الشرعية؟ الاحكام الشرعية اللي هم الخمس احكام واجب مستحب مباح مكروه حرام. دي الخمس احكام الشرعية اللي احنا عايزين في الفقه نعرف الاحكام. اي مسألة المطلوب مني اعرف حكمها بس
ايها الحكم الحقيقة هل هي واجب؟ ولا مستحب ولا مباح؟ ولا مكروه ولا ايش ولا حرام؟ فديت الايه؟ ديت الاحكام الشرعية العملية. يعني ايه العملية؟ هنا يقصد بالعملية علشان يقول انا هنا مش بدرس عقيدة
فعكس الاحكام العملية الاحكام العقدية عايز يقول ان الفقه لا ينشغل بالاحكام العقدية او يقصد بالعملية ان هو يخرج كمان اعمال القلوب. احكام اعمال القلوب عايز يقول انا مش هتكلم في الفقه عن الخوف والرجاء والتوكل والاستعانة ده مش موضوع الفقه. ولا هتكلم على قضايا التوحيد ده مش موضوع
فبيسموا بقى الاحكام العملية اللي هي الصلاة والصوم. والبيع والشراء والطلاق والزواج والكفارة والايمان والنزور. دي بيسموها احكام ايه عملية فخرج بذلك احكام القلوب واحكام العقدية. تمام والحاجات ديت. فده بيسموه الاحكام العملية
بيقول المكتسبة من ادلتها التفصيلية. يعني كمان آآ ان انا عايز اعرف آآ كل حكم مع دليله. ايه دليله؟ هل له دليل من قرآن ولا دليل من السنة ولا دليل الاجماع؟ فاذا الفقه هو ان انا اعرف الاحكام بالادلة. اعرف الاحكام الشرعية واعرف الدليل بتاع الحكم
دوت ده كده اسمه ليه؟ اسمه الفقه وبعد كده قال لنا ايه هي مصادر الفقه ايه هي مصادر الفقه قال مصادر الفقه الاساسية وحط تحت الاساسية دي خط كده مصادر الفقه الايه؟ الاساسية. عشان لو ذكر اربعة. قال القرآن السنة الاجماع القياس
القرآن والسنة والاجماع والقياس طيب هو هنا بيقول لنا مصادر الفقه الاساسية. احنا قلنا من شوية الادلة التفصيلية. ايه هي الادلة بقى ما هي ادلة الاحكام؟ انا قلت الاحكام واجب مستحب ومباح مكروه حرام. منين بعرف ادلة الاحكام؟ هي مصادر الادلة هي الادلة اللي بعرف بها الاحكام
عندنا طبعا فيه مصادر متفق عليها. القرآن اكيد هو مصدر من المصادر اللي بعرف به الحكم الشرعي. اقيموا الصلاة اتوا الزكاة آآ لهن ان ثلث ما ترك القرآن هو مصدر اكيد من مصادر اللي بعرف بها الحكم احكام الشرعية
المصدر التاني المتفق عليه طبعا السنة اكيد تمام فعليكم بسنتي. قال فان تنازعتم في شيء فردوه الى الله. يعني القرآن والى الرسول يعني السنة. فالسنة المطهرة اكيد هي مصدر متفق عليه من مصادر الفقه او من مصادر ادلة الايه؟ الفقه
وبعد كده بيقول لنا المصدر الثالث وهو الاجماع ما هو تعريف الاجماع؟ يعني ايه هو الاجماع؟ الاجماع يعني ببساطة الاجماع هو اتفاق. الاجماع هو اتفاق المجتهدين في الفقه. اتفاق المجتهدين في الفقه. في عصر من العصور على حكم من الاحكام الشرعية
يعني المجتهدين في الصحابة اتفقوا على حكم شرعي. ده اجماع المجتهدين في التابعين اتفقوا على حكم شرعي. ده اجماع الاجماع ازا سبت يعني ثبت ان مجتهدي في فقه في عصر من العصور
اتفقوا على حكم شرعي يبقى الحكم ده ثابت خلاص لا يتغير ليه؟ لان الاجماع من اقوى ادلة الشرع لان في الحديث لا تجتمع امتي على ضلالة وفي الاية ومن يشاقق الرسول من بعد ما تبين له الهدى ويتبع غير سبيل المؤمنين
غير سبيل المؤمنين. فالاجماع بيدل ان المؤمنين كلهم اتفقوا على الحكم ده فده اسمه سبيل المؤمنين والاية بتقول ويتبع غير سبيل المؤمنين واللي ما تولى. فهذا امر باتباع سبيل المؤمنين
النبي، عليه الصلاة والسلام، بيقول لا تزال لا تزال طائفة من امتي على الحق ظاهرين لا يضرهم من خالفهم ولا من خذلهم حتى يأتي الله وهم على ذلك لا تزال طائفة من امتي على الحق. بيقول في كل زمان في طائفة على الحق
يعني لا يخلو ما فيش زمان يخلو من حق. ما فيش زمان يخلو من الحق فدايما في كل زمان في طائفة على الحق. فلو قلنا ان في كل زمان في طائفة على الحق
وقلنا ان في زمان حصل اجماع على مسألة يبقى الطائفة دي هي جزء من الاجماع يبقى اكيد اللي اتفق عليه المجموع حق لان لا يمكن الحق يضيع من الامة في زمن من الازمان
وطالما الامة اتفت على حكم واحد في زمن من الازمان بالكامل يبقى اكيد الحكم ده صح ودي فكرة الايه فكرة الاجماع الاجماع دليل قطعي في اي مسألة ده لو سبت بعد لو حصل خلاف بعد كده. يعني حصل اجماع على مسألة من المسائل
وثبت الاجماع دوت. سبت عند اهل العلم وبعد كده جه واحد بعد زمن معين خالف المسألة دي لا نقبل منه الخلاف ابدا لو جه واحد دلوقتي قال لنا الحجاب مش فرض
هذا غير مقبول ان اصلا دل عليه القرآن والسنة والاجماع واجماع العلماء على مدار العصور. ما يجيش واحد دلوقتي يقول لها انا اكتشفت الحجاب مش فرض والولاد المسألة دي عليها اجماع. وانتهى الكلام فيها. يبقى الاجماع دليل قوي جدا. بعد كده بيقول لنا القياس. ايه هو القياس بقى
القياس بيبقى فيه مسألة في الشرع ببساطة يعني. مسألة في الشرع لها حكم ومسألة تانية شبهها شبهها جدا. يعني ايه العلة اللي من اجلها حرمت المسألة الاولى موجودة في المسألة التانية
هيروح العلماء مديين المسألة التانية دي نفس حكم المسألة الاولى. ويقولوا الدليل القياس. مسال سهل الخمر حرام بالنص ولا مش حرام؟ حرام ايه هو سبب تحريم الخمر الاسكار  طيب جه دلوقتي حاجة جديدة اسمها ايه؟ اسمها الحشيش. اسمها الكوكايين. اسمها الهيروين. اسمها اي مصطلح حديس من اسماء المخدرات
ايه حكمها؟ نقول والله المادة دي مسكرة. الاجابة نعم طيب اشتركت مع الخمر في نفس العلة انها مسكرة يبقى تاخد نفس حكم الايه؟ نفس حكم الخمر فيبقى دي حرام قياسا على دي
ما يجيش حد يقول مسلا هات لي دليل من القرآن ان الحشيش حرام. هات لي دليل من السنة ان الكوكايين حرام. نقول له الدليل مش هتلاقي دليل بيقول الكوكايين حرام. مش هتلاقي الدليل بيقول ان
الحشيش حرام. لكن هتلاقي دليل بيقول الخمر حرام وهذه الكوكايين او المخدرات او عموما يحرم قياسا قياسا على الخمر. فالقياس من الادلة المعتبرة الشرع الادلة المعتبرة في الشرع لان الشرع لا يفرق بين المتماسلات ما ينفعش يبقى حاجتين شبه بعض والشرع يفرق ما بينهم
وربنا قال فاعتبروا يا اولي الابصار والنبي عليه الصلاة والسلام هو نفسه استعمل القياس في مسالف. الكلام هنا يطول لكن ده بيشرح في لو ربنا يسر لنا في يوم من الايام خدنا كتاب في اصول الفقه. هنشرح القياس وادلة القياس. لكن عموما
القياس من الادلة اللي اتفق عليها اهل العلم. اتفق عليها اهل العلم  الوحيدين اللي خالفوا في المسألة دي اللي هم بنسميهم الظاهرية ظاهرية زي ابن حزم وداوود الظاهري وطبعا العلماء لم يعتبروا كلام ابن حزم وداوود الظاهري في ان هم انكروا القياس. لان القياس اتفق عليه الصحابة واتفق عليه التابعين
فلها اعتبار بمخالفة من بعدهم. يعني اصلا الدليل ده اجمعوا عليه قبل كده اي حد ينكر بعد كده القياس ما بنعتبرش ايه انكاره دوت فغفر الله لهؤلاء الائمة الكرام ان هم انكروا لمسألة القياس او لم
اعتبروها على الاقل. لكن القياس هو هو دليل متفق عليه ما بين كل اهل العلم طيب هو قال الاربعة دول ليه؟ عايز يقول ان بقية المصادر هيبقى فيها خلاف. فيه مصادر تانية من الفقه؟ اه
في مسلا قول الصحابي هيختلفوا في حجية قول الصحابي. في حاجة اسمها عمل اهل المدينة في حاجة اسمها الاستحسان تمام؟ فيه ادلة تانية بس كل الادلة التانية دي مختلف فيها وممكن نتعرض لها اسناء الشرح
بيقول لنا موضوع الفقه افعال المكلفين زي ما قلنا هنا احنا بننشغل بايه؟ بافعال المكلف الصلاة والصوم والزواج والطلاق مش بننشغل بقلبه ولا بننشغل ومعتقده وهنلاقي ان الفقه متقسم تقسيم منطقي جدا. فبدأ الفقه
طبعا الفقه مقسم الى عبادات ممكن تقسمه كده تقسيم شمولي الى عبادات ومعاملات والمعاملات دي تتقسم الى البيوع بسعر انواعها وبعد كده احكام الزواج والطلاق والكلام دوت وفي الاخر الايه؟ النزور والكفارات والجنايات
والديات والحاجات ديت وترتيب الفقه ترتيب منطقي قوي. فبيبدأ باهم شيء. ايه هو اهم شيء اهم شيء العبادة. اهم شيء بالنسبة لنا العبادات دية اصل الاصول العبادة وحتى لما بدأ بالعبادة
بدأ ببدايات منطقية فايه هي ايه العبادات الاهم؟ العبادات الاهم هي العبادات اللي تجب على كل واحد. هي الحاجة اللي كلنا هنعملها الصلاة اول حاجة اهم حاجة الصلاة. لكن الصلاة ما تنفعش الا بطهارة
فبدأ بالطهارة الاول. وبكل بقى ايه تفاصيلها. وبعد كده قال لك نتكلم على الصلاة تمام وبعد كده نتكلم على اه رتب بقى العبادات على ترتيب الحديث بني الاسلام على خمس. الشهادة ودي مش هيتطرق لها في الفقه
الصلاة الزكاة الصيام الحج. فبعد الصلاة هيتكلم على الزكاة وبعد الزكاة هيتكلم على الصيام وبعد الصيام يتكلم على ايه  استاذ شاهد يعني ان هنلاقي في ترتيب ترتيب منطقي لان احنا كلنا لازم هنصلي والصلاة محتاجة طهارة فبدأ بالصلاة والطهارة الاول وبعد كده ختم العبادات بترتيب
بني الاسلام على خمس فاتكلم على الزكاة وعلى الصوم وعلى الحج وبعد كده طبيعي الانسان بيبدأ حياته بيبدأ بالعبادات بيبقى لسه صغير. طب كبرنا شوية عايزين نشتغل بقى عايز اشتغل عشان عايز اتجوز. فالمنطقي نبدأ باحكام الشغل او احكام المعاملات قبل احكام الزواج والطلاق
هيبدأ يتكلم في البيوع والشراكة والاجارة والحاجات ديت ويفصل في مسائل الايه المعاملات الاول علشان اللي عايز يتكسب يبقى ده اهم حاجة بالنسبة له دلوقتي تكسبت انا وبقى معي فلوس وربنا كرمني المرحلة الجاية هبقى عايز اتجوز
فيتكلم في احكام الزواج والطلاق والخلع والكلام ولعدة المرأة المطلقة والايه والحاجات ديت نتكلم في ابواب المتعلقة بالايه باحكام النكاح وغيرها. تمام؟ وبعد كده وارد في الحياة بقى اللي حصلت ديت اسناء البيوع في الطلاق والزواج حصل مشكلة فاحتجنا الى التقاضي حصل جرائم لا قدر الله حصل سرقة
حصل خداع حصل اعتداء بيبقى مناسب يتعلم الانسان يتعامل ازاي مع المشاكل اللي قد تطرأ له في المعاملات قد تطرأ فيه ليه في الزواج والطلاق والكلام ده فيتعلم بقى احكام الايه
احكام الجنايات والديات والكفارات والايمان والنزور. وبكده بينتهي الفقه ويكون ده ترتيب منطقي جدا جدا. لموضوع الايه موضوع الفقه. وبعد كده نستعين بالله سبحانه وتعالى ونقول بسم الله الرحمن الرحيم. اولا كتاب الطهارة. نبدأ بقى ايه؟ ناخده حاجة بسيطة
كده علشان نبقى بدأنا في اول درس حتى وخدنا جزء ولو يسير من الفقه. فبيقول لنا اولا كتاب الطهارة. يا سلام! فاول حاجة بيبدأ بها كتاب الطهارة. طيب اول حاجة لما بيجي يتكلم عن
الطهارة اول حاجة هتكلم فيها طبعا المياه وانواع المياه بس الاول بيدي مقدمة يعني ايه طهارة؟ عشان دي برضه هتفرق معنا في حاجات جاية بيقول اولا الطهارة هي مفتاح الصلاة. يعني ما ينفعش اصلي من غير ما اتطهر
والطهارة في النصوص الشرعية جت بمعنيين المعنى الاول هو طهارة الباطن تمام؟ طهارة الباطن زي ما ربنا قال انما المشركون نجس فالمؤمن طاهر يعني طاهر يعني مؤمن هنا والمشرك نجس عشان عقيدته فاسدة
بس بيقول المعنى ده مش هو ده المعنى اللي احنا ونتناوله زي ما قلنا احنا بنهتم بالاحكام العملية. مش بالاحكام الاعتقادية ولا طهارة النفوس ولا الاعمال القلبية. بس بيقول ده معنى من المعاني اللي جت به
بس هو مش ده انشغال الفقه به المعنى التاني للطهارة وهو الايه؟ المعنى اللي هيتكلم فيه. الطيارة الحسية بقى اللي مذكورة في قوله تعالى وثيابك فطهر وسيابك يبقى ده المعنى الشرعي التاني اللي جه به الشرع في معنى كلمة الطهارة وهي الطهارة الحسية
الطيارة ليه الحسية يبقى هو ده المعنى اللي حينشغل به الفقه. الطهارة الحسية تمام  ولان الصلاة لا تصلح الا بالطهارة حيبدأ لنا يقول لنا ايه هي الطهارة طيب هيقول لنا برضو تعريفين في الطارة نفسها تعريف اللغوي
ومش ده اللي هننشغل به والتعريف الاصطلاحي اللي اصطلح عليه الفقهاء علشان يعرفوا الطهارة لكي تشمل ايه؟ آآ الابواب اللي جاية فبيقول الطائرة في اللغة يعني النضافة والتنزه من الاقزار
ودايما بيبقى في ارتباط بين المعنى اللغوي والمعنى الشرعي بيبقوا شبه بعض يعني بس المعنى الشرعي هو اللي بيضبط الكلام ولكن هي في اللغة عموما الطهارة ليه؟ بيقول لك الطهارة هي النظافة. حلو
الطهارة هي التنزه من الاقزار. ماشي. بس انا يهمني دلوقتي المعنى الاصطلاحي. يعني ايه كلمة اصطلاحي؟ اصطلاحي يعني ما اصطلح عليه الفقهاء الفقهاء آآ اصطلحوا على ان هو ده المعنى اللي بيضبط المسائل
بيضبط المسألة ما يخليش يبقى الدال معني ده جامع لكل المسائل اللي جاية في موضوع الطهارة فبيختصروا قوي قوي التعريف هنا قال مختصر جدا التعريف قال رفع الحدث وزوال الخبث
رفع الحدث وزوال الخبز. خلينا الاول نمسك الكلمتين الصعبين اللي في التعريف. ما معنى حدث؟ ما معنى خبث حدس يعني ان احنا نقول ان لو واحد مش متوضي بنسميه محدس
واحد دخل الخلاء دلوقتي تبول تغوط آآ او جامع فمن سميه الان محدث ازا كان بول او غائط او نوم بنسميه محدس حدس اصغر ازا كان جماع او انزال او كده بنسميه محدس حادق انزال بشهوة بنسميه محدس حدس اكبر
طيب لو توضأ في حال الحدث الاصغر او اغتسل في حال الحدث الاكبر بنسميه ارتفع عنه وصف الحدث وبقى دلوقتي اسمه متطهر خد بالك من الكلمة اللي انا قلتها. لو توضأ او اغتسل ارتفع عنه
وصف الحدث وصار الان اسمه ايه متوضئ او طاهر او متطهر تمام خد كلفك حط بقى تحت كلمة وصف دي كزا خط عشان هو ده تعريف الايه؟ الحدث. ما هو الحدث
الحدث هو وصف معنوي تاني الحدث هو وصف معنوي تاني الحدث هو وصف معنوي قائم بالبدن يمنع من الصلاة ونحوها يمنع من الصلاة ونحوها يعني ايه وصف معنوي؟ انا عايز اسألك انا دلوقتي
اتوضيت او ما اتوضتش ، فيه حاجة فيه فرق باين علي؟ ولا حاجة انا دخلت الخلاء او ما دخلتش. بتحس بفرق في شكلي او في او في حاجة بتبان علي ما فيش حاجة
فيعني الوضوء عمل في ايه حاجة محسوسة ما فيش حاجة دخول الخلاء عمل في ايه؟ كحاجة محسوسة تتلمس ما فيش حاجة ازا هي مسألة معنوية ان الشرع وصف اللي دخل الخلاء او اخرج ريح او اخرج بول او غائط ده بقى وصفه محدث
والشرع وصف ان العمل استعمل الماية بالشكل الفلاني في وضوء او او غسل او كده ده بقى اسمه متطهر يبقى ازا هو الحدث هو عبارة عن وصف معنوي. ما فيش حاجة ملموسة
وصف معنوي ازا حصل منك كزا وكزا وكزا انت بالنسبة لنا اسمك محدس ازا عملت كزا وكزا يبقى انت اسمك متوضأ كده بنقول هو وصف معنوي قائم به بالبدن يمنع من الصلاة ونحوها. نقصد بنحوها يعني ما الامور التي تحتاج لطهارة
المصحف مسلا زي الطواف بالبيت فيمنع من الصلاة وايه ونحوها طيب ما هو الخبس؟ قبل ما نتكلم في كلمة رفع وكلمة زوال. ما هو الخبث؟ الخبث ده بقى حاجة ثانية. الخبس هو
عين محسوسة. الخبس هو عين محسوسة مش وصف بقى الخبس اللي هي النجاسة يعني. الخبس اللي هي النجاسة عين محسوسة حسية مستقذرة تمنع من الصلاة ونحوها برضو يعني لو هي على ثوبك او بدنك او الارض اللي انت هتصلي عليها تمنعك من الايه؟ من الصلاة
تمنعك من الصلاة هي عين مستقذرة نحاول نقول ان الخبث هو عين حسية مستقذرة تمام؟ طيب خلاص فهمنا فهمنا الكلمتين دول اهم حاجة طبعا الخبز زي زي ايه؟ زي البول زي الغائط زي ايه؟ زي الحاجات ديت
نرجع بقى لكلمة رفع وزوال رفع الحدس. الطهارة هي رفع الحدث وزوال الخبث. رفع الحدث ان انت الطهارة هي فعل معين بتعمله علشان يرتفع عنك الوصف القائم بالبدن اللي هو ايه؟ انك انت محدث
متى تصير تصير الى متطهر فان كان الحدس دوت ان كان الحدس دوت آآ حدس اصغر اللي هو ناتج عن مسلا بول او غائط. يبقى انت محتاج تتوضأ لكي تصير متطهر
وازا كان الحدس دوت حدس اكبر ناتج عن آآ احتلام او جماع او او نحو زلك فانت محتاج ان انت تغتسل علشان يرتفع الحدث وتصير الان متطهر تمام  وارتفاع الحدث او رفع الحدث
يقوم باستعمال الماء زي ما هنبين. هنا زي ما بيقول في الكتاب يكون باستعمال الماء. وعند العجز عن استعمال الماء. وعند فقد الماء او العجز عن استعماله ينوب عنه التراب
اللي هو اللي احنا هنسميه فلو عجز الانسان عن استعمال الماء او ما لقاش ماء اصلا فلم تجده ماء بات يمامه صعيدا طيبا فحينها التراب بطريقة التيمم اللي هنشرحها لما نوصل للتيمم
هيغني عن استعمال الماء ويقوم مقام الماء. في الاستعمال فيرتفع عنك الحدس الاصغر او حتى الحدس الاكبر بالتيمم في حال ان الماء مفقود او معجوز عن استعماله. وده هيتشرح بالتفصيل في التامن. يبقى ازا رفع الحدس بيكون بايه؟ اما بالماء
كالوضوء او الغسل او ما ينوب عن الماء في حال فقد الماء او العجز عن استعماله وهو التراب كما سنبين في باب الايه؟ باب التام. يبقى دي كلمة رفع الحدس
زوال الخبس يعني النجاسة اللي عليك تزول على بدنك او على ثوبك تزول  وهنا سنقف وقفة دقيقة هو ليه قال هنا رفع وزوال ما قالش رفع وازالة في فرق بين زوال وازالة؟ اه
رفع كلمة رفع الحدث تدل ان في تدخل او في قصد او في مية لكن كلمة زوال تشمل النية وعدم النية. بمعنى انا دلوقتي علشان اتوضا هل يلزم النية؟ او اخلينا في الغسل؟ واحد كان جنب صحى الصبح كان جنب وما خدش باله
وبعد كده راح البحر ونزل البحر وبتاع وروح. بعد ما روح اكتشف ان هو كان محتلم الصبح هل ينفع يقول خلاص انا كده كده نزلت البحر فيعتبر ده غسل هنقول له ما ينفعش
لان نزولك البحر وان كان شكله شبه الاغتسال لكن ما كانش فيه نية فلازم تغتسل علشان لابد من النية في رفع الحدس بنفترض مسألة نفس المسألة. لما راح البحر كان على ثوبه نجاسة
كان على بدنه نجاسة لسبب ما. كان في على بدنه نجاسة لسبب ما. فلما نط في البحر النجاسة دي زالت راحت هل كده النجاسة زالت؟ ولا لازم يوزنها بنية؟ نقول لا
ما يلزمش النية في الموضوع دوت. طالما زالت النجاسة خلاص زالت فازا الفكرة ان رفع الحدس يستلزم نية واما زوال الخبس ما لا يستلزم نية فلو الانسان نوى وهو بيزيل الخبس حلو ياخد اجر
لكن لو الخبث زال لوحده خلاص اهو زال لان المطلوب في الخبس اللي هو النجاسة ان يزال. زي ما بنقول كده يزال وخلاص يزال وخلاص سواء زال بنية او بغير نية قصدت او لم تقصد المهم ان هو زال
هو المطلوب ان هو يزول وهو زال بالفعل. خلاص يعني هنرجعه تاني هو عين وزالت زالت بقى بنية مش بنية بتدخلك من غير تدخلك اهي زالت وخلاص عشان كده عبر في الخبس بزوال ما قلش ازالة. عارف لو قال ازالة كان هيبقى الامر ايه كانه بيشير الى النية ان انت لازم تزيله بنية. لكن لما كان
الخبس لا يحتاج لنية عبر عنه بزوال. فكانه ايه؟ زوال او ازالة. يعني سواء انت ازلته وقصدت الازالة او لم تقصد الايه الاتنين سواء الاتنين يمشي الاتنين تنفع فازالة او زوال الاتنين ايه فكلمة زوال اادق لان هي هتشمل سواء ازلته بنية وقصد
او ازلت بغير نية وغير ايه؟ وغير قصد لكن في الحدس ما قالش ارتفاع عارف لو ما لهاش لازمة النية ما كنش هقول رفع كان هيقول ايه؟ ارتفاع لكن هو قال هنا رفع الحدس
لان رفع ديت يحيلك بان لابد من قصد ونية فلان الايه؟ ده وصف معنوي فلازم عشان ازيله لازم يكون فيه قصد ونية كده برضو بيحاولوا يشرحوها بطريقة تانية. بيقولوا ان رفع الحدث هو فعل لمأمور
وفعل المأمور يلزم منه نية واما زوال الخبث هو ترك محزور وترك المحظور لا يلزم منه نية ليال زمنية تمام فلو ان الانسان مسلا آآ آآ ما بيسرقش ما بيزنيش هل لازم طول ما هو قاعد يقعد ينوي ان انا ما بسرقش او ما بزنيش لأ
ان ده ترك محزور هو كده تركه خلاص. سواء نوى او ما نواش. هو تركه لكن عايز يصلي هيعمل صلاة هيفعل فعل لأ لازم نية رفع الحدس هو فعل لمأمور فيحتاج لنية. واما زوال الخبث فهو محزور بيترك. فسواء عمله بنية او من غير نية
يقبل ويصح. عشان كده قال رفع ما قالش ارتفاع الحدس. وقال زوال وما قالش ازالة لما استعمل الخبز وبعد كده هنا بيقول لنا  الطهارة والحدث على نوعين حدس اصغر وهو ما يجب به الوضوء
وحدس اكبر وآآ وهو ما يجد به الغسل. حلو الكلام وبعد كده قال لنا هو الخبث على سلاسة انواع. خبث يجب غسله وخبث يجب نطحه وخبث يجب مسحه تمام وهي السمة لتلات اقسام. خبز يجب غسله
وخبث يجب نطحه وخبث يجب مسحه النجاسة تلات انواع عندنا. في نجاسة لا تزال الا بغسل. لازم تتعرض لغسل زي ايه زيل البول زي الغائط النجاسة اللي بتحتاج غسل وخلاص
ان هي تكاثر بالماء. يعني ايه غسل؟ يعني هتحط عليها ماية وتقعد ايه تدعك كده وتعصر يعني وبتدعكها وتعصرها وييجي عليها ماية كتير بحيس ان الايه النجاسة راحت راحت المهم ان هي تروح سواء الماء تكاثر عليها الماء لغاية ما راحت او احتجت ان انت لفرك او عصر بحيس ان هي تروح وخلاص
فاذا كانت النجاسة يكفيها المكاثرة بالماء لغاية ما تزهب الايه؟ النجاسة فدي بيسموها نجاسة يجب غسلها مسال على كده البول والغائط ودي يسموها نجاسة متوسطة بيسموها دي ايه؟ نجاسة متوسطة. لا يكفي فيها
المكاثرة بالماء واحيانا بنزيد عليها الفرك والايه والعصر في نجاسة تانية يجب غسلها بس شدد فيها ودي بنسميها نجاسة مغلظة هي تدخل تحت ما يجب غسله بس دي مش متوسطة بيسموها مغلظة. لان ديت ما بيعجبش غسلها بس يجب غسلها بطريقة معينة
وهي لعاب الكلب ازا ولغ في الاناء. يعني لو الكلب شرب من اناء النبي عليه الصلاة والسلام قال ازا ولغ الكلب في اناء احدكم فليغسله سبع مرات. سبع مرات اولى هن بالتراب. يعني اول غسلة تبقى مية مكدرة بتراب كده
فدية الشرع شدد فيها على طريقة كمان معينة في الغسل فدي بنسميها نجاسة يجب غسلها ولكنها نجاسة مغلظة. يعني شدد الشرع في غسلها. يبقى عندنا النجاسة اللي يجب غسلها ممكن تقسمها قسمين
قسم اسم النجاسة متوسطة زي البول والغائط. ودي يكفي فيها المكاثرة بالماء والقسم التاني يجب آآ نجاسة مغلظة يعني يجب غسلها بطريقة معينة وهو الاناء ازا ولغ فيه الايه الكلب
الاتنين اللي بعد كده اللي قالهم ما يجب نطح وما يجب مسحه دي بنسميها نجاسة مخففة. يعني ايه مخففة؟ يعني خفف الشرع في التعامل معها ايه هي النجاسة؟ مثال على النجاسة اللي يكفي فيها النطح. يعني ايه النطح
دلوقتي هنجيب شوية مية كده وارميها على المكان اللي فيه النجاسة. بس تاني ايه هو النطح النطح يعني اه المكان اللي جه عليه النجاسة ثوبي مسلا جه عليه النجاسة اجيب شوية مية في ايدي كده وارميها بحيس ان الماية تيجي على المكان اللي فيه النجاسة بس
من غير مكاثرة شديدة ومن غير لا دعك ولا فرق ولا اي حاجة رسالة على كده حاجتين. مسال المزي السائل الرقيق اللي بينزل عند الشهوة. مش المني المزي فدوت لو اصاب الثوب يكفي فيه النطح انك ترمي عليه مية كده بحيس الماية تيجي على المكان اللي فيه الايه؟ المزج
ومن ذلك بول الصبي الذي لم يأكل الطعام. الصبي الصغير الرضيع اللي لسة ما اكلش طعام. لو جه باوله على ثوب يكفي فيه برضو الايه النطح طيب الخبس اللي يجب مسحه
للشعر خفف فيه واكتفى فيه بالمسح مثال على كده آآ النجاسة اللي في النعل النبي عليه الصلاة والسلام قال لو جه احدكم المسجد فلينزر في نعليه. فازا وجد فيما خرس
فليفركهما. افركهم كده بس. وممكن بقى ايه خلاص لان زمان كانوا بيخشوا المسجد بالنعال عشان المساجد ما كانتش سجاد. دلوقتي احنا ما بنخشش بالنعال. لكن زمان كان كانوا مساجد ترابية. فكانوا بيخشوا بالنعال. فبيقول ما تخشش بقى ورجلك فيها نجاسة فبص فيها. لقيت نجاسة اعمل ايه؟ افركها كده ايه؟ وخش وخلاص
المسال التاني النجاسة ازا جاءت على ثوب المرأة. المرأة ثوبها طويل فبيجر في الارض. فلو جه عليه نجاسة النبي عليه الصلاة والسلام قال يطهرهم ما بعده. يعني لما لو عدت على نجاسة مسلا لو عدت بعد كده على على ارض ترابية او ارض كده فالارض دي مسحت مسحت النجاسة دي
دي بتعتبر طهارة الايه طهارة السوب وده بيدلنا على المسألة اللي فاتت. ان النبي عليه الصلاة والسلام اعتبر ان ثوب المرأة لو جه عليه نجاسة وهي ماشية راحت جت على ارض طاهرة. فالارض الطاهرة دي مسحت النجاسة اعتبر ان النجاسة دي زالت
هل المرأة لما حصل منها نوت ما نوتش لان اصلا كل الاحداس دي حصلت وهي مش حاسة وده دليل على اللي احنا قلناه ان ازالة النجاسة لا تحتاج لنية فلو زالت النجاسة لوحدها لو زالت النجاسة لوحدها
ده كده زالت الامر ايه؟ الامر هنا لن يحتاج لا يحتاج الى لا يحتاج الى نية. تمام؟ فهمنا المسألة ديت. فهنا قال اقسام الايه اقسام النجاسة واتكلم على آآ انواع النجاسة وقلنا قسمناها اما يبقى قسمها نجاسة يجب غسلها والنجاسة نطح والنجاسة ونجاسة مسح. او قسمناها تقسيمة تانية نجاسة عادية
او متوسطة ونجاسة مغلظة اللي هي بتاعة الكلب والنجاسة المخففة اللي هي اللي فيها النطح والمسح. الاتنين دول بيسموا ايه بيسموا نجاسة مخففة طيب تمام. خلينا ناخده بقى المسألة التانية بس ونحاول ان احنا نختم بها. آآ ونبدأ المرة الجاية من الماء الزي خلطته نجاسة. اتفقنا
بيقول ما هو الماء الزي تحصل به الطهارة بقى؟ يعني ايه هو الماء اللي بستعمله في الطهارة قال الطهارة تحتاج الى شيء يتطهر به. يزال به النجس ويرفع به الحدس. خد بالك انا هركز على كلمة
اولا يرفع به الحدس. احنا عندنا سؤال خلينا في يرفع به الحدس. هل الحدس لا يرفع الا بالماء الطهور اللي هو خلينا طب نكمل. بيقول وهو المائد. السؤال الاول. قال والماء الزي تحصل به الطهارة هو الماء الطهور
حلو هو الطاهر في ذاته المطهر لغيره تمام وهو الباقي على اصل خلقته اي على صفتي التي خلقها الله عليها. يعني زي ما ربنا خلقه هو على الخلقة اللي ربنا خلقه ايه؟ عليها. سواء كان نازلا من السماء
ماء المطر وزوب الثلوج والبرد او جاريا على الارض كمال الانهار والعيون والابار والبحار لقوله تعالى وينزل عليكم من السماء ماء ليطهركم به. صريحة اهي وقوله تعالى وانزلنا من السماء ماء طهورا صريحة برضو
وقول النبي عليه الصلاة والسلام اللهم اغسلني بالماء والثلج والبرد التلج يا جماعة هو اللي بينزل كده بيبقى عامل زي القطن كده بينزل من السما. ده اسمه التلج. والبرد اللي هو الصلب. الصلب ده هو ده اللي اسمه البرد
ولقوله صلى الله عليه وسلم عن ماء البحر هو الطهور ماؤه. طهور ماؤه. الحل ميتته طيب يبقى دي الادلة اللي جابها. طب ايه هو الماء الطهور الاول؟ بيقول لي الماء الطهور هو الباقي على اصل خلقته. يعني زي ما ربنا خلقه
زي ما ربنا خلقه. عشان كده ماء المطر طهور وماء البحر طور. هتقول لي طب ماء البحر اصلا مالح ومتغير طعمه متغير. نقول لك بس دي اصل خلقته. في عشان كده العلماء ما قالوش الماء الماء الطاهر هو الماء العذب. هم قالوا الباقي على اصله
القاضي. يعني اللي زي ما ربنا خلقه طيب البحر دلوقتي مالح صح؟ بس دي خلقته فلان دي خلقته فالماء البحر يتطهر به لكن لو انا جبت مية عادية ماء نهر مسلا وحطيت فيه ملح لغاية ما بقى ملوحته زي البحر. هنقول ان الماء ده لا يتطهر به. لانه صار الان ماء مالح
تغير طعمه. طب ايه الفرق بينه وبين البحر؟ ده ما كانش على اصل خلقته. انا اللي غيرته. لكن ماء البحر هو على اصل خلقتي فالماء اللي هو على اصل خلقته ده بنسميه ماء ايه
ماء طهور. اللي هو زي ما ربنا خلقه اه باقي على اصل خلقته. زي ماء الامطار ماء الابار ماء الانهار ماء العيون التلج البرد. بس طبعا التلج والبرد لازم عشان اتطهر بها لازم ينفصل منه شيء. يعني وانا بمسح به تلجة مسلا بمسح بها لازم ينفصل منها شيء. عشان يجري بعد كده ايه؟ آآ ماء على العضو. لكن لو
فضلت جامدة زي ما هي ما انفصلتش منها حاجة خالص. مش هينفع لازم ينفصل منها شيء وانا بستعملها. ينفصل منها شيء من من الماء بحيس ان ايه؟ ان يجري ماء على الايه
على العضو وينفع التطاول بماء البحر طيب كويس. يبقى ازا انا علشان ارفع الحدس اللي هو بالوضوء او الغسل لازم استعمل الماء الطهور وزي ما قلنا في حال العجز او الفقد هنستعمل التراب بس ده مش موضوعنا دلوقتي. لكن عند وجود الماء وقدرة على استعماله يبقى الماء اللي ينفع استعمله بس هو الماء الطهور
اما الماء اللي خالطها وطاهر زي ما هنشوف المرة الجاية فتغير وصفه فما بقاش اسمه ماء بقى اسمه عصير بقى اسمه شاي بقى اسمها شوربة بقى اسمه خل. ما ينفعش ان انا استعمله في رفع الحدس
او خالطته نجاسة بحيس انه صار ماء نجس. فده برضو مش هينفع استعمله. يبقى لازم الماء يكون باقي على اصل خلقته يبقى انا عشان اقول ان انا اغتسل او اتوضأ لازم استعمل الماء الطهور
اللي هو باقي الاصل خلقته ما ينفعش الماء اللي خلطها وطاهر بحيس ان اغيره غير لونه او طعمه او ريحه تغيير بالغ فصار اسمه عصير لمون او صار اسمه آآ آآ شوربة او كده او شاي ولا الماء اللي خلطه نجاسة بحيس برضو غيرت شيء من اوصافه بحيس ان هو صار ماء نجس لازم يكون ماء طهور
يبقى ده شرط عشان استعمله في رفع الايه؟ الحدس طيب زوال الخبث بقى ما دي المسألة المهمة زوال الخبث. هل نفس الكلام في زوال الخبث؟ هو هنا اختياره ان زوال الخبس نفس الكلام. لازم لزوال الخبث يستعمل ماء طهور
وهنا قد نخالف الكتاب في هزه المسألة هو ايه المقصود به؟ بيقول ان الخبس النجاسة عشان تزال لازم تستعمل ماء طهور طب لو انا مسلا مسلا كان على ثوبي نجاسة
واستعملت آآ عصير كبيت عصير عليها فزالت النجاسة زالت فعلا ولم يبق لها اثر في المزهب الكتاب ما ينفعش لكن الراجح والله تعالى اعلم ان هذا يصح لان العبرة في النجاسة ان تزال. احنا قلنا قبل كده النجاسة المطلوب منها ايه؟ تزال
ازا زالت حصل المطلوب سالت النجاسة واحنا قلنا ان اصلا زوال النجاسة ما يشترطش له نية وقلنا في امسلة ان النجاسة زالت بغير ماء زي النجاسة اللي كانت على ديل المرأة لما حكت في الارض في نجاسة. والنبي عليه الصلاة والسلام قال يطهرهما بعده. فالنجاسة زالت بايه
بغير ماء طهور. وفرك النعل ده برضو ازالة للنجاسة بغير الايمان طهور. وثبت ان الصحابة ثبت ان الصحابة كان احيانا في المسجد النبوي تدخل الكلاب. احيانا الكلاب لان الابواب كانت مفتوحة. كانت تدخل كلاب وكانت احيانا تبول في المسجد
فكان الصحابة يصلون بعد ذلك في المسجد ولا يطهرون اه المكان اللي بال فيه الكلب. ليه ان هم كانوا بيعتمدوا على ان الشمس تبخر البول دوت. الشمس كانت قاسية جدا وبالتالي البول اما بيستقرش بيتبخر سريعا
لقينا ان كان في نجاسة وزالت بالبخر زالت بالشمس. من غير ما يستعملوا ماية زالت واعتبروا ان ده زوال مقبول. وكانوا بيصلوا على الوضع دوت الادلة دي دلت ان ان يمكن النجاسة تزال
من غير الماء الطهور وكأن القاعدة بتقول العبرة في النجاسة ان تزال زالت بماء طهور بماء طاهر باي حاجة تصح زالت بالشمس بالبخر تصح العبرة ان النجاسة زالت ولزلك نقول ان
ان زوال الخبس لا يلزم ان يكون بالماء الطهور. ولكن المراد ان يزول والسلام. فازا زال الخبس وخلاص زال. سواء بماء طهور او بغيره واما رفع الحدث فقطعا لا يصح الا بالمال ايه؟ بالماء الطور. وقال لنا هنا
لان الله سبحانه وتعالى قال فلم تجدوا ماء فتيمموا. فما فيش حاجة في النص. فنقلنا من الماء الطهور للتيمم. فلو كان ينفع حاجة تانية كان قالها ايه في النص. فالخلاصة
لزوال الخبس المقصود زواله فازا زال بالماء الطهور فبها ونعمت فازا زال بغيره يعتبر زال ويصح زواله. واما رفع الحدس فلا يصح الا بالمال الطهور اللي هو الباقع الاصل خلقته زي ما شرحنا. هنبدأ المرة الجاية بازن الله تعالى من الماء الزي خلطته النجاسة. جزاكم الله خيرا سبحانك اللهم ربنا وبحمدك اشهد ان لا اله الا انت استغفرك
اشكرك واتوب اليك السلام عليكم ورحمة الله
