الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اه اما بعد فالمرة الماضية في مدارسة كتاب الحج من كتاب الفقه الميسر. كنا اتكلمنا بقى عن اه اركان الحج
واجبات الحج سنن الحج. وتكلمنا عن المحظورات. المحظورات التي يعني لا يجوز للمحرم ان يفعلها. وماذا يفعل من فعل محزور؟ اللي يفعل محزور ماذا عليه؟ اللي هي المحظورات اللي هي ايه؟ اللي هي
محظورات الاحرام يعني. قص الشعر ولبس حاجة على الرأس او ان هو يلبس مخيط. وقلنا اللي يعمل كده عليه اما مخير اما ان يعني يصوم ثلاثة ايام او يطعم ست مساكين. او ان هو آآ يذبح شاء ويهديها الى فقراء
الحرم. اتكلمنا بقى عن الايه؟ عن الحاجات ديت. وقتل الصيد ايه؟ قتل الصيد. وايه ايه الجزاء لو واحد قتل الصيد. وايه هو الصيد اصلا اللي يسمى صيد يعني عقوبة قائل اللي يصطاد في الحرم او وهو محرم ماذا يفعل؟ ويعني واتكلمنا في النقطة ديت ووقفنا عند المسألة الثالثة في
هدي واحكامه. ايه الهدي؟ الهدي ان احنا دلوقتي لغاية دلوقتي سمعنا حاجات كتير بتهدى للحرم. قلنا قلنا المتمتع قارن عليه هدي مش كده؟ وقلنا المحصر عليه هدي. وقلنا مش عارف اللي ترك واجب عليه هدي. فازا عندنا انواع تهدى للحركة
عايزين نتكلم ايه ايه نرتب تاني افكارنا هي كل الحاجات اللي هتتقال دلوقتي في الهدي قلناها بس كل واحدة في مكانها. هو كانه بيجمع لنا الايه يجمع لنا الانواع الهدي اللي بيهدى الحرم اللي هي الزبح يعني يزبح شاة او كده وبيهديها للحرم. فديت لها انواع لان
السبب مختلف وكل سبب احنا قولناه في مكانه وسعنا نعيد تاني كلام كأنه مرتب بس. ايه الهدي؟ قال هو ما يهدى الى البيت الحرام من بهيمة الانعام كالابل والبقر والغنم
تقربا الى الله تعالى. تمام انواع الهدي. اول حاجة يبدأ لنا بها هدي التمتع والقران. احنا قلنا قبل كده زي ما ربنا قال فاذا امنتم فمن تمتع بالعمرة الى الحج فما استيسر من الهدي. يعني اللي يتمتع بالعمرة للحج اللي بيعمل عمرة وحج في سفرة واحدة. فايه؟ فلازم
يبقى عليه هدي. فما استيسر من الهدي. اي هدي بقى ما استيسر شا ابل يعني بقر ما فيش مشكلة. كل ما تعلى احسن طبعا. لكن على الاقل فدوت الايه؟ اللي تمتع. خد بالك من حتة مهمة عشان دي آآ هو كلمة تمتع يعني ايه؟ يعني حج متمتع
كلمة تمتع تشمل القارن والمتمتع. ودي نقطة مهمة جدا. آآ محتاجك تفهمها وهي ايه؟ وهي ان كلمة التمتع في الحج احيانا بتشمل الاتنين لان في الحقيقة سواء المتمتع او القارن الاتنين تمتعوا بميزة مشتركة وهي ان هم عملوا ايه؟ عمرة وحج
صفرة واحدة. فالاتنين ممكن يسموا ايه؟ متمتعين لكن عند التفصيل بنسمي اللي هو فصل العمرة عن الحج واستمتع بالحل ما بين الاتنين بنسميه متمتع بس بساط كده عمل ساعيين وطوافين وكده. وبنسمي اللي قرن الاتنين مع بعض. دخل العمرة في الحج يعني نفس السعي
ونفس الطواف وما حلش ما بينهم بنسميه ايه؟ قارن. ده عشان بس نميزهم. بس في الحقيقة ممكن نسمي الاتنين ايه؟ متمتع فالآية دي فمن تمتع مش بيتكلم عن المتمتع بس. يبقى الاية دي بتتكلم على ايه؟ الاتنين. المتمتع والقارئ. لان الاتنين ممكن نسميهم ايه
متمتع دي بالنا من الحتة ديت فدي نقطة مهمة فالاية دي مش بتتكلم عن المتمتع بس والا النبي عليه الصلاة والسلام نفسه كان قارئ يعني النبي عليه الصلاة والسلام حقي حاج قاري حاج قارئ وكان يود لو انه تمتع يعني ايه قال لولا اني سقت الهدي لجعل
فعلتها عمرة. يعني خليت الاولانية دي عمرة لوحدها وكنت حجيت ايه؟ لوحده كان نفسه يبقى متمتع. عشان كده العلماء اختلفوا انهي نسك افضل؟ اختلفوا فيها ديت فالبعض قال القران افضل طبعا لان النبي عليه الصلاة والسلام حج ايه؟ قارئ. التانيين قال لا التمتع افضل. لان هو اه حج قارن بس هو نفسه كان ايه؟ ود لو انه ايه
تمتع وفيه ناس ناس يقول لك الافراد افضل. الله تقول له الافراد افضل ليه؟ يقول لك لان دوت يؤدي الى تكرار زيارة الايه؟ الحرم والاجر اكبر والكلام دوت بس يعني والله اعلم ممكن يكون موضوع التمتع يعني ايه اقوى شوية لان فعلا هو وان كان النبي عليه الصلاة والسلام حج قارن لكن
كان يود لو انه ايه؟ تمتع يعني. المهم يعني دي مسألة آآ بسيطة وكل واحد حسب ما حسب ما تيسر له. بلا شك الافضل للي جه بدري شوية نتمتع عشان ما يقعدش محرم الليل الفترة دي كلها. واللي بقى جه على الاخر خالص ممكن يقرن ويك عشان يوفر من كده كده هو مش هيلحق يستمتع بحاجة. واحد اصلا جاي يوم جاي يوم
مسلا ستة ولا سبعة خلاص يعني ما فيش هتستمتع مش هتلحق تستمتع بالحل اوي. فالاولى انك توفر مجهود. ان انت المجهود ده هتحتاج في حاجات كتير فممكن تقرض. كان واحد جاي بدري خالص جاي من يوم واحد ولا جاي من اخر زي القاعدة مسلا الافضل له ان هو ايه يتمتع. مش كده
اما من لا يجد خلاص الافضل له ان هو يحل يا ايه؟ يفرد وخلاص او بقى لو هيصوم عشر ايام قصاد الهدي دوت ده هو ايه؟ امر يرجع له يعني. المهم يعني
احنا عندنا دلوقتي ان ان الاستمتاع اللي انت استمتعته ده قصاده قصاده ضريبة. لازم تدفعها. ايه هي الضريبة؟ فما استيسر من الهدي. يبقى دوت اول ادي عندنا بيقول لنا هو واجب طبعا واجب. على من لم يكن حاضر المسجد الحرام. ان ربنا قال لنا في اخر الاية ذلك لمن لم يكن اهله حاضرين
المسجد الحرام. ليه؟ لان اللي اصلا ساكن في عند المسجد الحرام او حوالين المكان دوت. هو ما استفدش حاجة. يعني لو هو عمل عمرة لوحده ده ولا حج لوحده ولا عمرة في حجة وكده كان بيوفرش حاجة. كده كده هو لما بيروح الحرم ما بيسافرش. فهو ما استمتعش بايه؟ بتوفير سفر زي الناس اللي جاية من برة
فبالتالي اللي هو من من ايه؟ حاضري المسجد الحرام اللي هم السكان اللي حوالين الحرم. دول حتى لو قرن او تمتع علي واشهدي لان هو ما استمتعش اصلا بتوفير سفر ولا شيء. تمام؟ عشان كده بيقول لنا على من لم يكن حاضر المسجد الحرام. وهو دم نسك لا جبران
يعني هو مش بيجبر حاجة. هو ده اسمه دم نسك. ده مقابل التمتع. لكن هل انا بجبر حاجة؟ هو ما فيش حاجة ناقصة عشان اجبرها. بالعكس انا عملت حاجة يمكن زيادة
فعشان مقابل الايه؟ الانتفاع الزائد دوت دفعت ايه؟ مقابل هذا الانتفاع الزائد. فان عدم الهدي ما عهوش بقى. خلاص جاب كل كل فلوسه دفعها في الحج او كده. او ثمنه صام ثلاثة ايام في الحج. ويجوز صيام هذه الايام في ايام التشريق. ممكن
بقى ده ده يستثنى للحج. الاصل انسان ما بيصومش ايام التشريق. لان دي ايام اكل وشرب وذكر كما قال النبي عليه الصلاة والسلام. الا ان الشخص اللي هو يعني ايه ما عهوش
عايز يصوم التلات ايام اللي في الحج ممكن يصومهم حداشر واتناشر وتلتاشر. فربنا قال فمن لم يجد فالصيام ثلاثة ايام في الحج. وسبعة اذا رجعته. تمام التلات تيام دول ولما يرجع لاهله يصوم سبعة ايام ويستحب للحاج. خد بالك في الحتة دي. الهدي ده يستحب
انك تاكل منه. غير حاجات تانية هنقولها. يستحب للحاج ان يأكل من هديه التمتع والقران لقوله تعالى فكلوا منها. واطعموا والمعتر هدي الجبران. لا بقى فيه حاجة غلط حصلت وانت بتجبرها
ايه هو الغلط اللي بيحصل؟ اما تركت واجب او فعلت محزور. ما هو ده الغلط اللي ممكن تعمله. لكن تركت الركن دي ما تتجبرش دي لازم هتجيبها والا الحاج بتاعك مش هيبقى لا يصح. فاللي بيتجبر هو الواجب. لكن الركن ما بيتجبرش. فالواجب اللي بيتجبر
طبعا ده يخليك ترجع ايه هي الواجبات؟ احنا قلناها بقى مرتين قلناها في درس الصفة. لما شرعنا الحج والعمرة كده استرسالا. قلناها المرة اللي فاتت برضو ايه بالتقسيمات اللي ممكن تراجع يعني. لكن عموما اللي ترك واجب زي المبيت بمزدلفة. زي المبيت بمنى. زي رمي الجمار. كل دي اسمها
واجبات الاحرام من الميقات. اي حاجة من الحاجات دي تركت. في حل لو خلاص راحت خالص بقى ما فيش حل ما راحت منك خالص تتجبر بدم. او فعل محزور قص ضوافره وحلق شعره لبس كاب. بس احنا قلنا ايه الفرق بين ترك الواجب
وفعل المحظور ترك الواجب ترك الواجب لا يعزر فيه الجاهل ولا الناسي ان انا نقصت حاجة نقصت حاجة خلاص. وفي حل ان انا اجبرها. فتتجبر حتى لو انت ناسي او جاهل
لكن فعل المحظور يعزر في الناس والجاهل. لان الحقيقة فعل المحزور انت ما نقصتش حاجة من الايه؟ من الحج والعمرة. يعني هي الاركان والواجبات تمام والسنن تمام. انت فعلت بس شيء ايه؟ شيء محزور. ففي الحالة دي خلاص يعفى عن الناس والايه؟ والجاهل وانما يؤخز به المتعمد بس
فالمهم يعني آآ بيقول بيضيف لنا حاجة تالتة او بسبب الاحصار. الاحصار ده بقى اللي هو ايه؟ اللي هو فاكرين احنا لما قلنا يستحب للانسان ان هو يخاف ان يحصل له ظرف كده يمنعه من اتمام الحج. زي واحد مريض ممكن مسلا يجي له غيبوبة سكر ممكن
عارف يحصل له ايه؟ لازم يرجعوه بلده او واحد خايف من الطريق في قطاع طريق والدنيا مش امان اه او مسلا واحد عنده مشكلة في الباسبور وخايف لو عرفوها في المطار عارف ان هو مش هيعدي. فهو قال لي روح وزي ما تيجي. او واحد عمل مشكلة
ده مسلا في السعودية زمان ومش عارف هم متسجلينه على قوائم الايه الممنوعين او فالمهم عنده حاجة ممكن ما فده يستحب له ان هو عند الاحرام يقول ان محلي حيث حبستني. ان محلي حيث حبستني. فدوت لو لو حصل له احصار فده خلاص يحل وايه
ما لوش حاجة خالص. لان هو اشترط على الله سبحانه وتعالى. لكن الذي لم يشترط اذا احصر بقى خلاص احصر وما فيش حل ان هو ايه؟ ما فيش حل غير ان هو
غير ان هو يعني لن يصل الحرم ومنع غصب عنه يعني. فربنا قال لنا فان احصرتم فما استيسر بردو من الايه؟ من الهدي وان احصرتم فما استأذن او منعتم يعني. منعتم. تمام؟ يبقى عندنا تلات تلات حاجات يدخل فيها هزه الجبران. هو نفس الهدي
واحد ترك واجب او فعل محزور او احسن. بدون ما هو ما اشترطش. احصر وما كانش ايه؟ مشترط اصلا. فالتلاتة دول نفس الكلام بالزبط. التلاتة عليهم هدي. يقدم للحرم. شقى بقى بقرة زي ما يتيسر بس على الاقل هيكون
لقول ابن عباس رضي الله عنه من نسي من نسكه شيئا او تركه فليرهق دما وهذا النوع لا يجوز الاكل منه. ليه؟ انت بتجبر اصلا ايه؟ تجبر نقص لازم تقدموا زي كامل بقى. انت هتجبر نفسك تاخد منه كمان. اه. فيقول لك لا ده ما يجوزش انك انت تاكل منه. دي عقوبة لك. انك عملت حاجة ايه؟ حاجة غلط
بل يتصدق به بالكامل على فقراء الايه؟ الحرم. يهدى الى فقراء الحرم. ما ينفعش تعمله في بيتك او لما تروح لازم لو مسافر طيب يوكل حد عادي انا راجعت وما عملتش او بعد ما رجعت استفتيت الشيخ في بلدي قال لي والله عليك دم. طب اعمل ايه؟ عادة اي
حد في السعودية توكله يشتري لك البتاع ويهديه للحرم وخلاص. يعني مش لازم تروح بنفسك. في ناس كتير بعد ما بترجع بيسألوا بيكتشفوا انه عليه دم والله يا عم الشيخ عملت كزا يقول لي لأ عليك دم. طب وبعدين اعمل ايه اروح تاني ؟ لأ ما تروحش تاني. توكل اي حد يدفع عنك الايه ؟ او في في ممكن دلوقتي حاجات سهلة قوي تحويل اموال
للبنوك تحت ايه؟ تحت صفة الايه؟ الصكوك. صكوك الايه؟ الهدي وكده. فيه حاجات سهلة قوي دلوقتي. ممكن تحول فلوس بس. لتحت بند الصك عارفين الصك ده يعني هادي يعني ايه بيروحوا يدبحوه خلاص وعلى نيتك انت. تمام؟ فيعني الامر ده سهل
هدي التطوع بقى التطوع ده بقى ايه ما لوش سبب يعني واحد عايز يهدي للحرم حاجة كويسة جاي وغير بقى الحج والعمرة والهدي بتاعه العادي والكلام ده. عايز بقى يكرم فقراء الحرم. فده تطوع. التطوع ده امر واسع. فبيقول لنا وهو مستحب لكل حاج
ولكل معتمر يعني حتى لو رأى حد رايح كده يعني يدفع بزيادة ليه الناس بالزبط اقل حاجة ايه يا شيخ لأ في حاجة اسمها انك تهدي للحرم حتى بدون اسماء
قال اقتداء للنبي عليه الصلاة والسلام. شف النبي عليه الصلاة والسلام تخيل اهدى كم قد ايه للحرم؟ مائة بدنة مائة بدنة يعني مائة جمل متخيل! حاجة عظيمة جدا. انت عارف الرقم ده يساوي كم دلوقتي؟ ممكن يساوي اثنين مليون جنيه مثلا
رقم مهول. يعني الجمل بكامل. الجمل بالميت هيبقى بعشرين الف جنيه يعني. اه ده لو ميت يعني. اه يعني لو صاحي هيبقى حاجة تانية. انا قصدي هي فعلا الجمل دلوقتي ممكن يعدي يعني اقل جمل هيعمل له عشرين الف جنيه مسلا. مية مية جمل يساوي اتنين مليون جنيه
متخيل لو انت ممكن الحج كله هيكلف ميت الف جنيه دلوقتي او كده هو يدي اتنين مليون جنيه فوق الايه؟ شيء جميل. يا ريت اي حد عنده سعة يكون كريم عند عند الحج او العمرة دي من الاعمال العظيمة يعني. طبعا النبي عليه الصلاة والسلام آآ
بيقول اه خلينا نكمل طيب الاول. بيقول ويستحب الاكل منه. اه لان النبي عليه الصلاة والسلام اكل منها. تقول لي طب اكل منها كلها ازاي؟ اكل من الميت بدنة ازاي؟ لما
دبحهم خد من كل بدنة قطعة لحم مجمع الميت قطعة دول وحطهم فيه آآ عمل مرقة وشوربة وكده وبعد كده اكل من الايه؟ اكل من الايه؟ الشوربة ديت. فيبقى كده كانه اكل من الايه؟ من
عشان ايه دي دي السنة يعني. فبيقول امر من كل جزور ببضعة. حتة لحمة صغيرة فطبخت واكل منها ما اكل اللي تيسر له يعني وشرب المرق يبقى كده كأنه اكل من ايه؟ من الميت بدنة. والبضعة القطعة من اللحم
ويجوز لغيره. طبعا ممكن دلوقتي لو واحد عمل صكوك وكده يبقى صعب مش هياكل منها طبعا مش بيشوفها اصلا يعني. لكن لو حد له حد يعني معرفة بيدبح وكده في مكة بيروح عنده
وممكن يدبح وممكن ياخد منه قطعة لحم وياكلها هوا مع نفسه وارد يعني بس ده مش مش كل الناس تقدر تعمل كده العدد الضخم يعني فغالب الناس اعتمد على الايه؟ على الصكوك. فخلاص لو لم يتيسر لك الا الصكوك لا انت هتشوفها ولا هتاكل منها ولا شيء يعني. ده بل المستحب ان هو يدبحها كمان
لو تيسر له يعني. يقول ولا يجوز لغير المحرم ان يبعث هدايا الى مكة لتذبح بها. عموما بقى ده ده كمان دواير المحرم عموما. يعني يستحب ان هو دايما يبعث للهدايا لايه؟ لفقراء الحرام. تقربا الى الله تعالى ولا يحرم عليه شيء مما يحرم على المحرم. يعني الواحد بيهدي للحرم كده وهو محرم
وهو مش محرم ما فيش حاجة يعني ما فيش مش ما يستناش لما الحاجة اللي قبلها دي تتدبح عشان هيوقف حاجة معينة لغاية ما الهدي ده يتدبح او الهدية دي تندبح يعني. يعني عايز يقول ايه؟ عايز يقول لو انا دلوقتي نويت اهدي حاجة للحرم. وانا مع نفسي كده قاعد في بلدي. هل ما اقصش ضوافري برضو وشعري والكلام ده لغاية
اتدبح يقول لا ده ما لوش دعوة بقى. يعني ده راجل متطوع وبيقدم كده هدية في في وقت ما لوش علاقة بالحج والعمرة ولا الاحرام ولا شيء. فعايز يقول ما حدش يلتمس
عليه لما انا ادي هدية لفقراء الحرم. ان انا مسلا لأ امسك ما تقصش ضوافرك لغاية ما تدبح. لأ ده ما لوش دعوة بالايه. عشان كده بيقول لنا هنا لا يحرم عليه شيء مما يحرم
قال المحرم ده راجل بيقدم هدية ما لهاش دعوة بالايه؟ بالاحكام اللي زكرناها ديت. لكن دي من المستحبات هدي النزر وهو ما ينزله الحاج تقربا الى الله عند البيت الحرام. يعني واحد نزر ان يهدي للحرم. ده واجب بقى
وما ينفعش اكل منها. ده نذر. قال ويجب الوفاء بهذا النذر. لقوله تعالى ثم ليقضوا تفاسهم وليوفوا نذورهم. قال ولا يجوز الاكل من هزا النادي. وقت زبح الهدي بيقول اما هدي التمتع والقران اتدبح امتى دوت؟ جه لوقته انتم فاكرين امتى معاد الدبح؟ احنا اللي ايه؟ الاول بيبقى يوم التروية يوم تمانية وبعد كده
تروح يوم تسعة فين؟ عرفة؟ يأذن علينا المغرب نروحوا طالعين مزدلفة ننام هناك نصحى الفجر احنا كده فجر يوم ايه يوم عشرة هنقعد شوية ندعي ربنا عند المشعر الحرام. ناخد بعضينا وننزل نرمي الجمرة الكبرى في منى. وبعد كده نروح
نحلق وندبح ومش عارف ايه. ازا الدبح بدأ امتى؟ بدأ في الحتة ديت. بس الحتة دي بدأت امتى؟ فاكرين قلنا بيقول هدي التمتع والقران يبدأ وقته من بعد صلاة العيد يوم النحر من بعد صلاة العيد يوم النحر ان هو دوات الوقت
بتبدأ فيه الايه؟ الزبح عموما يعني الى اخر ايام التشريق. هو كده كده هو ده اللي هيوافق هيوافق معك. لانك انت اصلا صليت الفجر فين؟ صليت الفجر في مزدلفة. تمام
فعلى ما توصل وترمي الجمرة وبتاع هيكون الوقت بتاع الفجر عدى والشروق وصلاة العيد خلصت اصلا. فلما توصل وترمي وكده وتوصل كمان للدبح. في العادة اول وقت الدبح هيبقى امتى؟ بعد صلاة الايه؟ بعد صلاة العيد. بعد صلاة العيد. الى اخر ايام التشريق. معك بقى
لغاية اخر ايام التشريق طيب ده ده له وقت. طب ايه الفدية بتاعة الازى اللي هو ان انت عملت محزور دفع امتى بتذبح؟ او تركت واجب بيقول ساعتها يبدأ وقتها من ساعتها. ومعك بقى عليك وخلاص
من ساعة ما عملت يعني مسلا لو واحد نفترض مسلا قرر ان هو بكرة هروح احلق شعري عشان مش قادر. ينفع يروح يعمل دلوقتي لا ما ينفعش لان السبب لسه ما حصلش
قلت طب اعمل ايه الهدي وبعد كده اروح احلق. لأ تحلق الاول بعد كده تعمل الايه الهدي دوت لان لان السبب ما حصلش والحكم متعلق بالسبب اللي عايز يقول هنا ان لما يحصل السبب حتى لو ناويه يقول بكرة مش قادر خلاص مش قادر لازم احلق شعري تاعبني. خلاص هحلق بقى وادفع واعمل هدي وخلاص. ممكن
بس ما ينفعش تعمله قبل. لما تحلق ما حدش عارف هيحصل ايه. فبيقول لما يحصل المحزور او يترك الواجب يبقى دوت وقت ليه؟ هدي الجدران يعني. والاحصار طبعا نفس الكلام لما تحصر عند حصول السبب يبقى عليك الايه؟ الهدي وهو شاء او سبع بدن او سبع بقر. يعني لو واحد ما ما لقاش آآ ممكن يخش في صبعي بس
مش لازم مش لازم يا شاي يا بقرة يا جمل. انتم عارفين ان سبع بقرة او سبع جمل يجزئ عن شاة. فالواحد المفترض ما لقاش شاة. وكان هو احصروا بقى هم يا جماعة احصروا. يلا خلاص كلنا نجيب بقرة وكل سبعة فينا ينفع وما ينفعش؟ ينفع. ينفع بدل الشاي يبقى سبع بقرة او سبع ايه؟ جمل
مكان الذبح. هدي التمتع والقران يذبح بمنى انت اصلا تبقى طالع من جمرة العقبة انت في منى. ده ده المكان بعد كده بيذبح في منى عموما. اي حاجة منى دي حدودها كبيرة على فكرة يعني. اي مكان في منى يذبح
وان ذبحه في اي جزء من اجزاء الحرم جاز ذلك. يعني لا بأس وكذلك فدية ترك الواجب وفعل المحظور. فلا تذبح الا في الحرم. مش مقصود بالحرم المسجد يعني. الحرم هو ايه
هو حدود مكة. حدود مكة دي كلها اسمها ايه؟ حرم. مش مقصود بالحرم يدبح جوة الجامع يعني عاد هذه الاحصار. طبعا طبيعي ان هو الاحصار اصلا راجل ايه؟ هو ما وصلش. هتقول له رح ادبح هناك طب ما كنت رايح احج. فهذه الاحسان اكيد هيذبح مش
في الحرم ان هو اصلا مشكلته ان هو ما وصلش الحرم. فيذبح في موضعه. اما الصيام فيجزئه في كل مكان. يعني الصيام طبعا انت حر. انا صمت في منى رحت يعني ايه الحركة انت بتتحرك يعني الصيام ما لوش علاقة بالمكان
والمستحب ان يصوم ثلاثة ايام في الحج وسبعة اذا رجع الى اهله. لقوله تعالى فاذا امنتم فمن تمتع بالعمرة الى الحج فما استيسر من فمن لم يجد فصيامه ثلاثة ايام في الحج وسبعة اذا رجعتم تلك عشرة كاملة. ويستحب ان يذبح الحاج بنفسه. وان اناب غيره فلا بأس بذلك
ويستحب ان يقول عند الذبح بسم الله. اللهم هذا منك ولك. اما شروط الهدي فهي شروط الاضحية نفسها. نفس شروط الاضحية اللي هتأتي في الدرس الايه؟ القادم باذن الله اول شرط ان يكون من بهيمة الانعام الابل والبقر والغنم. ما ينفعش مسلا يهدي غزال مسلا
ديت ما بتعتبرش من بهيمة الانعام. آآ ان يكون خاليا من العيوب التي تمنع الاجزاء كالمرض والعور والعرج والهزال. زي ما في الكلام عن الاضحية. ان تتوافر فيه السن المعروفة الابل خمس سنوات. البقر سنتين الماعز سنة. والضأن اللي هو الخروف يعني
ستة اشهر تمام؟ آآ كده الباب التالت خلص. الباب الرابع احنا خدناه قبل كده هنخش على الباب الايه؟ الخامس. الباب الخامس سهل جدا ما فيهوش اي حاجة. بيقول لنا ايه هي الاماكن التي تشرع زيارتها في المدينة؟ فيه مسائل. المسألة الاولى زيارة
مسجد النبي صلى الله عليه وسلم. طبعا طبيعي الناس بعد ما بتخلص المناسك. طبعا كل المناسك ما لهاش اي علاقة بالمدينة خالص. والمدينة مش داخلة معنا في اي شيء من المناسك
وزيارة المدينة ليس لها اي علاقة بالحج ولا بالعمرة ولا يؤثر ترك زيارة المدينة على اي شيء من احكام الحج والعمرة هي امر مستحب ولا وهذا الاستحباب استحباب مطلق. غير متعلق برضو بالايه؟ بالحج والعمرة. ففي العادة الناس
تزور المدينة في اللي هو بيروح حج عتمان اكيد هيزور المدينة. لكن زيارة المدينة مستحبة مطلقا. يعني ممكن واحد يروح يزور المدينة ويروح. عادي يعني. تمام؟ فهي ما لهاش علاقة بالنسك نفسه ان هي اه بتحصل مع النسك دايما. فالناس ارتبطت عندها زهنيا بالموضوع بكده. لكن لو واحد مع ظروفه يعني راح حج وروح ما فيش مشكلة
عملت عمرة وروحت برضه ما فيش مشكلة. بس يعني ممكن يقول هذا من الجفاء يعني. يعني يا اخي وصلت لكده وما رحتش زرت النبي عليه الصلاة والسلام يا قلبك يعني. لكن هي لك انت
لكن انت يعني ما في حاجة غلط عملتها لا ما فيش حاجة حرام حصلت ولا يؤثر على الايه؟ على النسخ. فبيقول زيارة مسجد النبي عليه الصلاة والسلام. تسن زيارة مسجد
مسجد النبي صلى الله عليه وسلم. وشد الرحل اليه في اي وقت من ايام السنة. طبعا هنا بيقول تسن زيارة مسجد النبي عليه الصلاة والسلام. لان هو الزيارة انما المقصود بها المسجد. وعيسى قبر النبي عليه الصلاة والسلام. والا فهزه الزيارة كانت
مستحبة قبل موت النبي عليه الصلاة والسلام هو قال لا وهو حي الا تشد الرحال الا الى ثلاث مساجد. فالامر لم يكن مرتبطا بقبره عليه الصلاة والسلام وكان الناس يزورون المسجد. والنبي عليه الصلاة والسلام حي. وكانوا بيزوروا النبي عليه الصلاة والسلام برة المدينة
صح فازا مسألة الارتباط زهن الناس ان احنا بنزور النبي عليه الصلاة والسلام. يعني هم ممكن يكونوا بيقولوها مجازا ده احسن احوالهم يعني. لكن لو ان الشخص بيقصد فعلا ان هو بيروح
زور القبر فهذا خطأ بل خلل في العقيدة لانه يعني ما ينبغي النبي عليه الصلاة والسلام قال اللهم لا تجعل قبري وسنا يعبد. يعني ايه؟ وقال اللهم لا تجعل قبري عيدا
عيدا يعني يعاد ويزار وكل شوية بقى ايه نروح فداي ده يفتح باب غلو. وانما اهلك من كان قبلكم الغلو تمام؟ الغلو دوت هو اللي ادى الى عبادة الايه؟ المسيح وغيره. فالنبي عليه الصلاة والسلام كان يحذر من ذلك يعني. المهم يعني
آآ لذلك عائشة رضي الله عنها قالت لولا ذلك لابرز قبره. ولكن خشي ان يتخذ وسنا. الناس بقى تروح بقى تسجد عنده وكده. يعني هو اصلا بصوا عاملين احتياطات قد ايه
والناس برضو ما زالت يعني تتمسح وكده. تخيل بقى لو كان بقى بارز ده احنا مش شايفينه مش عارفين هو فين. عاملين حواليه تحويطة كبيرة جدا بحيس ان انت تتوه ما تعرفش
الا وانت بتسلم بس يقول لك هنا بقى هنا اشارة كده قبر النبي عليه الصلاة والسلام. لكن الفكرة ان انت لما تروح تزور المدينة بتنوي زيارة المسجد علشان تاخد الاجر تنوي زيارة المسجد. بيقول سواء كان زلك قبل الحج ام بعده وليس له وقت خاص ولا دخل له في بالحج. وليس من شروطه ولا من واجباته
ينبغي لمن قدم الى الحج ان يزور مسجده عليه الصلاة والسلام مسجده عليه الصلاة والسلام قبل اداء فريضة الحج او بعدها عادي وبخاصة من يشق عليه السفر الى هذه الاماكن. فلو مر الحجاج بالمسجد النبوي وصلوا فيه لكان ارفق بهم. واعظم لاجرهم ولا جمعوا بين الحسنيين اداء فريضة
الحج وزيارة المسجد النبوي للصلاة فيه مع العلم كما سبق بان هذه الزيارة ليست من مكملات الحج. يعني حتى ليست من مكملات الحج ولا من مستحبات الحج حتى كما هو مستحب مطلق. ما لوش دعوة بالحج والعمرة. مستحب عموما
ولا دخل لها فيه. فالحج كامل وتام بدون هذه الزيارة. ولا ارتباط بينها وبين الحج البتة. ان في بعض الاحاديس الضعيفة الناس تتناقلها ان الايه؟ الايه ما يروح ما يزورش المسجد مسلا او كده في الحقيقة خلاص ده حجه ايه مش مقبول حديس كده بالمعنى دوت يعني. كلما ضعيفة يعني. والادلة على مشروعيات شد الرحاب
لمسجده صلى الله عليه وسلم والصلاة فيه كثيرة منها. قوله صلى الله عليه وسلم لا تشد الرحال الا الى ثلاثة مساجد. المسجد الحرام ومسجد الرسول صلى الله عليه وسلم ومسجد الاقصى
طبعا لا تشد الرحال الى مسجد لفضل المسجد لكن قد يرحل انسان لمسجد لسبب اخر. طلب علم او يلقى شيخ معين. كما كان السلف يفعلون. يرحلون الى البلدان لطلب الايه
لو انت مسلا سافرت او تقول له مسلا رايح مسجد كزا في محافزة مسلا كفر الشيخ والله اروح احضر للشيخ فلان ده مش شد رحال الى المساجد. لان انت مش رايح للمسجد ده لفضل المسجد. انما انت رايح الشيخ بيدي درس هناك
ما يلتبس عليك المفهوم دوت ما تقولش لا ما ينفعش نرحل لمسجد الا المساجد الثلاث. انما المقصود الرحلة الى المساجد لفضلها. لو انا انسان رحل الى مسجد لفضل اعتقادا ان هناك فضيلة للمسجد ده خلاف هذه الثلاث مساجد
فدوت ايه؟ فدوت لا يجوز لا يجوز. واحد ساب كل المساجد ورايح المسجد الفلاني دوت ايه؟ حسافر اصلي الجمعة هناك. ليه يا عم؟ لقى المسجد ده احسن. احسن فيه ماشي ولو الخطيب احسن والد وارد والله الشيخ فلان بيخطب هناك هروح له مش مشكلة. لكن انا رايح المسجد بغض النزر عن الخطيب. المسجد ده هو ده المسجد ده له فضيلة
معينة. طبعا ده كتير بيحصل بقى مع الناس عندما يكون في مساجد فيها قبور. ودي طبعا تزيد الطينة بلة يعني. لكن لكن عموما حتى لو المسجد ما فيهوش قبر كان بيعتقد ليه فضيلة معينة في دماغه وبيروح يزوره لقاء المسجد ده فهذا لا يجوز. لا تشد الرحال الا اذا سلاسة مساجد. مسجد نبوي المسجد الحرام مسجد
الاقصى. تمام؟ وقال عليه الصلاة والسلام صلاة في مسجدي هذا خير من الف صلاة فيما سواه الا المسجد الحرام طبعا. المسجد الحرام الصلاة فيه لوحدها بميت الف صلاة فاكيد مش هتبقى في المسجد النبوي بالف ميت الف. هو عايز يقول المضاعفات ديت للمساجد الايه؟ العادية. والصلاة في المسجد الاقصى بخمسمائة طبعا كما تعلمون. وفي المسجد
حرام بمئة الف صلاة فادي النصوص تدل على مشروعية زيارة مسجد النبي عليه الصلاة والسلام للصلاة فيه لفضلها ومضاعفة اجرها. وتدل ايضا على انه يحرم شد الرحال لو غير هذه المساجد الثلاثة لقصد العبادة
فلا تشرع الزيارة والسفر لاي مكان في انحاء المعمورة الا الى هذه المساجد الثلاث. وقصد المدينة للصلاة في مسجد النبي صلى الله عليه وسلم. مشروع في حق الرجال الرجال والنساء لما تقدم من عموم الادلة السابقة. اما كيفية الزيارة فلو وصل المسافر الى المسجد استحب له ان
يقدم رجله اليمنى حال دخوله المسجد ويقول الدعاء المشروع عند دخول اي مسجد. يعني ما فيش دعاء خاص بمسجد النبي عليه الصلاة والسلام. انما عادي زي ما تخش اي مسجد رجلك اليمين
بسم الله والصلاة والسلام على رسول الله. اللهم اللهم اغفر لي ذنوبي وافتح لي ابواب ايه؟ رحمتك. وليس لمسجدي صلى الله عليه وسلم زكر مخصوص. ثم بعد زلك يصلي ركعتين في اي
في مكان من المسجد اي مكان. وان صلاها في الروضة فهو افضل لو قدرت تروح توصل للروضة صل فيها الركعتين دول ما قدرتش اي مكان في المسجد. وطبعا الصلاة في الروضة لها يعني ايه؟ يعني النبي عليه الصلاة والسلام قال
ما بين بيتي ومنبري روضة من رياض الجنة. فالعلماء بيفضلوا هيصلي يصلي في الروضة لم يتيسر في اي مكان والفضيلة في المسجد كلها واحدة كلها واحدة. لكن بيزيد ان البقعة دي سماها النبي عليه الصلاة والسلام روضة من رياض الجنة. لكن الصلاة فيها برضو ايه؟ بالف صلاة. وفي غيرها بالف صلاة. لكن لعل لها
ازا ان هي المكان ده اكثر بركة يعني وارجى لقبول الدعاء ونحو ذلك يعني. لكن الصلاة هنا بالف وهنا بالف هو قال صلاة في مسجدي هزا الايه؟ بالف صلاة. بس هو قال ان البقعة دي
روضة من رياض الجنة يعني ما ما لهاش مضاعفات تانية يعني لكن ايه عشان اسمها روضة من رياض الجنة؟ لا اكيد لا ده يدل على ان في في يعني معنى زائد في المكان دوت
مش مضاعفات زائدة عشان كده بيقول يعني لو قدرت توصل الروضة احسن. ما قدرتش اي حتة في المسجد بالف صلاة برضو ومن زاره من زار مسجده صلى الله عليه وسلم ينبغي له ان يحافظ على اداء الصلوات الخمس فيه وان يكثر فيه من الذكر والدعاء وصلاة النافلة في الروضة
ازا تيسر له زلك وان ينبغي الانسان برضو كما زكرنا في في تقبيل اه الحجر الاسود انسان يراعي جدا في مسجد النبي عليه الصلاة والسلام قال لا يؤزي احد ولا يرفع صوته ولا ولا يعني يصطدم باحد. يعني يراعي هزه الامور. انت في مسجد النبي عليه الصلاة والسلام
ورفع الصوت في مسجده يعني من سوء الادب وكان عمر كما تعلمون رأى رجلين في مسجد النبي عليه الصلاة والسلام. وكان في في زمن عمر. يعني في بعد موت النبي عليه الصلاة والسلام. رفع اصواتهم في المسجد
اتكلموا مع بعض بس صوتهم عالي عمر يعني اشار اليهم كده رمى كده طوبة جنبهم فانتبهوا حتى مش قادر ينادي عليهم. علشان ما ما يعلاش صوته هو ما عملناش حاجة. فرمى طوبة كده
جنبهم كده فانتبهوا فلفوا فاشار اليهم تعالوا. رغم ان سيدنا عمر كان صوته عالي اصلا. لكن هو من ساعة الحادسة اللي حصلت. وان هو رفع صوته قدام النبي عليه الصلاة والسلام. فنزل فيه قول الله تعالى يا ايها
الذين امنوا لا ترفعوا اصواتكم فوق صوت النبي. فكان عمر رضي الله عنه من يومها ويخفض صوته امام النبي عليه الصلاة والسلام في حياته وعند قبره بعد مماته. رضي الله عنه وارضاه
ومش قادر حتى ينادي عليهم. فقال وقال من اين انتما؟ قال من الطائف. قال والله لو علمت انكما من هذه البلدة لاوسعتكما ضربا لو انا اعرف ان انتم من حتة قريبة كنت مسكتكم ضربتكم لان لا يمكن حد يكون من ايه؟ من هنا ما يعرفش ان ما ينفعش ترفع صوتك مسجد النبي عليه الصلاة والسلام. يقول انا هعفو عنك
وبس ان انتم اعذركم بالجهل. انت اما كان بعيد فيبدو ان انت مش عارف. قال ترفعان اصواتكما في مسجد النبي عليه الصلاة والسلام. فعدى عمر رضي الله عنه ذلك من
سوء الادب مع النبي عليه الصلاة والسلام. فالانسان ازا يعني زار الروضة طبعا الروضة بيحصل فيها تدافع ويعني النساء نفسها بتقعد تصوت ويعني بيحصل مهازل يعني والنساء بيخشوا بيخبطوا في بعض ويقعدوا يصوتوا ويشدوا في بعض ويوقعوا في بعض وحاجة صعبة يعني. فالانسان يعني يحزر من هزه الامور. طبعا الصلاة يعني
احنا عايزين نصلي في الاخر برضه. يعني مش عايزين ايه نبقى قاعدين فوق بعض ومكرمشين وما صليتش وانا ركزت ولا خشعت. يعني ماشي رح صلي ركعتين عشان تبقى اسمك رحت مرة. بس بقى عايز كل تصليهم هناك. والله لو وجدت زلك متاح ماشي. لكن كل مرة تعمل المعركة دي عشان تصلي
ركعتين في الروضة اخشى ان ننسى عشان يوصل للمستحب يفعل شيء من المحرمات فالانسان يعني يكون دقيق يا اخواننا في المسجد النبوي والمسجد الحرام يكون حريص جدا الا يفعل شيء من المحرمات والا يؤزي احد. ان تترك مستحب خير لك ان تفعل
محرم ولك اجر يعني ترك الحرام له اكبر من فعل الايه؟ المستحب مش كده؟ فالانسان يكون هيكون يعني رفيق. تيسر ومعك الامر بدون ضرب وشد وخناقة والكلام ده ماشي. حتى لو شيء من المزاحمة يعني. مش بقول لك ما تزاحمش خالص يعني ما ما الا من عمرك ما هتروح بقى يعني. ده لازم مزاحمة دية
بس في مزاحمة ام زحمة تفلت. المزاحمة بقى نتكوع لبعض ونضرب بعض ونضغط بعض ونقعد نشتم بعض في الروضة. بيحصل بيشتموا بعض في الروضة. بيشتموا بعض عند عند عند الحجر عند ايه؟ الحجر الاسود. يشتموا بعض بيضربوا بعض. تخيل! ايه ده! آآ ما هذا؟ فيعني المهم يعني
انت فهمت الرسالة بيقول اه اما صلاة الفريضة فالاولى للزاهر وغيره ان يتقدم اليها. ويحرص على الصفوف الاولى. المرغب فيها ما استطاع لانها مقدمة على الروضة. خد بالك حاجة الروضة المسجد النبوي تم توسعته يعني كان اصلا
آآ انا عايزك تتصور المسجد عامل زي منبر فالمنبر في العادة هو اقصى المسجد خلاص منبر تمام وبعد كده فيه مسافة وبعد كده بيت النبي عليه الصلاة والسلام كان الصف الاول هو الحتة دي اصلا. اللي هي الروضة نفسها
بعد كده حصل ايه؟ توسعة. للمسجد. اتوسع من ناحية لايه؟ الامامية ديت. اتوسع من الناحية الامامية فبقى الصف الاول قدام الروضة الروضة فيه صفين تلاتة كده قبل ايه؟ قبل الروضة. فدلوقتي انا لما اصلي الاحسن اصلي في الروضة ولا اصلي في الصف الاول؟ هنا بيقول لنا لا المستحب الايه
الصف الاول في الفريضة والنافلة كده كده ما فيهاش صفوف. فخلي النافلة في الروضة ولكن الفريضة احرص على الصف الاول. طبعا الصف الاول اصلا اصعب من ايه من الروضة يعني. فربنا يكون في عونك كده. في الصف الاول ده فيه كده اعمدة موجودة هناك كده ما بيتحركوش طول السنة. بس يعني سهل على فكرة
وصل الصف الاول في المدينة مش صعب يعني. مش صعب. الروضة ممكن تكون اصعب فعلا شوية المسألة الثانية زيارة قبره صلى الله عليه وسلم ازا زار المسلم المسجد النبوي استحب له زيارة قبر النبي عليه الصلاة والسلام. وقبرين صاحبي ابي بكر وعمر رضي الله عنهما لانها
السابعة لزيارة المسجد. خد بالك من تابعة لزيارة المسجد ديت. ان اصلا اصلا القبر لم يكن في المسجد يعني لازم تفصل دماغك القبر عن المسجد. القبر ليس له اي علاقة بالايه؟ بالمسجد. ان بعض الناس بيستدل بالموضوع ده على جواز بناء المساجد
على القبور. ايه رأيك انتم قاعدين تنهوا تنهوا؟ ازا كان اصلا قبر النبي عليه الصلاة والسلام فين؟ في المسجد. نقول له نسأله سؤالين. او السؤال الاول هل دفن النبي عليه الصلاة والسلام في المسجد
لا لم يدفن دي واحد نمرة اتنين هل بني المسجد على قبره؟ اكيد لا ان هو بني في حياته. عليه الصلاة والسلام. ازا هو لم لم يمنع القبر عن المسجد المسجد على
ولم لم يدفن حين دفن داخل الايه؟ المسجد. كان الاصل ان هو دفن في حجرته والحجرة كانت ملاصقة للمسجد. انتم عارفين حجرات النبي عليه الصلاة والسلام ابوابها كانت تفتح على الايه؟ على المسجد. فهو الحجرة لازقة في المسجد
فكان الخلفاء عمر وعثمان عملوا توسعة ابو بكر ما عملش توسعة. عمر عمل توسعة وعثمان عمل توسعة. كانوا دايما لما بيوسعوا كانوا بيبعدوا عن الايه يبعدوا عن الناحية اللي فيها الحجرة عشان ما يضطرش يدخل الحجرة في المسجد. فكان يوسع دايما من الناحية الايه؟ من الناحية التانية. يفضل يوسع عشان كده تلاقي المسجد ده
واسع اوي عكس عكس القبر واسع جدا. وقدام القبر حتة صغيرة جدا. اللي هي الصفين التلاتة الاولانيين دول لان التوسعة اصلا كانت طول عمرها بتمشي ليه؟ بتمشي عكس القبر. لغاية ما جه الوليد ابن عبدالملك ابن مروان في اعتقد سنة تمانية
الهجرة. وده كان بعد موت جميع الصحابة. لم يكن هناك احد من الصحابة في المدينة يومئذ. راح عمل الايه؟ عمل العملة ديت وعشان يوسع هو يعني لعله يعني آآ شاف ان دي مصلحة. وسع القبر وسع المسجد من ناحية الايه؟ الحجرة. فدخل القبر جوة المسجد
بس هو طبعا احتياطا عمله ايه؟ عملوا تحويطة حوالين الايه؟ القبر. كانه عزا للقبر عن المسجد. كأن المسجد لف حوالين القبر. مش القبر دخل المسجد ان هم عملوا شكل سداسي كده حوالين الايه؟ حوالين الحجرة بحيس ان ايه؟ انك انت عمرك ما تحس بالقبر جوة المسجد
حوطوه كأن انا لفيت حوالين القبر. مش دخلت القبر في الايه؟ في المسجد. بس هو الصورة في الاخر برضو القبر بقى ايه؟ بقى جوة المسجد خالص اللي حصل ده انكره السلف
لكن ماذا يصنعون مع الايه؟ مع الخليفة او مع الامير يوم عز. هذا شيء ما حدش يقدر يعني. خلاص طالما نفز امر مش حتى لو انكر علماء يعني سعيد ابن المسيب انكر ذلك ايمان ابن عثمان ابن عفان انكر ذلك جدا ودخل على الوليد وانكر عليه زلك
رد علي في النكير وورد يعني قيل ان هو قال له يعني طبعا الوليد وسع توسعة كبيرة يعني من قدامه من خلفه وبتاع فكان يقول يا امام اين توسعة توسعة ابيك من توسعتي
كان عايز يقول ايه عن توسعتي احسن من توسعة ابيه. قال اما ابي فوسعه توسعة المساجد. واما انت فوسعته توسعة الكنائس عايز يقول له انت دخلت قبر نبي في مسجد وهذا لا يفعله الا الا اهل الكتاب هم اللي كانوا بيفعلوا كده. فطبعا غضب جدا الوليد وكاد ان
لولا الناس ابن عثمان هتموته ازاي؟ يعني عايز اقول لك ان الموضوع ما عداش كده يعني. يعني قيل ان اهل المدينة بكوا في هزا اليوم المصيبة ازاي تعمل كده لكن مش عارفين فين يعملوا ايه. خلاص. طب وبعدين طبعا الوضع استتب خلاص حصل الموضوع ده واستقر ما حدش قادر يغيره
وبعد كده بقى صعب يتغير. انك انت بتتكلم دلوقتي ان الجزء الزائد ده بقى له نفس الفضيلة. طب ايه الحل؟ نقدر نطلع القبر؟ مستحيل ان الانبياء يدفنوا حيس ماتوا. تقدر تهد المسجد
صعب جدا تحصل فتنة كبيرة جدا اي حد يهدم مسجد نبوي حتى لو نيته كويسة هيحصل فتنة كبيرة بين المسلمين ازا كانت كعبة الكعبة مش عارفين يكملوها حتى. بسبب خشية الايه؟ افتتان الناس. ما بالك لو حد حب يهدم جزء من المسجد النبوي. والناس مش هتستوعب. ممكن يحصل فتنة كبيرة
فاضطر ان الوضع فضل ايه؟ فده وضع اضطراري ما يجيش واحد يستدل به على جواز بناء المساجد على القبور. اقول لك السلف انكروه. والصحابة ما كانوش موجودين. واللي عمله اصلا غلط
ناس بتنك تنكر الكلام دوت. ده وضع اضطراري لكن هل المسجد زادت فضيلته بدخول قبر النبي عليه الصلاة والسلام فيه؟ لا لم تزد شيئا هل الناس يزورون المسجد للقبر؟ لا. عشان كده دايما بنحزر من دي. والا دي تحول خالص الكلام. نخلي فعلا بقى كلام الناس صح. الناس بقت تزور المسجد من اجل الايه؟ القبر
ازا المسجد زادت فضيلته بدخول القبر. لكن نؤكد ان الزيارة هي للمسجد وزيارة قبر النبي عليه الصلاة والسلام تابعة لزيارة المسجد ان دي الاصل ان هي كانت تابعة قبل ما يخش القبر في الايه؟ في المسجد. يعني زمان لما كان الناس بتزور قبر النبي عليه الصلاة والسلام كانت بتطلع من المسجد عشان تزوره. انت مستوعب
ان كان باب المسجد يطلعك على القبر. فتسلم. يعني كان في باب. الباب ده تطلع منه خلاص تبقى انت جنب الحجرة معدي جنبها ان كانت الحجرة لازقة في الايه؟ في المسجد. فكان اللي يطلع من الباب بقى لازق في الايه؟ في الحجرة هيسلم. لكن دلوقتي انت جوة المسجد بتسلم. ده اللي ايه؟ ده اللي بيخلينا حاسين
ملخبطين شوية. انت جوة المسجد بتسلم عليه. بس هي اصلا كان انت المفترض تبقى برة المسجد عشان تسلم عليه عشان كده بيقولوا ان زيارة القبر هي مش من زيارة المسجد هي التابعة لزيارة المسجد. لان الاصل كان القبر برة المسجد
لكن انا دلوقتي الواقع ان هو بقى ده نظريا جوة الايه؟ جوة المسجد فانت في الحقيقة السلام على النبي عليه الصلاة والسلام بيتم داخل داخل المسجد النبوي المهم ان انت بتبتدي بتعدي بتعدي فين؟ بتعدي بقى ورا الروضة كده ما بين الصف الاول والروضة بيبتدي الناس يمشوا ويبتدوا يسلموا على النبي عليه
سلام ويطلعوا من الناحية التانية. بيسلم على امام قبر النبي عليه الصلاة والسلام كما يقول هنا اه بيقول هنا بيقولوا هزه الزيارة المشروعة ولا يشرع شد الرحال اليها شد الرحل لزيارة قبور الانبياء والصالحين والاماكن الاخرى غير المساجد الثلاثة ناقض الاجماع على تحريمه
ومن فعل فهو عاصم بنيتي اثم بقصده. لمخالفة مفهوم الحديث الوارد في شد الرحال الى المساجد الثلاث. اما كيفية الزيارة فعلى الزائر ان يقف اتجاه قبر النبي صلى الله عليه وسلم بادب وخفض صوت. ثم يسلم عليه قائلا السلام عليك يا رسول الله ورحمة الله وبركاته. لقوله صلى الله عليه وسلم
ما من احد يسلم علي الا رد الله علي روحي حتى ارد عليه السلام. فان قال الزائر السلام عليك يا خيرة الله يا خيرة الله  اشهد انك بلغت الرسالة. واديت الامانة ونصحت الامة. وجاهلت في الله حق جهاده. اللهم اته الوسيلة والفضيلة. وابعثه المقام المحمود
الذي وعدته اللهم اجزه عن امتي خير الجزاء فلا بأس. فلا بأس. يعني هذا الامور اللي وردت عن بعض السلف. ولو اقتصر على السلام فهو هذا هو المأمور به سلم عليه. السلام عليك يا رسول الله. انتهى الايه؟ انتهى المطلوب
وقال ثم بعد ذلك يسلم على ابي بكر وعمر رضي الله عنهما. يعني انت بايه آآ طب التعدي الاول امام النبي عليه الصلاة والسلام. تمشي خطوة كده يبقى انت قدام ابو بكر. تمشي خطوة كمان تبقى انت قدام عمر. ان هم ادفنوا خد بالك ومدفون
ازاي او مدفون اه اه مدفون هو مش مدفون بالطول انت بتعدي كده اللي هو مدفون بالايه؟ بالعرض لان هو بيبقى ايه لحد بيبقى اه نام على جنبه اليمين وبص ناحية الايه؟ القبلة
فلما انت بتعدي يبقى انت كده كانك قدام وشه. عليه الصلاة والسلام بس هم لما جم دفنوا ابو بكر عشان عشان يعني المقامات مش واحدة خلوه ايه نزلوه شوية عن النبي عليه الصلاة والسلام
وكأن ابو بكر بقى عند كتف النبي عليه راسه عند كتف النبي عليه الصلاة والسلام او او دون زلك يعني. فنزل شوية بعدوه شوية يعني خلوا قبره آآ آآ ايه آآ اخفض من النبي عليه الصلاة والسلام في المستوى
ولما دفن عمر جعلوه ايه؟ اخفض من ابو بكر. فانت تعدي كده كأن وش النبي عليه الصلاة والسلام قدامك وهو نايم بالجنب باصص لك لما تروح تتحرك يمين شوية. كأن دلوقتي انت قدام وش ابو بكر وهو باصص لك بالجنب. وبعد كده اتحرك شوية يبقى انت امام عمر. مش زي ما الناس تعتقد ان هم مدفنين بالايه؟ بالطول
لا هو هنا مدفون بالايه؟ بالعرض ووشه ناحية القبلة ان هي دي السنة. طيب. تمام؟ يلحد يدفن على جنبه الايمن. ويبقى ناحية الايه ناحية القبلة. فهي هي كده ده التصور بتاعها. عشان كده احنا بنتحرك. لان هم انت بتقول لي ما تدفنوش مع بعض ليه؟ المنزلة. انما اتدفن دوت بعد كده ده وبعد كده ايه
دوت خلوهم بعيد عن بعض. عشان كده انت بتتحرك عشان تبقى قدام وجه كل واحد فيهم. استشعار الموضوع ده اصلا بيخليك يعني في حالة حالة عالية جدا في المقام سبحان الله
ربنا يرزقنا يا رب. آآ فيقول السلام عليك يا رسول الله. يقول السلام عليك يا ابا بكر. السلام عليك يا عمر. لكن طبعا يا ابتاه دي ان هنا نقل النقلة عن ايه؟ عن ابن عمر. ابن عمر كان يقول السلام عليك يا ابتاه
ويحرم على الزائر غير التمسح بالحجرة. او تقبيلها او الطواف بها او استقبالها حال الدعاء. يعني انا دلوقتي بعدي. في ناس تيجي عند القبر يبتدي يدعي بيبص ناحية القبر كده وعكس الايه؟ عكس القبلة. والسنة للانسان لما يدعو يتوجه للقبلة ما يتوجهش للقبر. حتى لو كان من الناحية التانية من القبر وهو بص للقبلة هيكون باصص للقبر في نفس الوقت
ما ينويش القبر خالص. انما انا باصص ناحية الايه؟ القبلة. فبيقول او سؤال الرسول قضاء الحاجات. طبعا دي مصيبة. فتفريج الكربات وشفاء المرض ونحو ذلك لان زلك كله لله ولا يطلب الا منه. وليست زيارة قبر النبي عليه الصلاة والسلام وقبر صاحبيه واجبة ولا شرطا في الحج. كما يظن بعض الجهال من العامة بل هي مستحبة
في حق من زار مسجد النبي صلى الله عليه وسلم. ورد ارتباط بينه وبين الحج بتاتا. وما ورد في هذا الباب من الاحاديث التي يحتج بها من يقول بمشروعية شد الرحل الى قبر النبي صلى الله عليه وسلم
وهنعمل مكملات الحج فهي حديس ساقطة لا اصل لها. اما ضعيفة او موضوعة كحديس من حج ولم يزرني فقد جافاني. لم يزرني احنا لم يزر الزيارة هنا للايه للمسجد وليس لقبر النبي عليه الصلاة والسلام. وحديس من زار قبري وجبت له شفاعتي وغيرها كثير. وكلها لم
حديس واحد عن النبي صلى الله عليه وسلم بل جزم بعض اهل العلم بانها كلها موضوعة مكذوبة. اخر حاجة الاماكن التي تشرع زيارتها في المدينة طبعا خلاف مسجد النبي صلى الله عليه وسلم. يستحب لزيار المدينة رجلا كان امرأ يخرج متطهرا الى مسجد قباء
الى مسجد قباء. بيقول هنا لزائر الايه؟ المدينة. عشان ما يخشش معك تقول لي طب ما قباء تشد اليه ليه؟ الرحال لا. يستحب لزائر المدينة. مش يستحب لاي يعني ما تروحش من بلدك مسلا قباء تصلي ركعتين وتروح. لأ. لو انت اصلا بتزور المدينة لك ان تزور ايه؟ مسجد
لكن تشد الرحال الى مسجد قباء مسلا وترجع؟ لأ طبيعي ما حدش هيعمل كده وصلت المدينة كده هينوي زيارة المسجد النبوي طبيعي يعني لو واحد بقى زار المدينة يستحب له ان يخرج الى مسجد قباء. هو اصلا جبنا الكلام ده منين؟ لان اصلا الصحابة اللي كانوا ساكنين برة المدينة ما كانوش بيروحوا مسجد قباء
اللي كان بيروح واللي جوة المدينة. فعلم ان الزيارة دي مستحبة لمين؟ لاهل المدينة. او زائرها. لكن واحد ييجي من برة يزور القبر يزوركم بقى ويرجع بلده تاني ما كانش
بتحصل يعني طيب النبي عليه الصلاة والسلام كان بيعمل ايه؟ كان كل سبت يروح مسجد قباء يصلي ركعتين ويمشي وكان يزهر ماشيا عليه الصلاة والسلام. ولكن يجوز ان يزور الانسان راكبا او ماشيا ويصلي فيه ركعتان. وقوله صلى الله عليه وسلم من تطهر في بيته
ثم اتى مسجد قباء فصلى فيه صلاة. كان له كاجر عمرة. عمرة. يعني صلاة اي صلاة حتى لو ركعتين في مسجد قباء تعدل عمرة بعد العمرة. ويسن للرجال فقط زيارة قبور البقيع وقبور الشهداء في احد
قبر حمزة وغيره ويسلم عليهم ويدعو لهم. بفعله صلى الله عليه وسلم اذ كان يزورهم ويدعو لهم ولعموم قوله صلى الله عليه وسلم يزور القبور فانها تزكي الموت طبعا وجود المنع النساء من زيارة القبور او على قول بعض العلماء كثرة زيارة القبور يعني فالسنة دي انما هي فقط للايه؟ للرجال
وكان النبي صلى الله عليه وسلم يعلم اصحابه ازا زاروا القبور ان يقولوا السلام عليكم اهل الديار من المؤمنين والمسلمين وانا ان شاء الله بكم لللاحق اسأل الله لنا ولكم العافية
طبعا آآ قبور البقيع دي جنب المسجد النبوي على طول. هي تطلع من المسجد النبوي كده تمشي خمسين متر تلاقي نفسك ايه في قبور البقيع. دي جنب جنب المسجد النبوي على طول. فممكن
بعد اي صالة تروح تزور الايه؟ تزور لكن قبور احد طبعا بعيدة يعني ان هي في مكان في مكان الايه؟ الغزوة نفسها او قريب يعني بتتراح بقى باتوبيسات وكده يعني
وبيقول هزه الاماكن اللي تشرع زيارتها في المدينة. اما الاماكن الاخرى التي يظن بعض العامة ان زيارتها مشروعة كمبرك الناقة. المكان اللي بركت فيه الناقة  مسجد الجمعة. اللي هو اول مسجد صلى النبي عليه الصلاة والسلام في ايه؟ جمعة. وبئر الخاتم وبئر عثمان. بئر اللي حفر عثمان
والمساجد السبعة لو في مساجد كده تلاقيها حوالين الحرم صغيرة كده بس مش عارف اسم مسجد ابو بكر ومسجد يعني بيقال ان دي كان مساجد الصحابة عاملينها لنفسهم بيصلوا فيها
الله اعلم. ومسجد القبلتين مسجد القبلتين اللي هو الصحابة سبت ان هم صلوا فيه الى القبلتين. كانوا بيصلوا القبلة ناحية المقدس بيت المقدس جا لهم الراجل قال لهم القبلة تحولت الى مسجد الحرام وهم بيصلوا فايه لف وهم بيصلوا وصلوا ناحية المسجد الحرام فسمي مسجد الايه؟ القبلتين. ده لا يشرع زيارة
مش معنى رز عشان ما تزوروش. ممكن تزوره يعني ايه يعني معلم آآ من اثار يعني. لكن هل له فضيلة؟ لا. يعني فضيلة. انها ممكن تروح كده يعني عايز تروح تشوف المسجد ده وبتاع. بس مش قصدك فضيلة ولا حاجة يعني. ممكن عايز بس شيء تاريخي يعني. تروح تشوفه
لكن ما تعتقدش ان الزيارة دي لها فضل مسلا زي ما واحد بيزور اي اسار يعني ولم يثبت عن النبي عليه الصلاة والسلام انه زار هزه الاماكن او امر بزيارته. ولم يرد عن احد من السلف انه زارها. وليس لاي مسجد في المدينة فضل خاص الا مسجد الرسول عليه الصلاة والسلام. مسجد قباء. وقد قال
وسلم من عمل عملا ليس له امرنا فورا. ينبغي للمسلم اذا زار المدينة ان يتقاضى الاماكن تشرع زيارتها ويتجنب الاماكن التي لا تشرع زيارتها. نكتفي اليوم بهزا القدر يقول خلاص استغفر الله

