الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد اهلا ومرحبا بكم. في آآ اللقاء الثاني من مدارسة كتاب الصلاة
من كتاب الفقه الميسر للمرة الماضية. تكلمنا على مقدمة في باب الصلاة وتكلمنا عن الآذان واحكام الآذان. وبين ايدينا باذن الله تعالى آآ الباب الثالث في آآ كتاب الصلاة في كتاب الفقه الميسر
يقول الباب الثالث في مواقيت الصلاة. يعني هذا الباب باب مهم للغاية. الان نحن نريد ان نصلي خلاص عرفنا الاذان وخلصنا كتاب الطهارة. الان نريد نعرف متى كيف متى نصلي قبل ان نعرف كيف نصلي
نشوف الاركان والواجبات والمستحبات وكده. يعني نريد ان نعرف متى نصلي؟ يعني متى نصلي الصلوات الخمس؟ معلوم ان الله سبحانه وتعالى فرض علينا الصلوات الخمس في على في رحلة المعراج لما آآ عرج بالنبي عليه الصلاة والسلام الى الله في رحلة المعراج
آآ فرض الله على هذه الامة خمس صلوات في اليوم والليلة. يعني قبل قبل حادثة المعراج كان كان فيه صلاة. كان النبي عليه الصلاة والسلام والصحابة يصلون لكن مش الصلوات الخمس يعني لم تكن الصلوات الخمس بالصورة بتاعتها المعروفة فرض. وانما كانوا يصلون آآ
آآ يصلون لكن ليست صلاة الخمس. كانوا بيصلوا ركعتين ركعتين. كانوا بيصلوا صلاة بالغداة وصلاة بالعشي. اما الصلاة الخمس الظهر والعصر والمغرب والعشاء والفجر  لاول مرة فرضت في آآ رحلة المعراج
بعد ما نزل النبي عليه الصلاة والسلام من رحلة المعراج جاءه جبريل في اليوم التالي لرحلة المعراج لكي يعلمه مواقيت الصلاة هي الصلاة فرضت لك. ما هي مواقيت الصلاة فجبريل عليه السلام جاء للنبي عليه الصلاة والسلام يومين متتابعين. جا له يومين وراء بعض. اليوم الاول
جاءه في اول وقت كل صلاة واليوم التاني جاءه في اخر وقت كل صلاة ثم قال له بين هذين وقت يعني علمه بشكل عملي اتعلموا الصلاة بشكل عملي ان هو جاله في اول يوم في اول وقت كل صلاة زي ما كما سنرى
تاني يوم جا له في اخر وقت كل صلاة وقال له بين هذين وقت يعني هو ده وقت الصلاة آآ آآ اول وقتها هو اللي صليت به اول يوم واخر وقتها هو اللي صليت به تاني يوم
فحنشوف الموضوع ده دلوقتي ونعرف ايه هي اوقات الصلاة وايه العلامات بتاعتها. فبيقول لنا هنا الصلوات المفروضات خمس صلوات في اليوم والليلة. تمام؟ لكل صلاة منها وقت محدد حدده الشرع. قال تعالى ان الصلاة كانت على
كتابا موقوتا طبعا لابد ان نعرف موقيت الصلاة علشان يترتب على زلك ان اللي يأخر الصلاة خارج الوقت بتاعها يبقى تركها عمدا تركا عمدا ازا كان فعلا تركها وهو يقصد الترك مش مسلا غلبه النوم او نسى لكن فعلا هو ترك متعمدا. لو
خرج وقتها فعلا اللي احنا هنقوله دوت تركها متعمدا وقد فعل كبيرة من اكبر الكبائر من اكبر الكبائر في الاسلام تمام؟ لان ترك صلاة واحدة متعمدا من اكبر الكبائر. فلذلك تعلم الوقت عشان ما يجيش واحد يبقى مش عارف الوقت فيخرج الصلاة عن وقتها
باب جهله بمواقيت الصلاة قال تعالى ان الصلاة كانت على المؤمنين ايه؟ كتابا موقوتا. كتابا موقوتا. كتابا يعني فرضا موقوتا. يعني محددا بوقت تمام؟ فلا تجزئ الصلاة قبل دخول وقتها
تمام وازا خرج وقتها بدون عزر يبقى تركها متعمدا هذه المواقيت بيقول الاصل فيها حديث ابن عمر ان النبي صلى الله عليه وسلم قال وقت الظهر اذا زالت الشمس وكان ظل الرجل كطوله
ما لم يحضر العصر وقت العصر ما لم تصفر الشمس وقت صلاة المغرب ما لم يغب الشفق ووقت صلاة العشاء الى نصف الليل الاوسط وقت صلاة الصبح الى طلوع الفجر
ما لم تطلع الشمس. ما لم تطلع الشمس. طيب واحدة واحدة هنا نمسك كلمة كلمة ونعرف وقت كل صلاة مش يعني مش لازم تفهم الحديس كله دلوقتي نمسك كلمة كلمة وكل صلاة نتكلم عنها لوحدها
بيقول وقت الظهر ازا زالت الشمس وكان ظل الرجل كطوله. يعني جبريل عليه السلام في اول يوم نزل على النبي عليه الصلاة والسلام صلى معه الظهر اللي هو اول الوقت
حين زالت الشمس. يعني ايه زالت الشمس؟ يعني ايه كلمة؟ زالت الشمس زالت الشمس يعني الشمس بدأت آآ آآ انتصف كانت في كبد السماء وبدأت تتحرك للناحية الثانية يعني اللحظة اللي ضلك فيها بيتغير اتجاهه من اتجاه اتجاه الاول الى اتجاه الثاني
يعني مسلا لو هو في اليمين ينتقل الى اليسار. تمام او كان الى اليسار ينتقل الى اليمين لما يتغير الضل ان الشمس لما بتبقى تشرق كده الناحية دي. فلو هي تكبدت السماء يبقى ضلك تحتك
فلو بدأت تتحرك كده يبقى الضل يتحرك للناحية التانية اول ما الشمس تبتدي تتحرك في الضل يتحرك للناحية التانية. ده اسمه ازالة الشمس. دواء بيسموه وقت الزوال فوقت الزوال ده اول وقت الزهر ازا زالت الشمس يعني تحركت من كبد السماء الى الناحية الثانية وضلك بدأ ينتقل من الناحية دي للناحية ديت. ده
اول وقت الزهر. وده اللي جه جبريل عليه السلام للنبي عليه الصلاة والسلام في اوله. تمام طيب يمتد الى متى وقت الزهر؟ بيقول يمتد وقت الزهر الى ان يصير ظل كل شيء مثله
لما ضلك يبقى قد طولك دي علامة لما الضل بتاعك يبقى قد طولك يبقى ده نهاية وقت الزهر وبداية وقت العصر كده جبريل عليه السلام لما جه للنبي عليه الصلاة والسلام في اليوم التالي
صلى معه الضهر حين صار في الرواية حين صار زل كل شيء مثله فلما ضلك يبقى قد طولك ده وقت ايه؟ ده وقت صلاة الضهر خلص وبدأ وقت صلاة العصر
تمام طبعا في آآ ملحوظة مهمة. ان لو انت آآ في مكان بعيد عن خط الاستواء آآ لما الشمس بتبقى فوقك بالظبط مش ضلك مش بيبقى صفر ان انت بعيد عن خط الاستواء. يا في جزء من الضل بيفضل موجود
فبنقول احيانا في بعض كتب الفقه بيقولوا بيقولوا حتى يصير ظل كل شيء مثله سوى ظل الزوال. يعني ايه سوى ظل الزوال بعض الاماكن لما انت بتبقى بعيد عن خط الاستواء يعني مسألة لو الشمس فوقك يبقى ضلك تحتك بالزبط
ده عند خط الاستواء وما حوله. لكن لو بعيد عن خط الاستواء يبتدي في آآ حتى لو الشمس فوقك بالظبط يبقى في جزء من ضلك لسة موجود فالضل بيقصر ومش بيوصل للصفر. بيوصل لمرحلة معينة وبعد كده يتقلب مرة واحدة. وبعد كده يطول تاني
هنا المفروض وقت الضهر من اول اللحزة هنا بالنسبة للي هو بيفضل في في ضله بعض الطول حتى لو الشمس في كبد السماء بيبدأ يحسب منين؟ من اول ما الضل وصل لاخره ولف وبدأ يطول تاني
لما يلف ويبدأ يطول تاني يبقى نحسب طولك ما عدا الجزء اللي هو ايه؟ اللي بدأ منه آآ الضل يتحرك في الناحية الثانية ده بيسموه ايه؟ سوى زل الزوال. فلو هو تحتك بالزبط يبقى صلاة العصر تبدأ لما يزل كل شيء يكون قد طوله بالزبط
طبلة لأ لما الشمس بتبقى في كبد السماء بيفضل جزء من الضل كده وهو ده اللي بيلف معايا يبقى لما يبقى قد طولك بعد الجزء دوت تمام هو وقت صلاة الظهر من اول
آآ ما تكون الشمس في كبد السماء او ازا زالت الشمس الى ان يصير ظل كل شيء مثله خلاص طيب بعد كده بيقول لنا صلاة العصر يروى وقت صلاة العصر ما لم تصفر الشمس. طيب
جبريل عليه السلام لما اتى للنبي عليه الصلاة والسلام جاءوا في اه اه اول يوم لما صار زل كل شيء مثله تاني يوم جا له لما صار زل كل شيء مثليه
بمعنى وقت صلاة العصر من اول نهاية صلاة الضهر نهاية صلاة الضهر قلناه امتى؟ لما يبقى ضلك قد طولك طب جبريل عليه السلام جه للنبي عليه الصلاة والسلام تاني يوم امتى اللي هو كان تاني يوم كان بيجي له في اخر الوقت دايما
لما بقى الضلك قدك مرتين طيب وفي الحديس هنا بيقولوا وقت العصر ما لم تصفر الشمس يعني ايه تصفار للشمس؟ يبقى الشمس نزلت قوي قربت للغروب وبدأت تصفر اللون بتاعها اللي هو الوهاج البرتقالي دوت بدأ يتكسر وبدأت تصفر شوية
ده بيبقى قبل الغروب بحوالي ربع ساعة مسلا وبعد كده في وقت الغروب نفسه خد بالك وقت اصفرار الشمس ده الوقت ده بعد فبيبقى طول اه اه ظلك قدك مرتين
عندنا صلاة العصر تلات محطات احفظهم معي المحطة الاولانية لما يبقى ضلك قد طولك مرتين بعديها بشوية في وقت اصفرار الشمس بعديها بشوية الغروب عندنا تلات اوقات وقت يبقى ضلك قدك مرتين
وبعد كده بعديها بشوية بتصفر لي الشمس وبعديها بشوية تغرب الشمس جبريل عليه السلام لما جه للنبي عليه الصلاة والسلام جا له في الوقت لما جا له اليوم اللي جا له بيجي له فيه في اخر الوقت
قالوا لما صار ضلك قدك مرتين ورغم زلك النبي عليه الصلاة والسلام قال صلاة العصر ما لم تصفر الشمس العلماء قالوا ان ان جبريل عليه السلام جاله في وقت بيسموه وقت الاختيار. يعني ايه وقت الاختيار؟ يعني هو ده وقت العصر الافضل
اللي هو من اول من اول ما يبقى ضلك قدك مرة لغاية ما يبقى ضلك قدك مرتين. ده افضل وقت تصلي فيه العصر. طبعا يستحب  وفي الوقت اللي هو ما بين وقت مش بيبقى طويل. ما بين ضلك بقدك مرتين لغاية ما تصفر الشمس بيقولوا ده وقت الجواز. يعني ايه وقت الجواز؟ يعني وقت العصر
بس مش الافضل ليس هو الاولى. الاولى ان يبقى قبل كده بشوية طب ما بين بقى اصفرار الشمس الى غروب الشمس ده بيعتبروه وقت كراهة وقت كراهة ليه؟ لان في حديث
عندنا حديسين حديس بيبين الكراهة هو ان النبي عليه الصلاة والسلام وصف صلاة المنافق وصف صلاة المنافق. قال المنافق ينتزر ينتظر حتى تكون الشمس بين قرني شيطان. يعني هي خلاص تكاد تغرب
ينتزر يرقب الشمس يقول عن صلاة المنافق صلى الله عليه وسلم ينتظر يرقب الشمس حتى تكون بين قرني شيطان. يعني بتبقى اوشكت على الغروب فيقوم وينقرها اربعا يعني صلي العصر كده آآ بسرعة. يقوم ينقرها اربعا
ينقرها يعني بيصليها بسرعة. لا يذكر الله فيها الا قليلا وذكر ان دي صلاة المنافق. فكونه بيوصف اللي بيصلي في الوقت ده. ان دي صلاة المنافق فده ذنب لزلك العلماء قالوا اللي بيصلي العصر في الوقت دوت
بعد اصفرار الشمس الى غروب الشمس اللي هي اخر ربع ساعة قبل غروب الشمس ده صلى في وقت الكراهة هو لازم هيصليها. بس يكره له ان يصلي في زلك الوقت
واللي دل ان الوقت ده هو ما زال وقت العصر. بس وقت كراهة قول حديس تاني للنبي عليه الصلاة والسلام خلينا نكتبه قال عليه الصلاة والسلام من ادرك من العصر ركعة
قبل ان تغرب الشمس فقد ادرك العصر من ادرك من العصر ركعة قبل ان تغرب الشمس فقد ادرك العصر يبقى كده الحديس الاخير اللي قلته لكم ده دل على ان اللي صلى ركعة واحدة حتى من صلاة العصر قبل غروب الشمس ده اسمه صلى العصر
طب في نفس الوقت هو قال ان المنافق بيصليها في اخر الوقت يبقى ده دل على ان اخر الوقت هو وقت لصلاة العصر. بس وقت الكراهة وقت الكراهة يبقى نقدر نقول ان وقت صلاة العصر
تلات اوقات الوقت الاولاني بيسموه وقت الاختيار. او اللي هو الوقت الافضل لصلاة العصر اللي هو ما بين لما طول الشيء يبقى قده لغاية ما طول الشيء يبقى مثله مرتين
ده بيسموه وقت الاختيار وبعد كده الوقت التاني اللي هو ما بين ان يكون ظل الشيء مثليه لغاية ما تصفر الشمس ده بيسموه وقت جواز فده وقت مش مكروه لكن نقدر نقول مش هو الافضل. الاولى تتصلى قبل كده
وبعد كده عندنا من اول اصفرار الشمس. الى غروب الشمس ده بنسميه وقت كراهة وقت كراهة او بيسموه وقت ضرورة. يعني ما يصليش فيه الا واحد مضطر وان نسي واحد قام من النوم في الوقت دوت. اما اختيارا ان انا اختار
ان انا اصلي العصر في الوقت ده. نقول يعني هذا يكره جدا عند الله سبحانه وتعالى. وكده شابهت صلاة المنافقين اللي بييجي في اخر الوقت يصليها بسرعة جدا ولا ولا يتفكر فيها وينقرها اربعا لا يذكر الله فيها الا ايه؟ الا قليلا. يبقى كده خلصنا موضوع وقت
العصر وفهمنا ايه الفرق بين الحديس جبريل وبين هنا قول النبي وقت العصر ما لم تصفر لي الشمس طيب عشان كده بيقول لنا وصلاة العصر يبدأ وقتها من نهاية وقت الظهر اي سيرورة ظل كل شيء مثله وينتهي بغروب الشمس وكده زكر الوقت كله. اي عند
اخر الاصفرار ويسن تعجيلها في اول الوقت وهي الصلاة الوسطى التي نص الله عليها في قوله تعالى حافظوا على الصلوات والصلاة الوسطى. في الصلاة الوسطى هي صلاة العصر. تأكيد عليها لشدة اهمية
صلاة العصر وقد قال النبي عليه الصلاة والسلام بصوا حديس خطير. من فاتته صلاة العصر فكأنما وتر يعني فقد اهله وماله. يعني لو واحد فقد اهله وماله ده يعني اهون من ان هو يسيب صلاة العصر
في الحديث من ترك صلاة العصر فقد حبط عمله عمل اليوم يعني مقصود صلاة العصر لو ساب صلاة العصر متعمد في يوم من الايام عمل اليوم ده كله لا يقبل
مشكلة كبيرة فقد حبط عمله طيب خلاص فهمنا صلاته وقت صلاة العصر. ايه وقت صلاة المغرب بقى وقت صلاة المغرب بيقول من غروب الشمس الى مغيب الشفق الاحمر. انتم عارفين
يعني ايه مغيب الشمس؟ مغيب الشمس يعني القرص قرص الشمس كله اختفى. مش ان هي بدأت تنزل تحت الافق لا. ان انت ما بقتش شايف القرص تماما. اختفى تماما تحت الافق
ده اسمه كده غربة الشمس اول ما يغيب القرص كله تحت الافق ده بيسميه وقت غروب الشمس. هنا يبدأ وقت صلاة المغرب طيب بيمتد وقت صلاة المغرب الى متى؟ الى مغيب الشفق الاحمر. انتم عارفين بعد ما الشمس بتنزل
بيفضل اثر للنور بتاعها اثر للضوء بتاعي يا ضوء هي هي نفس هي القرص اختفى لكن الضوء ما اختفاش لا زال لها بقايا ضوء بينسحب تدريجيا. اللي هو لما بعد الغروب كده نبص في السما نلاقي فيه كده لون احمر. ده بيسموه اللون ايه
الشفق الاحمر بيفضل وقت صلاة المغرب طول ما الشفق الاحمر ده انت بتشوفه يبقى ده وقت صلاة المغرب. اول ما يغيب ويختفي الشفق الاحمر ده يبقى انتهى وقت صلاة المغرب ودخل وقت صلاة العشاء. عشان كده بيقول لنا وقت صلاة المغرب من غروب الشمس الى مغيب
الشفق الاحمر. في الحديس السابق قال ووقت صلاة المغرب ما لم يغب الشفقة خد بالك في حديث جبريل اه اه جاء مرة للنبي عليه الصلاة والسلام واول مرة جا له لما غربت الشمس. ليه متفقين عليها؟ المرة التانية جا له امتى
في روايتين فيبدو ان هو علمه مرتين. في رواية ان هو جا له تاني يوم في نفس الوقت اللي هو لما غرمت الشمس برضه تقول لي طب ازاي؟ يعني جا له مرة لما غربت الشمس وتاني يوم لما غربت الشمس برضه ليه عمل كده؟ عمل كده علشان جبريل يؤكد
النبي عليه الصلاة والسلام حاجة مهمة اوي. ان صلاة المغرب عجل بها  عشان وقت صلاة المغرب قصير جدا فلو انت اخرتها شوية يخشى انه يدخل عليك الايه العشاء فيستحب جدا تعجيل صلاة المغرب بالزات
كده تلاقي الاقامة في صلاة المغرب وقتها قصير قوي الناس حتى في المثل يقول لك المغرب غريب. يعني بيعدي بسرعة جدا. ما تلحقوش طيب اه المفترض الانسان يعجل صلاة المغرب
بس في رواية تانية ان جبريل عليه السلام اتاه عندما اغيب الشفق الاحمر فده الرواية الاولى على ضرورة تعجيل المغرب دلة الرواية التانية ان هو لما جا له المرة التانية عند مغيب الشمخ الاحمر ان فعلا هو ما زال وقته من غروب الشمس لمغيب الشفق الاحمر
ووقت صلاة المغرب من غروب الشمس الى مغيب الشفق الاحمر ما فيش كلام تمام؟ وده ده الوقت كله لو صليت المغرب في اي وقت من من الفترة دي هو جائز. ما فيش مشكلة. لكن يستحب جدا ان يعجل بصلاة المغرب
وهنا صرح بها قال وقت صلاة المغرب ما لم يغب ما لم يغب الايه؟ الشفقة عشان كده قال ويسن تعجيلها في اول وقتها لقوله عليه الصلاة والسلام لا تزال امتي بخير ما لم يؤخروا المغرب حتى تشتبك النجوم
مشترك النجوم يعني ادخل وقت صلاة الايه العشاء قال الا ليلة المزدلفة للمحرم بالحج فيسن تأخيرها حتى تصلي مع العشاء جمع تأخير. في الحج يا جماعة الناس بتقعد في يوم عرفة اليوم يوم تسعة زي الحجة بيقعدوا في عرفة
بيمشوا من عرفة اول ما يأزن المغرب ما بيصلوش السنة ما يصلوش المغرب في عرفة. يصلوه في مزدلفة. ثم على ما بيوصلوا مزدلفة بيكون العشاء  فهنا عشان هم مسافرين. فبيصلوا المغرب والعشاء جمع تأخير. عشان كده بيقول ما عدا في ليلة مزدلفة السنة ان هي تؤخر الى ما بعد صلاة
العشاء وتجمع جمع تأخير طيب خلينا نقول ايه وقت صلاة العشاء وقت صلاة العشاء في في حديث جبريل عليه السلام ان ان هو جاء للنبي عليه الصلاة والسلام مرة عند مغيب الشفق الاحمر
اول مرة جاله عند مغيب الشفق الاحمر وده اول الوقت طيب المرة اللي بعديها جاله امتى في رواية جاله عند ثلث الليل عند ثلث الليل ولكن في الحديث قال عليه الصلاة والسلام وقت صلاة العشاء الى نصف الليل الاوسط الى نصف الليل الاوسط
فيعني يفضل ان الانسان يصليها آآ في ثلث الليل الاول. لكن لا بأس ان هو يؤخرها الى منتصف الليل وقد ثبت ان النبي صلى الله عليه وسلم اخر صلاة العشاء لنصف الليل. في مرة كده عملها
اخر صلاة العشاء الى نصف الليل ليبين للصحابة جواز زلك. ان لا بأس انسان يؤخر صلاة العشاء الى منتصف الليل. هو نصف الليل بيتحسب ازاي؟ منتصف الليل مش لازم يكون الساعة اتناشر. لا
منتصف الليل هو نص الوقت ما بين المغرب والفجر. يعني تشوف وقت المغرب الساعة كم؟ وقت الفجر الساعة كم؟ وتقسمه نصين. ده نصف الليل. يعني ممكن نصف الليل يبقى الساعة
حداشر ممكن الساعة واحدة حسب الفجر امتى؟ والمغرب امتى؟ فنص الوقت ده اسمه نص الليل طيب يبقى انا ينفع اصلي العشاء ما بين وقت ما بين مغيب الشفق الاحمر الى منتصف الايه
الى منتصف الليل خلاص طيب طب بعد كده من منتصف الليل الى صلاة الفجر. اه بيقولوا دوت مش ده وقت ضرورة فاكرين اخر وقت اللي قلنا من اصفرار الشمس لغروب الشمس في العصر
وقت ضرورة المضطر بس يصلي هنا. لكن اختيارا لأ كده بيقولوا وقت صلاة العشاء وقت الاختيار وقت الاختيار اللي هو لو انت تكون مختار فيه من اول غياب الشفق الاحمر لغاية فين؟ لغاية نصف الليل
بعد نصف الليل بيقولوا ده وقت ضرورة يعني لو واحد مضطر بس كان نايم كان ناسي حصل زروف اضطريته يصلي بعد منتصف الليل ده وقت للمضطر لكن انا مختار واخر صلاة العشاء بعد نصف الليل وانا ما فيش اي حاجة اجبرتني على كده لا مرض ولا نوم ولا
ولا شيء اعمل كده فده لا ينبغي ابدا. بل بعض العلماء يؤثم يقسم يجعله اثما اللي اللي يجعل اللي يصلي صلاة العشاء في الوقت ده بدون ان هو يكون مضطر او ان هو اضطر انه
صلاة العشاء في الوقت دوت فنقول وقت صلاة العشاء المفترض من اول غياب الشفق الاحمر اللي هو نهاية وقت المغرب الى منتصف الليل. فما اتأخرش عن كده بعض البنات بالزات الشباب مسلا ممكن بيصلي في المسجد بعض المرات ممكن تأخره صليه الساعة اتنين صليه الساعة تلاتة تقعد تهزر وتقعد تتفرج على حاجات هذا امر ايه
يعني ما ينبغي ابدا ما ينبغي ابدا حد يصلي العشاء بعد منتصف الليل. تمام؟ فوقت صلاة العشاء الى منتصف الليل كما في الحديث اهو. ووقت صلاة العشاء الى نصف الليل
الاوسط لنصف الليل الاوسط طيب طب احنا ليه قلنا ان وقت من نصف الليل الاوسط لغاية الفجر ده وقت ضرورة وما زال وقت صلاة العشاء ممتد لصلاة الفجر لكن للمضطر
سيبوا الحديس دوت. قال عليه الصلاة والسلام ليس في النوم تفريط ليس في النوم تفريط انما التفريط على من اخر الصلاة حتى تدخل الصلاة الاخرى. ليس في النوم ايه؟ تفريط
وانما التفريط على من اخر الصلاة حتى تدخل الصلاة الاخرى فكونه بيقول انما التفريط على من اخر الصلاة تدخل الصلاة الاخرى دل على ان وقت كل صلاة ممتد الى الصلاة التي بعدها
دل على ايه؟ ان وقت كل صلاة ممتد للصلاة اللي بعدها وقت الضهر لغاية ما ييجي العصر. وقت العصر لا ييجي لغاية ما ييجي المغرب. وقت المغرب لغاية ما ييجي العشاء
يبقى كده وقت العشاء لغاية ما ييجي الفجر طب الحديس بيقول وقت العشاء الى نصف الليل الاوسط يبقى نجمع الحديسين. النبي بيقول وقت العشاء الى نصف الليل الاوسط والحديس بيقول انما التفريط على من اخر الصلاة حتى يدخل وقت الصلاة الاخرى
يبقى ازا نقسم وقت العشاء لوقتين وقت اختيار اللي هو من اول غياب الشفق الاحمر لغاية نصف الليل الاوسط وقت ضرورة المضطر بس يصليها من اول نصف الليل الاوسط لغاية
الفجر او ازان الفجر لكن انسان اختيارا يصلي العشاء بعد منتصف الليل هذا ما ينبغي ابدا وبعض العلماء يقول اللي يفعل زلك يأثم خلاص طيب يستثنى من الحديث اللي انا قلته دوت اللي هو
انما التفريط على من اخر الصلاة حتى تخرج صلاة اخرى يستسني صلاة الفجر الوقت هل الفجر نفس الكلام يعني ينفع اقول ان صلاة الفجر وقت اختيار من اول الفجر لغاية شروق الشمس وبعد كده وقت ضرورة لغاية صلاة الضهر لأ
ليه؟ لان في حديس بين ان وقت صلاة الفجر هو الوقت ده بس مش ممتد لصلاة الضهر ايه هو الحديس ده وقول النبي عليه الصلاة والسلام من ادرك من الصبح ركعة
قبل ان تطلع الشمس فقد ادرك الصبح تاني من ادرك من الصبح ركعة قبل ان تطلع الشمس فقد ادرك الصبح تاني من ادرك من الصبح ركعة قبل ان تطلع الشمس فقد ايه؟ ادرك الصبح
دل هزا الحديس على ان من لم يدرك من الصبح ركعة قبل ان تطلع الشمس يبقى لم يدرك الصبح وده اللي دوت على ان الفجر مستثنى من الحديث السابق اللي هو انما التفريط على من اخر الصلاة حتى يدخل
حتى يدخل وقت الصلاة الاخرى. ده لان الفجر مستثنى من الحديس دوت من وقت الفجر فقط ومن طلوع الفجر الصادق الى شروق الشمس بعد ما الشمس تشرق اللي هو وقت الشروق اللي بتلاقيه مكتوب في النتيجة انت كده ضيعت صلاة الفجر متعمدا
بعض الناس بيصحى الساعة تمانية الصبح يقول لك انا هصليه الساعة تمانية. هصليه صبح ما فيش حاجة اسمها كده بعد وقت الشروق اللي مكتوب في النتيجة دوت انت كده ضيعت صلاة الفجر وصلاة الفجر الان انت مش مش بتصليها زي اللي صلاها في وقتها انت كده
قاسم تارك صلاة الفجر متعمد معاقب ولكن انت مضطر تصليها عشان لازم تصلي لازم تصليها لكن انت حملت الاسم الرهيب بتاع ترك صلاة الفجر متعمد وصلاة الفجر وقتها من وقت الفجر الصادق الى الى ايه يا جماعة
الى شروق الشمس فقط. تمام طيب خلينا نقول حاجة بيقول لنا هنا ووقت صلاة الفجر من طلوع الفجر الثاني الى طلوع الشمس ويستحب تعجيلها ازا تحقق طلوع الفجر تمام وقت صلاة الفجر من طلوع الفجر الثاني. اهي الفجر الثاني بقى
الفجر الساني لان النبي عليه الصلاة والسلام في بعض الاحاديس بين ان في الاول بيطلع ضوء   في السماء  مستطيل بالطول يعني. تمام؟ في في حاجة اسمها الفجر الكازب. ايه الفجر الكازب دوت
الفجر الكازب دوت ضوء بيظهر طبعا بيبقى فيه ظلمة ليل. الليل بيبقى كحل تمام؟ ظلام شديد فالمفترض الفجر من الانفجار يعني يطلع الضوء وينتشر  الاول بيطلع ضوء بالطول اوكيه اختفي
مش ده الفجر. ده اسمه الفجر الكازب وبعديه يطلع ضوء بالعرض وينتشر. ده الفجر الصادق ورد في حديس ان النبي عليه الصلاة والسلام حزر ان احنا نصلي بعد الفجر الكازب
وقال ان احنا ننتظر حتى يظهر الفجر الصادق اللي هو بالعرض عندنا الضوء الاول بيبدأ ضوء بالطول كده ومش بينتشر بيختفي بعديها وبعد كده يطلع ضوء بالعرض ويبتدي ينتشر. هو ده وقت الفجر الحقيقي او الفجر الساني
وقت صلاة الفجر بيبدأ لما الضوء بيبدأ بالعرض. والضوء اللي هو بعد كده بيزيد مش بيختفي اما الاولاني اللي بيظهر ويختفي ده ده الفجر الكازب حزر عليه الصلاة والسلام ان احنا نعتمد الفجر الكازب وقال ان احنا نصلي على الفجر الساني الفجر الصادق
ويستمر وقت صلاة الفجر الى ايه الى طلوع الشمس الى طلوع الشمس طبعا مسألة آآ وقت صلاة الفجر آآ فيها يعني في بعض البلاد الاسلامية اه فيها كلام كتير انهاء الوقت صلاة الفجر اللي موجود في آآ الحسابات الفلكية آآ ده صحيح ولا ولا فيه فيه خلل
تمام يعني كثير من العلماء بحس المسألة وفي لجان عقدت وخرجت الى الصحراء والى بل في في بعض السفن بعض شافه على مدار ايام يعني في لجان طلعت كل يوم كانت تراقب صلاة الفجر
وتبين ان فعلا فيه خلل في وقت صلاة الفجر اللي هو آآ في الحسابات الفلكية واللي بيتكتب في النتائج وقدروا ان ان الفارق بين الفجر اللي هم شافوه بعينيهم وبين الفجر اللي مكتوب في الحسابات الفلكية
انه بيتفاوت على مدار العام لكن بيكون ما بين عشر دقائق الى عشرين دقيقة تقريبا يعني في كلام يعني دقايق بسيطة زيادة او نقصان لكن بقول لكم المتوسط. عشر دقائق الى عشرين دقيقة
الشيخ جاد الحق علي جاد الحق شيخ الازهر السابق كان عمل لجنة لما اسير هزا الموضوع في حياته عمل لجنة بحست الامر دوت وخلصت اللجنة الى ان بالفعل هناك خلل او فارق بين التوقيت المعتمد
الحسابات الفلكية وبين التوقيت اللي بيرى بالعين اللي بيرى بالعين وكان اوصى في اخر حياته ان يتم تعديل وقت صلاة الفجر لكن لم يقدر ذلك كان احد العلماء يدعى عبدالملك كليب. عبدالملك كليب
عمل بحس مطول في المسألة ديت وبرضه طالع بنتيجة مشابهة. ممكن تكتب على النت بحث عبدالملك كليب هتلاقي بحث مطول في المسألة ديت اختصارا يعني علشان آآ وعلى فكرة الكلام ده آآ الشيخ الالباني نفسه شاف آآ المسألة ديت وخرج باستنتاج ان برضه في كثير من بلاد الاسلام
في فارق بين الوقت الفجر الصحيح وبين الوقت اللي موجود في الحسابات خلاصة عشان ما نطولش المسألة ديت ان انا نصيحة بنصح بها احبابي ان يعني آآ نحتاط ان احنا نحتاط. نحتاط للصوم ونحتاط للصلاة
محتاط للصوم ونحتاط للصلاة. علشان صيامنا يبقى في الامان. وصلاتنا تبقى في الامان بالنسبة للصوم خلينا نصوم على آآ ازان الفجر العادي او على التوقيت اللي هو بيبقى في النتايج او بالحسابات. ده احوط للصوم
تمام واما الصلاة فالاحوط ان احنا نؤخرها في حدود ربع ساعة ده احوط للصلاة. نؤخر صلاة الفجر عن التوقيت اللي بقى في النتيجة. او عن الاذان اللي بيبقى تبع النتيجة
نخليه نتأخر حوالي ربع ساعة على الاقل ولو خليناه تلت يبقى افضل وافضل فده احتياط بس للصلاة. احتياط احتياط للصلاة واحتياط للايه؟ للصيام وخروج من الخلاف في المسألة ديت. ولكن يعني الزاهر فعلا ان فيه درجة
من الخلل في التوقيت. آآ زي ما قلنا آآ شهد لها الشيخ جاد الحق عليه جاد الحق والشيخ الالباني رحمه الله تعالى. والبحث بتاع الشيخ عبدالملك كليب وابحاث تانية يعني كتير اقيمت في الباب دوت فدي نصيحة ان احنا نحتاط للصوم
بان احنا خلينا نصوم على الاذان العادي عشان نأمن في باب الصوم. اما الصلاة فنحاول نؤخرها في حدود الربع ساعة. ده يكون احوط للايه؟ للصلاة او ثلث ساعة يكون افضل واحوط
بعد كده بيقول ويستحب تعجيل صلاة الفجر ازا تحقق طلوع الفجر. عشان كده بيقول ازا تحقق طلوع الفجر تمام؟ وكان اه عائشة رضي الله عنها كانت بتوصف نساء الصحابة نساء الانصار ان هم كانوا بيصلوا الفجر وينصرفن كما تقول عائشة
كن يصلين الفجر كن يصلين الفجر سم ينصرفن سم ينصرفن متلفعات متلفعات بمروطهن. يعني الحجاب مغطين وجههن بالحجاب لا يعرفن من شدة الغلس. يعني من شدة الظلمة. يعني كانوا بيخلصوا صلاة الفجر ويطلعوا
ولسه فيه زلمة في السماء تمام؟ احنا قلنا اه الفجر بيبدأ لما بيبدأ الضوء بالعرض بس الضوء ده مش مش بيزيل الزلم ده لسه بينتشر. فهم بيصلوا يعني في اول الوقت
ويطلعوا لسه الضوء ما انتشرش. انتم عارفين في اول وقت صلاة الفجر بنقعد كده في الاول آآ تلاقي لسه الدنيا ضلمة بعد كده في الاخر قبيل الشروق ويبتدي النور يزهر يعني. فالصلاة تعجيلها افضل
لكن لو اخرها الى حتى ما قبل شروق الشمس هذا جائز ولا بأس به تمام يبقى كده الاوقات بيوصي بعد كده بالمحافزة على الاوقات وعدم تأخير الصلاة خارج الوقت واحب الاعمال الى الله الصلاة على وقتها
بعد كده بيقول لنا الباب الرابع في شروط الصلاة واركان الصلاة وادلة زلك. وحكم تارك الصلاة وفيه مسائل المسألة الاولى في عدد الصلوات المكتوبات بيقول لنا عدد الصلوات المكتوبات خمس. الفجر الضهر العصر المغرب العشاء
وهي مجمع عليها ودل زلك حديس طلحة بن عبيد الله ان اعرابيا قال يا رسول الله مازا فرض الله علي من الصلاة؟ قال خمس صلوات في اليوم والليلة حديس انس في قصة رجل من اهل البادية. وقوله للنبي عليه الصلاة والسلام وزعم رسولك ان علينا خمس صلوات
في يومنا وليلتنا قال صلى الله عليه وسلم صدقة. كان هو بعت لهم رسول من عنده عليه الصلاة والسلام بيعلمهم الاسلام. فجه الاعرابي يتأكد راح للنبي عليه الصلاة بس انا متأكد ان الراجل ده قاله صح. بيقول له انت بعت لنا واحد وقال لنا كزا وكزا وكزا. فقال له مين الحاجات اللي قال لك؟ قال ان علينا خمس صلوات. الكلام ده صح؟ قال له صدق
المسألة الثانية على من تجد قال تجب على المسلم البالغ العاقل غير الحائض والنفساء. طيب تجب على مين بقى؟ شرط الوجوب. مين اللي تجب عليه الصلاة على المسلم البالغ العاقل غير الحائض والنفساء
حاجة مهمة في حاجة اسمها شرط وجوب في حاجة اسمها شرط صحة. يعني ايه شرط وجوب شرط صحة؟ شرط الوجوب يعني على من تجب شرط صحة يعني تصح من من؟ ودي بتزهر في مسألة مشهورة مسألة البلوغ
بعد البلوغ تجب الصلاة تجب الصلاة. عشان كده بيعتبروا البلوغ شرط وجوب لكن هل هو شرط صحة؟ لأ. لان الصلاة تصح ممن هو دون البلوغ. يعني لو واحد مميز عنده عشر سنين تسع سنوات
ينفع يصلي ينفع تقبل منه الصلاة تقبل منه الصلاة. بدليل مروا ابناءكم بالصلاة لسبع واضربوهم عليها لعشر الصلاة بتقبل منه بس مش واجبة عليه. امتى تجب عليه؟ لو بلغ وبالتالي في حاجة في فرق بين شرط الوجوب
وزارة الصحة شرط الوجوب هي واجبة على مين الصلاة لكن شرط الصحة اصح من مين مسلا احنا بنقول الصلاة تصح من الطفل او الطفل المميز اللي هو بيميز الحلال من الحرام الغلط مش صح بيفهم يعني
لا تصح منه. طيب التمييز ده ممكن يبدأ من سن كم؟ من سن سبع سنوات ويمتد لكم لغاية البلوغ. مسلا لغاية اتناشر تلتاشر سنة الوقت ده كله تصح منه الصلاة. لكن في كل ده الصلاة مش واجبة عليه. يعني لو ترك الصلاة متعمد لا يأثم
طب بعد البلوغ لا هنا بقت واجبة عليه. فلو تركها ايه؟ يأثم كده العلماء بيفرقوا بين شروط الوجوب والشروط الصحة هي تاجر على المسلم يجب على المسلم وكنا اتكلمنا مرة على
الكافر هل تجب عليه الصلاة؟ هذه مسألة فيها خلاف بين اهل العلم والصحيح ان الصلاة ايضا واجبة على الكافر قل ازي طب هو لو صلى اتقبل منه لأ يا واجب عليه ولا تقبل منه حتى يسلم
زي ما انت مسلا تكون محدس يجب عليك الصدقة بس ينفع تصلي على الوضع ده لا لازم اروح اتوضأ. نفس الكلام الكافر يجب ان يصلي ازا حضرت الصلاة لكن يجب عليه قبلها ان يشهد شهادة التوحيد
ويتوضأ حتى تصح منه الايه؟ الصلاة قلنا قبل كده ان دل على زلك قوله تعالى عن الكفار لما قيل لهم ما سلككم في سقر قالوا لم نك من المصلين ولم نكن نطعم المسكين
كنا نخوض مع الخائضين وكنا نكذب بيوم الدين هم قالوا كنا نكذب بيوم الدين مع كأنهم كفار طب ليه قالوا ليه قالوا ان احنا بنتعزب على الصلاة؟ لم نك من المصلين. لان الصلاة كانت واجبة عليهم
هم كل صلاة بيأثموا ان هم ما بيصلوش طب اصلي ما ينفعش تصلي الا لما تخش الاسلام. فالواجب عليه ان يدخل الاسلام ثم يجب عليه ان هو ايه؟ يصلي يجب على البالغ
لكن دون البلوغ ما تجبش عليه لكن تصح منه لو مميز. طب لو اقل من التمييز خمس سنين او اربع سنوات؟ ده ده لا تجب عليه ولا تصح منه اصلا
العاقل فلا تجب على المجنون ولا تصح منه. يعني العقل ده شرط صحة وشرط وجوب فلا تجب على المجنون ولا تصح منه لو صلى انه فاقد للنية غير الحائض والنفساء طبعا
قال ويؤمر بها الصبي ازا بلغ سبع سنين ويضرب علي العصا. طبعا ضرب مش ضرب اللي هو العنف. ضرب تأديبي. ضرب خفيف حاجة كده ما تعملش علامة. ما تؤلمش جدا. ما تسببش كسر. ما تسببش جرح
ضرب تأديب يسموه ضرب تأديبي ضرب خفيف بس بيحسس الصبي ان انت يعني وصلت لمرحلة ان انت استحقيت الضرب فده المفروض ان هو يعني ايه يوجعه. الضرب يوجعه ويوجعه نفسيا مش بدنيا
تمام تقول لي طب ما انا ممكن لو ضربته بالراحة مش مش مش هيجيب نتيجة. لأ ما هو انا اصلا المفروض ابني انا مش مش مش بضربه ضرب مبرح وبعد كده اجي في الصالة اضربه اقول لك ما ينفعش تضربوا الضرب دوت. اضربه بالراحة تقول لي ما بيجبش نتيجة. انت لازم تربي ابنك على الكرامة
ما تضربوش ضرب شديد ابدا بحيس ان انت لو في يوم من الايام وصل بك لمرحلة ان انت اضطريت تضربه ضرب خفيف على الصلاة يوجعه يوجعه بدنيا هيوجعه نفسيا للدرجة دي انا وحش
بابا ضربني بابا خبطني على كتفي. بابا مسك لي عصاية صغيرة كده وضربني على كتفي يشعر بايه ان هو فعل حاجة كبيرة وفعلا ممكن يبكي مش لالم الضربة. لكن انا مش متعود ان بابا بيضربني ابدا. فايه اللي وصلني لكده؟ فيراجع نفسه فيصلي. لكن للاسف احنا
نضرب ولادنا ضرب شديد جدا نيجي ساعات بقى لما اقول لك ما ينفعش تضرب ابنك ضرب مبرح على الصلاة ما ينفعش ضرب يسيب علامة يؤلمه الم شديد او يكسره تيجي تقول لي طب ما هو مش هيجيب نتيجة. ما انت اللي عملت فيه كده. فنربي ولادنا على الكرامة. ساعتها الضرب الخفيف هيجيب نتيجة
تمام؟ بعد كده بيقول لنا المسألة الثالثة شروط الصلاة. يعني ايه شروط الصلاة يا جماعة  ايه ايه الفرق بين هيقول لنا الشروط والاركان؟ ايه الفرق بين الشرط والركن باختصار الشرط
والركن الاتنين متوقف عليهم العمل تاني في حاجات الشرط الركن بيتفقوا فيها وفي حاجة بيختلفوا فيها الشرط والركن الاتنين متوقف عليهم صحة العمل يعني لو سبت شرط او سبت ركن العمل لا يصح
لكن الشرط بيكون خارج العمل والركن بيكون داخل العمل شرط بيكون خارج العمل والركن بيكون داخل العمل. مثال من الشروط ستر العورة وانا بستر عورتي قبل الصلاة ولا في الصلاة؟ قبل الصلاة. يبقى ده شرط
من شروط من الشروط طهارة وانا بتطهر بعد اخش الصلاة ولا قبل ما اخش في الصلاة؟ قبل ما اخش في الصالة يبقى ده اسمه شرط طب الركوع ركن. ان الركوع بيبقى جوة الصلاة. السجود ركن لان هو بيبقى ايه؟ جوة الصلاة
اماكن داخل العبادة بيتسمى ركن. ومكان خارج العبادة بيتسمى شرط. لكن كلاهما لا تصح العبادة الا لو توفروا. لازم تتوفر الشروط وتتوفر الايه؟ الاركان طب ايه الشرط الاول؟ الاسلام اسلام دي حاجة خارج الصلاة
فده شرط عشان الصلاة تصح مني. ان انا اكون مسلم ولو كافر صلى رغم ان احنا قلنا واجبة عليه بس لا يقبل منه لغاية ما يدخل في الاسلام العقل شرط
فلا تصح من مجنون انه غير مكلف غير مكلف بعد كده بيقول لنا لو ان انسان اصابه جنون فترة من حياته. مسلا يعني حصل له جنون لفترة من حياته فعلا وبعد كده ربنا شفاه من الجنون دوت. هل يجب عليه ان يقضي الصلاة في الوقت ده؟ لا لان هي اصلا ما كانتش واجبة عليه
تمام بعد كده بيقول لنا البلوغ فلا تجب على الصبي حتى يبلغ. ولكن يؤمر بها لسبع زي ما بين اربعة الطهارة من الحدثين. الحدث الاكبر والاصغر. مع القدرة لقوله صلى الله عليه وسلم في حديث ابن عمر
لا يقبل الله صلاة بغير طهور مع القدرة يعني ايه يعني لو ان انسان كان عاجز عن الطهارة لسبب ما كان كان يكون مثلا حد آآ مقيد هتلاقي فيه حاجات كتير هنا من الشروط يقول لك مع الخضرة
كأن كل حاجة لو عجزت عنها شرع يعفو عنها ويتجاوز. ما عدا حاجة واحدة الوقت نجد موضوع الوقت هو اهم شيء في الصلاة كل حاجة بتتيسر بيقول لك ايه زي
لو ما تيسرلكش الطهارة وعجزت عن الطهارة صل من غير طهارة حتى اه لو انت عجزت عن عن ستر العورة صل على وضعك لو عجزت عن استقبال القبلة صل على وضعك
الحاجة اللي ما فيهاش كلام انك تصلي في الوقت يدلك على اهمية الوقت الشرع بيسر لك كل حاجة عشان في الاخر تصلي في الوقت فلو افترضنا ان هناك شخص سجين
منوا عنه الماء ومكتفينه وعلى والى غير القبلة. ووضعوا عليه نجاسة وجه وقت الصلاة هيصلي هيصلي والشرع يتجاوز ليه عن الطهارة والنجاسة اللي عليه ويتجاوز عن استقبال القبلة بس ما ينفعش ما يصليش
تخيل تخيل وانت بتضيع الصلاة على الاقل حاجة. لكن الشرع بيسامحك في اي حاجة الا ان انت تفرط في الوقت دي الحاجة اللي الشرع مش بيتسامح فيها ان الصلاة كانت عن وهي ايه؟ كتابا معقودا. عشان كده قال الطهارة مع القدرة
لو انسان عجز لسبب ما خلاص لكن طالما يقدر على الطهارة يبقى ايه؟ يبقى لابد ان يتتار من الحدثين طبعا اتكلمنا في الطيارة الطارة بالماء لكن لو عجز عن استعمال الماء وعند فقد الماء في احكام التيمم اللي اتكلمنا فيها في باب الطهارة
لا يقبل لا الصلاة بغير طهور طيب اذا نسي الطهارة لو افترضنا مسألة وعي الناس ان هو يتوضأ وبعد كده صلى وبعد كده اتذكر بعد الصلاة يعمل ايه؟ يعيد الصلاة
تعيد الصلاة بمناسبة ذلك عن عمر رضي الله عنه وارضاه انه صلى بالناس ثم تبين له بعد الصلاة انه جنب نوع جنب فاعاد الصلاة سيدنا عمر عمل ايه اعاد الصلاة
وفي الحديث ظاهر يعني لا يقبل الله صلاة بغير طهور. وبالتالي لو انا انسان صلى بغير طهور ناسي. وبعد كده عرف بعد الصلاة يعيد الصلاة ديت او ما كانش ناسي قام الفجر توضأ ونزل صلى. بعد الفجر اكتشف ان هو جنب
يبقى يغتسل ويعيد الصلاة تمام تمام لو افترضنا ان هو صلى بالناس كده. هل الناس يجب عليها تعيد الصلاة؟ لأ هو بس يعيد الصلاة الناس لا تعيد الصلاة. ان هم صلوا خلف من يعتقدون ان صلاته صحيحة
وبالتالي صلاتهم صحيحة. هو اللي هيعيد الصلاة بس بعد كده بيقول لنا دخول الوقت للصلاة المؤقتة شرط دخول الوقت ازا ما دخلش الوقت يبقى ايه؟ يبقى الصلاة الصالة هنا لم يتحقق شرطها لابد ان يدخل الايه؟ الوقت
قال دخول الوقت للصلاة المؤقتة لقوله تعالى ان الصلاة كانت على المؤمنين ايه؟ كتابا موقوتا ولحديث جبريل حيث ان النبي صلى الله عليه وسلم بالصلوات الخمس ثم قال ما بين هذين ايه وقت
فلا تصح الصلاة قبل دخول وقتها ولا بعد خروجي الا لعزر الا لعزر تمام العزر زي ما سرقتي. مش في حاجة اسمها جمع تقديم؟ السفر في جمع تأخير صح؟ هنشوف بقى صلاة اهل الاعزار لما يجي في باب صلاة اهل الاعزار هتفهم ان في اعزار بتبيح لك ان انت تصلي الصلاة قبل وقتها او بعد وقتها زي مسائل الجمع
السفر واه بعض المسائل فيليه في المرض زي ما سيأتي بعد كده بيقول لنا الشرط السادس ستر العورة مع القدرة نفس الكلام مع القدرة. يعني هو قاعد عاجز عن ستر العورة ما يصليش؟ لا يصلي برضه
بشيء لا يصف البشرة لو انا ستارت عورتي بشيء شفاف تماما. كل حاجة باينة منه يبقى انا ايه؟ يبقى انا ما سترتش العورة فده لا يصح ان شيء يصف البشرة. لقوله تعالى يا بني ادم خذوا زينتكم عند كل مسجد
خذوا زينتكم عند كل مسجد وقوله صلى الله عليه وسلم لا يقبل الله صلاة حائض الا بخمار. لا يقبل الله الصلاة حائض الا بخمار يعني ايه حائض هنا؟ حائض هنا بالغة
يعني هي في حال الحيض دلوقتي والا اصلا الحيض مش بتصلي معنا حائض هنا يعني امرأة بالغة فعبر عن البلوغ بالحيض. لان من اقوى علامات بلوغ المرأة ان تحيض تمام
وايه هي علامات البلوغ بالنسبة للايه للرجل والمرأة ازا احتلمت الرجل او احتلمت المرأة يبقى بلغت. اتنين ازا آآ ظهر شعر العانة تمام يبقى دي علامة بلوغ تمام اه نمرة تلاتة لو ما حصلش اي علامة لكن الشخص بلغ خمستاشر سنة يبقى اكيد بلغ سواء رجل او امرأة
والمرأة تختلف عن الرجل وعندها علامتين بلوغ زيادة عن الرجل. الحيض والحمل ازا حاضت فقد بلغت او ازا حملت فده دليل على ان هي ايه بلغت عندنا خمس علامات بلوغ للمرأة
الاحتلام تمام او ظهور شعر العانة او الحيض او الحمل ولو ما حصلش حاجة من الاربعة دول وبلغت خمستاشر سنة يبقى برضو ايه بلغت نفس العلامات للرجل بس شيل الحيض
قال وعورة الرجل البالغ ايه عورة الرجل بقى المفروض يسترك الرجل ما بين السرة والركبة. ما بين السرة والركبة لقوله صلى الله عليه وسلم لجابر ازا صليت في ثوب واحد
ازا صليت في ثوب واحد فان كان واسعا فالتحف به وان كان ضيقا به. تزر به البسه تحت يعني الازار ولا هواش ما يلمز ما بين الشيء اللي بيلبس ما بين السرة والركبة بيسمى ايه؟ ازار
فبتزر به او بيتلبس تحت عموما يعني تمام طيب وقول النبي عليه الصلاة والسلام ما بين السرة والركبة عورة. واختلفوا هل السرة نفسها عورة والركبة نفسها عورة ولا لا؟ هذه مسألة فيها خلاف فيها قولين. والاحوط الانسان
يستر السرة والركبة ما امكن ما امكن. تمام طيب في مسألة بقى تانية اختلفوا فيها وهي ستر الكتف والكتف عورة عند الرجل لا مش عورة عند الرجل. طب ايه الموضوع ده؟ تعال نقرا
بيقول والاولى والافضل. ده معنى كده ان الكتاب هنا مزهبه ان الستر الكتف مش واجب كده الاولى والافضل. يبقى عنده ستر للكتف مستحب والاولى والافضل ان يجعل على عاتقه شيئا من الثياب. ليه بقى؟ لان النبي صلى الله عليه وسلم في حديس تاني بقى خالص نهى الرجل ان يصلي في الثوب
ليس على عاتقي منه شيء. ما فيش على كتفه منه حاجة وفي حديس نهى النبي عليه الصلاة والسلام ان يصلي الرجل في ثوب ليس على عاتقه منه شيء قل لي طيب
ليه مش هو الواجب ستر العورة خد بالك هم جابوها منين ؟ هو جابوها من الحديس والاية وربنا قال يا ايها الذين امنوا استروا العورة عند كل مسجد ولا قال خزوا زينتكم عند كل مسجد
خد بالك قال خزوا زينتكم عند كل مسجد واخز الزينة هو امر زائد عن ستر العورة اللي الواحد ساتر عورته بس من صورة الركبة ده اسمه متزين لا ازا الزينة حاجة
اكتر من ستر العورة لزلك ستر الكتف هو من الزينة في الصلاة هو الواجب ستر العورة اللي هو لو ما سترتش العورة بين السرة والركبة الصلاة تبقى باطلة لكن ستر الكتف على قولين لاهل العلم
القول الاول انه واجب القول الثاني انه مستحب حتى القول اللي بيقول ان هو واجب ما بيقولش ان الصلاة تبطل لو ما سترتش الكتف هيقول الصلاة تصح لكنك اثم تمام
بمعنى ان هم اللي هيقول ان ستر الكتف واجب في الصلاة هيقول لو صلى ومش وستر ما بين السرة والركبة بس ما سترش كتفه هو الصلاة صحيحة. بس يأثم لانه تعمد عدم سطر الكتف
القول الثاني ان ستر الكتف مستحب في الصلاة هيبقى بالنسبة له لو صلى مش ساتر كتفه فعل شيء مكروه لكن مش اثم وطبعا صلاته ايه؟ صحيحة. فالافضل انسان يحتاط في
الحالة ديت ويستر الكتف في الصلاة. لكن هو مذهبه في الكتاب هنا ان ستر الكتف مستحب طيب المرأة بقى المرأة عورتها في الصلاة كل المرأة ما عدا الوجه والكفين لان دي عورة صلاة. هي بتصلي امام الله سبحانه وتعالى
فلا تستر الوجه والكفين انما عورتها في الصلاة كل جسمها ما عدا الوجه والكفين ويشمل زلك زهور القدمين بعض النساء بتصلي ورجلها عارية اللي هي القدم يعني وده خطأ الراجح ان ستر ان يجب على المرأة تستر زهر القدم
الظالم يعني حتى لو زي يعني ايه زهر القدم يعني؟ لو ساتراه بهدومها يعني هدومها سيابها طويلة فايه؟ فسترة ظاهر القدم. بس بس مسلا لما تيجي تسجد ممكن باطن القدم يبان. دي مش مشكلة
الواجب ستر ظاهر القدم طب لو لبست شراب كده تمام سترت زاهر القدم وباطن القدم هي كده احسن واحسن بس تلبس شراب مش شفاف اللي هو بيبين الرجل تماما. تلبس حاجة سميكة شوية في الصلاة
فاما تغطي زهر القدم بالثوب نفسه يبقى طويل ويغطي ظهر القدم في الصلاة او تلبس شراب ويبقى غطت زهر القدم وباطن القدم. لكن الواجب تغطية زهر ليه؟ القدم وديت من عورة المرأة في الصلاة
نحرص على زلك طيب هنا بيقول لو كان في رجال بقى لو كان في رجال شايفين المرأة وهي بتصلي هنا هنخش في الخلاف في عورة المرأة امام الرجال طبعا هو متفق على ان ان ان المرأة كلها عورة ما عدا الوجه والكفين. ثم الخلاف بقى الوجه والكفين عورة ولا مش عورة
فاللي هيقول ان الوجه والكفين عوراء هيقول للمرأة ازا صلت امام الرجال يبقى تستر الوجه والكفين واللي هيقول ان الوجه والكفين مش عورة هيقول ما يلزمهاش ان هي امام الرجال تستر الوجه والكفين. وتصلي بنفس الايه؟ بنفس الطريقة. لكن يبدو هنا ان مزهب الكتاب هو وجوب النقاب او وجوب ستر
بدليل ان هو قال ازا صلت امام الاجانب تغطي كل شيء لقوله صلى الله عليه وسلم المرأة عورة خد بالك في فائدة لطيفة. قوله صلى الله عليه وسلم لا يقبل الله صلاة حيض الا بخمار
الا بخمار طبعا آآ كلمة خمار دي اللي دلت على ان على ان آآ جواز اظهار الوجه والكفين نوع الخمار بس هي في فايدة تانية عايز اقولها ان ده دل ان المرأة ازا كانت دون البلوغ تقبل صلاتها ولو بغير خمار
يعني بنت صغيرة عندها عشر سنوات مسلا او تسع سنوات لسة ما بلغتش هنأمرها بالصلاة. افرض صلت بس يعني ما لبستش حجاب. احنا هنقول لها نحاول نقول لها اتحجبي. البسي لبس الصلاة ننصحها. ان هي
تلبس لبس الصلاة في تستر جسمها ما عدا الوجه والكفين طبعا. لكن نفترض ان هي تساهلت ومسلا صلت ما لبستش الحجاب او صلت بثوب قصير شوية تصح صلاتها وتقبل تصح وتقبل
احنا ننصحها لكن هي لو عملت كده يصح وتقبل. لان قوله لا يقبل لا صلاة حياة الا الخمار اعكس. ازا الله يقبل صلاة الغير حائض لو حتى قصرت في موضوع الايه؟ الخمار. فلو ولادنا بنتك مسلا قلت لها صلي البسي الحجاب والبسي لبس الصلاة عديتي لقيتيها صلت
ما باستش الحجاب كامل يعني وصلت كده هي صلاتها صحيحة. بس نحاول ننبهها كل مرة عشان تألف زلك بيقول لنا الشرط السابع اجتناب النجاسة في البدن والثوب والبقعة   اي مكان الصلاة. طبعا اجتناب النجاسة في تلات حاجات
البدن جسمك ما يبقاش عليه نجاسة والسوب اللي انت بتصلي به والبقعة اللي انا بصلي فيها. البقعة اللي انا بصلي فيها ايه؟ اللي انا بنزل لما بنزل ببقى عليها. مش البقعة يعني مسلا لو انا مسلا بصلي على
سجادة كبيرة يجب ان الحتة اللي انا بصلي فيها بس هي دي اللي ما يكونش عليها نجاسة. لكن السجادة عليها نجاسة في طرفها ما فيش مشكلة المستطيل اللي انا لما بسجد ببقى جواه
اطرافي بتنزل فين؟ هو دي البقعة اللي بصلي فيها. دي اللي يجب ما يبقاش فيها نجاسة. لكن لو فيه نجاسة قريبة مني ما فيش مشكلة البقعة اللي انا ايه بصلي فيها اي مكان صلاته
مع القدرة برضه لو عاجز عن ازالة النجاسة برضو تصح الصلاة. تمام؟ خد بالك هنا بقى ممكن هنا بقى بالزات في النجاسة نحط مع القدرة العلم خلاف موضوع الايه؟ موضوع الطهارة. قلنا مع الطهارة الخضرة بس
لكن ما قلناش مع العلم لان احنا قلنا لو صلى بغير طهارة ناسيا هيعيد الصلاة. لكن هنا النجاسة مع القدرة والعلم. بمعنى لو صلى وعلى مثلا ثوبه او بدنه نجاسة لم يكن يعلم بها
وانتهت الصلاة ثم اكتشف بعد الصلاة ان كان على ثوبه او بدنه او البقعة نجاسة تصح الصلاة. اشمعنى بقى في ديت قلنا تصح وما قلناش في الطهارة. لان دي لقينا لها دليل
دليل اه اه بين ان النجاسة فيها حكم حكم مميز او حكم مختلف في الباب دوت اني اصح صلاة الانسان لو على ثوبه نجاسة لم يكن يعلم بها دل على زلك. النبي عليه الصلاة والسلام كان يصلي مرة بالصحابة
وهو في الصلاة خلع النعلين. النعلين اللي بيسهم في رجله خلعهم وبعد الصلاة قال للصحابة سألوه يعني ليه خلع النعال او قال لهم لمازا خلع النعل؟ قال ان جبريل اتاني
واخبرني ان فيهما خبث او نجس فخلعتهما هو جبريل جاء له وهو في الصلاة قال له ان عليم بتوعك فيهم نجاسة النبي عليه الصلاة والسلام قال عن نعلين وكمل صلاته
دل زلك على ان الجزء اللي صلاه وهو لابس النعلين صح بدليل ان هو ما طلعش من الصلاة ولا عاد الصلاة الجزء في صلاته اللي هو صلى وهو لابس النعل وعليه نجاسة صح بدليل انه كمل صلاته. بس هو خلعهم عشان عرف خلاص فما ينفعش يكمل الصلاة كده
دل زلك على ان الانسان لو صلى لو صلى كان على بدنه او ثوبه نجاسة لم يعلم بها الا بعد الصلاة تصح الصلاة تصحي الصلاة خلاف الطارة ان احنا ما عندناش دليل على ان الانسان لو صلى بغير طهارة ناسيا ان صلاته تصح يبقى عندنا الدليل العكس لا يقبل لا صلاة بغير
لكن النجاسة عندنا دليل دل على ان الانسان لو جهل بالنجاسة دي على ثوبه او بدنه او البقع تصح ليه؟ الصلاة اما ازا كان يعلم فلا تصح الصلاة طبعا. لا تصح الصلاة. طب ازا علم داخل الصلاة بقى وهو بيصلي لقى النجاسة نقول لو ينفع يزيل النجاسة بحركات
يبقى يزيلها آآ ويكمل صلاته. زي ما النبي عمل لكن لو هيضطر يعمل حركات كثيرة عشان يزيل النجاسة. او ازالة النجاسة يلزم منه كشف العورة. هيخلع شيء من ثيابه ويكشف به العورة. يبقى خلاص هيخرج
من الصلاة  بعد كده بيقول لنا الدليل وثيابك فطهر وقوله صلى الله عليه وسلم تنزهوا من البول فان عامة عذاب القبر منه ولقولي لاسماء في دم الحيض يصيب الثوب تحط
تمام آآ ثم تقرص احطه يعني تفركه ثم تقرصه اعصره ثم تنضحه بالماء ثم تصلي فيه ولقوله صلى الله عليه وسلم لاصحابه وقد بال الاعرابي في المسجد. هي البقعة اهي
قال اريقوا على بولي سجلا من ماء. سجلا من ماء تمام ويعفى عن اليسير من النجاسة. يعني لو ان انسان على ثوبه نجاسة يسيرة حاجة بسيطة اقل من العملة اقل من قدر العملة كده
بازن الله يعفى عنها. يعفى عنها انسان اصابه خدش. اصابه جرح يسير لقى دم كده في الازافر آآ حصل له آآ اصابة يسيرة جدا فعملت بقعة دم يسيرة على اصبعه
فلا بأس ده يسير دائما معفو عنه بيقول من الشروط استقبال القبلة برضو مع القدرة لقوله تعالى فول وجهك شطر المسجد الحرام ولحديث ازا قمت الى الصلاة فاسبغ الوضوء ثم استقبل القبلة
قبل الكعبة طيب هل استقبل القبلة ازاي ان انت تتوجه ناحية القبلة ناحية القبلة يعني مش معنى كده ان انت بالزبط لو عملت خط من مكانك هيلمس الكعبة ما يلزمش
لكن لو الكعبة مسلا في المشرق يبقى توجه ناحية المشرق ان ربنا قال شطر المسجد الحرام. ما قالش الى عين المسجد الحرام لكن شاط من ناحية المسجد الحرام. عشان كده بيقولوا العلماء لو انسان الايه الزاوية اليسيرة لا تضر يعني مسلا احنا قلنا القبلة في الاتجاه ده
تمام؟ طب انا وقفت كده شوية حاجة بسيطة فرق عشر درجات خمستاشر درجة لا يضر. لكن لو الزاوية كبيرة ده اللي يضر كده هنقول الزاوية اليسيرة لو قاعد بيصلي كده فصلى كده مرة صلى كده مرة لا تضر لان احنا الهدف ان احنا نتوجه ناحية المسجد الحرام
الزاوية الكبيرة بقى هي دي اللي تضر ان انا فعلا بعدت عن ناحية المسجد الحرام دي اللي اقول لك كده الصلاة فيها مشكلة. لكن طالما انا في ناحية المسجد حرام
الصلاة تصح طبعا عندنا القبلة هيبقى في استثناءات بعد كده زي الصلاة الصلاة صلاة الخوف. افتكر الكلام ده وهنرجع لك. صلاة الخوف هيبقى في حالات مش هنستقبل فيها القبلة تمام؟ صلاة النافلة
السفر على الراحلة صلاة النافلة في السفر على الراحلة. ما يلزمش ان احنا نستقبل فيه القبلة وده هييجي لما ييجي موضعه. اخيرا بيقول النية ولا تسقط بحال. لحديس عمر انما الاعمال بالنيات
النية ان هو ينوي ينوي اي يحدد الصلاة اللي بيصليها ضهر ولا عصر ولا مغرب سنة ولا فرض النية بيقول هو محلها القلب. يعني ما فيش تلفز بالنية. النية محلها القلب. مش لازم تقول نويت اصلي صلاة الضهر كزا. حاضر في مسجد كزا
هذا الكلام ليس عليه دليل وليس من هدي النبي عليه الصلاة والسلام. النية محلها القلب. والله اعلم بما في قلبك. خلاص وحقيقتها العزم على الشيء ولا يشرع التلفز بها. لان النبي صلى الله عليه وسلم لم يتلفظ بها ولم يرد ان احدا من الصحابة
فعلى ذلك. والنية تكون قبيل العمل. يعني قبل العمل وتستحضرها عند تكبيرة الاحرام. يعني وانت بتكبر تكبيرة الاحرام تستحضرها ايضا آآ آآ مع تكبيرة الاحرام تمام نكتفي يعني خلينا نقف هنا خلصنا كده المواقيت بفضل الله سبحانه وتعالى وخلصنا الشروط ومرة كده بقى القادمة نتكلم في الاركان والواجبات جزاكم الله كل خير سبحانك اللهم
وبحمدك اشهد ان لا اله الا انت استغفرك واتوب اليك السلام عليكم ورحمة الله
