الحمد لله واشهد ان لا اله الا الله وحده لا شريك له واشهد ان محمدا عبده ورسوله صلى الله عليه وسلم. اما بعد اه اليوم باذن الله تعالى الدرس الاخير في كتاب الزكاة من كتاب الفقه الميسر المرة الماضية كنا اتكلمنا
احكام زكاة الفطر وبقي لنا الباب السادس هو الباب الاخير في كتاب الزكاة وهو من هم اهل الزكاة؟ المقصود باهل الزكاة المستحقون للزكاة. من الذين تدفع لهم الزكاة؟ احنا اتكلمنا عن انواع الزكاة ومقدارها والحاجات دي. والاوقات الاولى
الكلام اللي قلنا المواقيت وكده. باقي بقى هي تدفع لمين؟ يعني الزكاة دي اديها لمين؟ مين اولى بها بيقول لنا اهل الزكاة هم المستحقون لها هم الاصناف الثمانية الذين حصرهم الله عز وجل في قوله
انما الصدقات للفقراء والمساكين والعاملين عليها والمؤلفة قلوبهم وفي الرقاب والغارمين وفي سبيل الله وابن سبيل. تمام؟ فريضة من الله والله عليم حكيم. فهذه الفريضة من زلك العلماء قالوا ان المقصود هنا انما الصدقة
هنا المقصود بها ليه؟ الزكاة لان ربنا ختم الاية دي بايه؟ قال فريضة من الله. فان مقصود هنا الايه؟ الصدقة الفريضة اللي هي الايه ازيك يا تمام؟ طيب ايه هم الاصناف الثمانية بقى؟ ربنا قال لنا انما الصدقات يعني الزكاة تطلع للاصناف دولت ثمانية. ما ينفعش تطلع لغيرهم. تطلع للفقراء
مساكين بيقول لنا الفقير الفقراء جمع فقير. وهو من ليس لديه ما يسد حاجته وحاجة من يعول من طعام وشراب ملبس ومسكن بالا يجد شيئا او يجد اقل من نصف الكفاية ويعطى من الزكاة ما يكفيه سنة كاملة
الفقير والمسكين آآ يعني الفقير والمسكين لو لو اتزكر فقير ومسكين يبقى المقصود بالفقير حاجة والمسكين ايه حاجة تانية لكن لو لو زكر مسلا انا قلت لك مسلا اقعد اعطي الزكاة للفقراء
كما قال النبي عليه الصلاة والسلام لمعاذ آآ آآ واعلمهم ان الله افترض عليهم زكاة تؤخذ من اغنيائهم فترد اليه فقراءهم. لما اقول لك فراغ بس تشمل الفقراء والايه؟ والمساكين
ولو قلت لك المساكين بس تشمل الفقراء والمساكين لكن لو جالك في النص فقراء ومساكين اعرف ان الفقير حاجة والمسكين ايه حاجة تانية في كذا حاجات في الايه؟ في حاجات في في المصطلحات. يقول لك ازا اجتمعوا يبقى كل حاجة لها معنى. ازا افترحوا
يبقى اي واحدة فيهم تدل على المعنيين. عشان كده يقول لك ازا اجتمعوا افترقوا. وازا افترقوا ايه؟ اجتمعوا. ازاي؟ يعني مسلا زي ما بقول لك ايه الاسلام والايمان مسلا  الاسلام والايمان ازا افترقوا يبقى كل واحد يدل على الاتنين لما قلت لك ان الدين عند الله الاسلام اقصد به الاسلام والايمان
لو قلت لك ايه لابد ان نتحلى بالايمان. يبقى انا اقصد الاسلام والايه؟ والايمان. لكن لو قلت مسلا آآ كما قال تعالى قالت الاعراب امنا قل لم تؤمنوا ولكن قولوا ايه؟ اسلمنا. يبقى انا اقصد بالاسلام حاجة هنا بقى والايمان حاجة. اقصد بالاسلام الاعمال الظاهرة واقصد
من ايمان الاعمال الايه؟ الباطنة. كزلك كلمة الفقراء والمساكين ممكن انا قلت لك الفقراء بس يبقى قصدي الفقراء والمساكين. المساكين بس يبقى قصدي الفقراء والمساكين. لكن لو قلت لك فقراء ومساكين يبقى قصدي دول ده حاجة ولا حاجة
وهو الحقيقة ان الفقير هو اقل درجة لمسكين بس. يعني هو المسكين محتاج برضو. بس الفقير اشد حاجة منه. اشد حاجة منه. عشان كده بيقول لنا الفقير هو لا يجد ما يكفيه او لا يجد حتى نصف كفايته
يعني دوت ما عهوش حتى لو عندنا الشهر ممكن ما عهوش يكمل يومين تلاتة خمس تيام وما عهوش فلوس تاني. ده فقير. يعني يكاد الفقير ده لا يجد عمل مسلا
ليس له مصدر دخل اصلا. ما لوش مصدر دخل اصلا المسكين هنقول ان هو ممكن يبقى له مصدر دخل ما بيكفيهوش. لكن الفقير ما لوش مصادر دخل. ممكن بيعتمد على الاحسان وكده وخلاص والدنيا معي مش
جايبة خالص. والحاجة عنده حاجات من الحاجات الاساسية. يعني لا يجد مسكن لا يجد طعام لا يجد شراب لا يجد يعني كسوة. فدي دي حاجات اساسية تخليه من احوج الناس او من اولى الناس باعطائه ليه؟ باعطاء الزكاة. وطبعا هو زكر هنا طعام وشراب وملبس ومسكن
هو مش مقصود الحاجات دي بس ممكن يدخل فيها كل ما هو ضروري لقيام حياته فممكن يدخل فيها الدواء ممكن الدواء اصلا بالنسبة للفقير اهم من الطاعن والشراب؟ ان هو قد يصبر على الطعام والشراب لكن لا يصبر على الدواء. وممكن يكون فقير عنده طعام وشراب وملبس
مسكن بس هو محتاج محتاج دواء فيكون من اهل الزكاة. والدواء بتاعه طبعا انتم عارفين ادوية ممكن يكون دواء غالي ممكن ممكن لكن هو بالنسبة له شيء مهم جدا. ما يقدرش
يقعد من غيره يتألم الم شديد لو ما خدش الدواء. فبالتالي بيدخل فيه اهل ليه؟ اهل الزكاة. تمام؟ لكن طبعا الادوية زي ما قلنا الادوية المهمة لكن مش ادوية كماليات تحسينات فيتامين مسلا شيء للتجميل دي شيء اشياء تحسينية لكن دواء تقوم به حياتك
يحتاجوا علشان يعني يرفع عن نفسي الالم. ده من الاشياء الايه؟ اللي يستحق من اجلها الايه؟ الزكاة. بيقول لنا الفقير ده اما هو لا يجد شيئا خالص او يجد بس يعني اقل من نص كفايته
قد يعطى من الزكاة دي ايه بقى؟ بيقول مات فيه سنة كاملة. مش طبعا ده الاصل يعني المفترض ان انا لما بدي الزكاة انا بديها كل سنة. مش كده يبقى منطقي ان انا لما ابدل لما ادي لفقير ادي له ما يكفي لسنة. لان انا لما اجي له تاني بالزكاة دي هاجي له الايه؟ هاجي له السنة الجاية. وربنا جعل
الزكاة دي سنويا. يبقى المفترض ان لما يعطى فقير من الزكاة يعطى ما يكفيه لسنة. طبعا ده مش لازم. بس بنقول ده الافضل. الافضل ان انت تغنيه هو انت تقول لي ادي له دلوقتي ما هو الاصل ان احنا بنغنيه. يعني بنحوله من فقير الى شخص لا يسأل احد لمدة سنة. فنعرف
انت محتاجة قد ايه بتصرف قد ايه في الشهر؟ يقول لك بصرف مسلا الف جنيه الفين جنيه خلاص ادي له ايه؟ ادي له ما يكفي لسنة كاملة وخلاص طبعا يعني لو انت زكاتك ما تجبش المبلغ ده خلاص تجيب المبلغ ده ممكن. واخد بالك؟ لو الدولة هي اللي بتتكفل بالامور ديت ممكن هي تكون هي اللي بتعمل الايه؟ القصة ديت
لو ما فيش بقى القصة ديت والفقراء فقراء كتير والمال على على القد. خلاص تدي كل واحد معه يتيسر معك. مش لازم يعني ده مش واجب ان انا ادي له ما يكفيه لسنة. لكن
دول افضل ان انت تغنيه لان انا لو اغنيته يومين ثلاثة او شهر طب ما يجي الشهر الجاي يسأل والشهر اللي بعده يسأل والشهر اللي بعده يسأل. يبقى انا كده ما حلتش مشكلته
مفترض ان نظام نظام الزكاة يحول لي الفقراء اللي موجودين الى اشخاص لا يحتاجون. يعني انا دلوقتي عندي فقير بيسأل دلوقتي بيحتاج وانا عرفت كده. مفترض نظام الزكاء يخليه يقعد سنة. ما يسألش خالص. ييجي السنة الجاية يقول لنا انا عايز ايه؟ انا عايز زكاة عشان الزكاة خلص. فتخيل بقى ليه
يا ترى ان احنا نوصل انهي مستوى؟ مش ان انا ادي له شهر ولا شهرين. مفترض ان انا اخليه ما يسألش الناس لمدة عام لمدة عام كامل طبعا ما يجيش في بالك بقى يقول لي طب ما هو ياخدها يصرفها وبعد كده مش عارف ايه. احنا بنتكلم مش بنتكلم في الشحاتين والعالم دولا. نتكلم في فقير فعلا شخص شخص
فقير وشخص طبيعي يعني. سيبك من الناس اللي ايه المحتالين والنصابين وغير الاسواق. يقول لك طب ما ياخد ويجيب يعيش حياته وبعد كده يجي يشحت الشهر الجاي. ما هو ده شخص مش كويس. مش بنتكلم في الشخصية ديت. نتكلم في شخص سوي. لما ياخد الفلوس خلاص هيصرف ما ما يحتاجه ويقعد
يخلي باله من الفلوس دي عشان تكمل معه. سنة لان هو اصلا ما بيسألش الناس. لان الاصل ان انا لما بابدأ باعطاء بابدأ بمن لا يسأل ايه؟ لا يسألون الناس الحافا
للفقراء الذين احصروا في سبيل الله لا يستطيعون ضربا في الارض يحسبهم الجاهل اغنياء من التعفف تعرفهم بسيماهم لا يسألون الناس ايه الحافظ الشخص ده لو خد ما يكفي لسنة هيفرح جدا ان هو مش هيضطر ان هو ايه يحتاج لحد ابدا. وهتقعد ممكن يقعد طول السنة فعلا ما يكلمش اي حد في اي حاجة. هو اصلا ما كانش بيكلم حد
بس ده ده مهما كان لو اتزنق قوي هيضطر هيضطر يسأل. واخد بالك لكن انت بتمنعه خلاص ان انت مش هتحتاج تسأل حد لمدة عام كامل. يبقى ده الفقير المسكين المساكين دول جمع مسكين وهو من يجد نصف كفايته او اكثر من النصف. كمن معه مائة ويحتاج الى مائتين. ويعطى من الزكاة ايضا
لمدة عام. المسكين ده احسن حالة من الفقير. مسكين شخص له مصدر دخل عادي جدا. لكن مصدر الدخل ده لا يكفي لا يكفي بيجي مسلا صاحبنا ده يجي نص الشهر يبقى معهوش ايه؟ معهوش فلوس. يجي يوم آآ سبعتاشر يوم تمنتاشر يوم عشرين ما فيش فلوس في بيته ما فيش اكل ومش عارف يعمل ايه
مش عارف هيكمل الشهر ازاي. ده شخص مسكين. لزلك ممكن يكون المسكين ده موزف عادي موزف عادي وعنده عربية صغيرة يروح بها الشغل وبيلبس بدلة وبيروح شغله ويبقى مسكين. مش لازم الايه اللي انت بتدي له الزكاة ده يبقى اللي هو بقى بيلحق
التراب يعني عادي. ممكن يكون جارك وساكن في شقة زيك كده شقة متواضعة مسلا مش غني يعني. معه عربية مكحكحة كده وبيلبس لبس نضيف برضه الراجل بيهتم بنفسه. وبيروح شغله بيرجع من شغلك
مرتبه لا يكفي ليكفي انت عارف ان هو على نص الشهر كده بيكون خلاص شطب يعني. وانت عارف ان هو مش بيتدلع يعني. هو يدوبك حاجات الناس العادية. عايش زي الناس عادي بالزبط بياكل
بيشرب يعني ما فيش مش ما عندوش رفاهية. فممكن تدي زكاتك للشخص دوت ما فيهاش مشكلة. مش لازم تقعد تدور على الايه؟ يعني اللي هو ضايع. طبعا لا شك ان الايه؟ الافقر اولى. يعني الايه؟ الاحوج اولى. بس انا
انا لو اديت شخص زي دوت تقول لي ازاي ادي له زكاء ده! ده موظف! ده بيشتغل! ده عنده عربية ايوة بس هو ما بيلاقيش بيجد بيجد بيجي على نص الشهر انا عارف ان هو ولاده ما بيعرفش يكمل الشعر وعندهم مصاريف مصاريف يانا. طبعا زي ما قلنا ازا كان بيصرف في المعقول
طبيعي يعني مش بيصرف في حاجات زايدة زي ما هنبين. تمام؟ فممكن ده ندي له الزكاة. هو ربنا زكر المساكين في سورة الكهف قال واما السفينة فكانت مساكين مش كده؟ يعملون في البحر. فربنا سماهم مساكين رغم ان هو قال ان هم عندهم ايه؟ سفينة. تخيل! واحد عنده سفينة
سفينة وبينزل بها البحر وبيصطاد وبتاع وهو مستحق للزكاة تقول لي طب ما يبيع السفينة لا هو مش ملزم يبيع السفينة دي مصدر دخله. انت كده عايز تحوله للفقير بقى. يعني هو ايه هيتغنى شوية ويقعد شوية وبعد كده يلحس التراب
لا انا مش ملزم ان انا اخليه يبيع يبيع السفينة بتاعته اقول له بيع السفينة لازم تبقى بتموت عشان ادي لك. لا ما هو عنده السفينة دي مصدر دخلي. ما هو ده ده الاستسمار بتاعي
لكن هي مش بتجيلني مش بتكمل معي. فممكن يكون الشخص ده عنده عنده مركب وصياد وبيصطاد وبتاع. لكن انت عارف ان الدنيا ما بتكملش معك. فده ممكن برضو تديه انت عارف مسلا ان دايما كل شهر بيأسر معك في كم يا عم الحاج بتاسر معي في خمسمية جنيه كل شهر. طيب خد ستلاف جنيه اهم دولا ايه
كفوك ليه؟ السنة كلها وما تسألش حد ولا تحتاج لحد. بس وخلاص شكرا اهو على كده. كده انت زبطت. كل شهر هياخد من الستلاف دول خمسمية جنيه. يكمل بهم الشهر بتاعه
او خلاص بعد كده بيقول لنا العاملون عليها. العاملون عليها دولا اللي بتعينهم الدولة لجمع الزكاة. يعني العامل دوت هو موزف. موظف تم تم تفريغه وتفريغ وقته لجمع الايه؟ لجمع الزكاة. فطبعا الشخص دوت آآ ماذا يصنع يعني؟ يعيش منين؟ لازم يكون له دخل
وافرغ نفسه لجمع الزكاة سواء فرغ نفسه تماما الى الابد. او فرغ نفسه حتى موسمية. يعني مسلا الشهر ده هيشتغل في جمع الزكاة. طب يعمل ايه في الشهر ده؟ ندي له فلوس منين
اجروا ياخدوا منين؟ ياخدوا من الزكاة نفسها. فالعامل على الزكاة بيأخذ ما يكفيه من الزكاة آآ بمقدار الوقت اللي هو ايه؟ اللي هو هو حصر نفسه بالزكاة. ده مش هديله زكاة عام. في فرق بين الايه؟ المسكين والفقير. فقير ومسكين دي مشكلته دائما. لكن العامل عليها دوت مش الا لو
الفقير ده موضوع تاني. يعني هو ممكن يكون العامل علي دوت حتى لو غني على فكرة. ياخد برضه من الايه؟ من الزكاة لان هو ما بياخدش الزكاة هنا ليه انه فقير او مسكين. ان هو بياخد لان هو فرغ وقته للعمل في جمع الزكاة. فياخد حتى لو غني. لزلك انا مش بديله ما يكفي لعام
انما بديله بمقدار الوقت اللي ايه؟ اللي اشتغله في جمع الزكاة. الا لو كان بقى هو عامل عليها وفقير. فده ادي له من جهتين من جهة انه عامل عليها. وبعد كده كمل له عليها علشان هو ايه فقير او مسكين. سهلة كده؟ فممكن ياخد من جهتين عادي ياخد دلوقتي لان
هو شغال معنا عامل على الزكاء. وبعد ما يخلص عمله ادي له تاني علشان هو فقير او مسكين يكفيه ما يكفي ليه؟ ما يكفيه لعام. تمام؟ بيقول حتى اه هو من يبعثه الامام لجباية الصدقات فيعطيه الامام ما يكفيه مدة ذهابه وايابه. طول ما هو شغال معنا. ولو كان غنيا. لان العام
قد فرغ نفسه لهذا العمل والعاملون هم كل من يعمل في جبايتها وكتابتها وحراستها وتفريقها على مستحقها. طبعا احنا يعمل يعمل يعني يفرغ نفسه تماما لهزا الامر. وهي كده ما لوش ما بيتكسبش فلزلك لا يدخل في زلك المتطوع. اللي مسلا واحد ماسك
ماسك الزكاة في المسجد في جمعية. هي دي مش شغلته. هو راجل بيشتغل عادي. بس هو بعد العشاء بيبتدي يشتغل في الموضوع دوت مش عارف دي ساعة ساعة في اليوم للموضوع دوت بيروح يوم الجمعية مش عارف يعمل ايه. دي مش شغلته. هو متطوع يرجو بزلك وجه الله سبحانه وتعالى مش الدولة اللي عينته
دوت ما ياخدش من الايه؟ من الزكاة لان هو اصلا متطوع مش مش عامل عليها. اه هو في الشكل عامل عليها. بس هو مجرد يعني ايه راجل يبتدي ايه؟ يوزع على الفقراء وكده. ثمان العامل دوت مش ان هو بيايه واقف على باب المسجد الغلبانة تيجي له يروح يديها من الزكاة اللي هو الناس جابوها له وهو بيصلي
وهم بيصلوا معي ده عامل علي بيروح يجمعها. يروح يجمعها. يعني وما فيش حد يروح يجمع الزكاة الا لو الدولة عينته. ما فيش واحد كده يمشي في الشوارع يقول لهم انا
انا جاي اجمع الزكاة. مين مين هيصدقك؟ فلازم تكون في الحقيقة جاي بصفة رسمية. ولا يمكن تأتي بصفة رسمية الا لو كنت الدولة فعلا لك صفة ولك كارنيه ولك عشان الناس تصدقك. واخد بالك؟ لكن مش طبيعي مش طبيعي حد هيروح كده يقول لهم يا جماعة انا ايه انا بجمع الصدقات تاخد من ده اغنام وتاخد من ده الزراع
في العادة مش مش هيحصل كده طالما الموضوع مش مش مرتب او منزم. ففي العادة الصفة ديت مش موجودة غير في دولة بتجمع الزكاة فعلا. لكن لو هي حاجة كده دولة ما بتجمعش الزكاة. بيبتدي الناس يتكافلوا بقى في الموضوع ده. يبتدي المساجد تقول يا جماعة احنا اللي عايز يدفع زكاته احنا بنستقبل الزكاة. فانت ما جمعتهاش في الحقيقة. هي جات لك لغاية المسجد
واللي ما جابلكش انت ما تعرفش ما تعرفش عنه حاجة. لان مين اللي يقدر يحصر اموال الناس؟ الدولة. الدولة هي اللي معها بيانات باموال الناس فتقدر لو هي قررت تجمع
جاي تروح للشخص ده تقول له عليك كزا وانت عليك كزا وانت رصيدك في البنك كزا. يبقى عليك كزا. لكن انا ازا جمعت الزكاة يا جماعة ازاي انا ما اقدرش احصر اموال اموال الناس. فاقصى ما عندي ان انا هحثهم على الزكاة. اقول يا اخوانا الزكاة وطلعوها وتتعمل كده كده. فاللي هيجيب لي هيجيب لي واللي مش هيجيب
ما اقدرش اقول ان انت ما دفعتش الزكاء. ان انا ما اعرفش اصلا ان هو ايه. هو معه كام. فسورة العامل عليها في العادة لا تتصور الا في في دولة او في نظام
حقيقي يجمع لي الزكاة. لكن ما يحصل من جمع الزكاة بالمساجد والجمعيات وكده. هو دي مش الصورة الحقيقية. او مش الصورة المسالية في الحقيقة هم الناس هم اللي بيجيبوها لك لغاية عندك وبيدوها لك. فانت لا عملت عليها ولا جمعتها ولا حاجة. انما انت اقصى حاجة يعني فرقتها بس. والفقير كمان يمكن جا لك لغاية
محمد كمال. فعلا دي مش الصورة اللي بياخد عليها الصاحب الايه؟ العامل عليها ياخد ياخد اجر. واخد بالك؟ في العادة الامور دي بتخلص ببعض المتطوعين. ما بتاخدش وقت انت عارف يعني ايه يحيى يروح يجمع الزكاة ويحصلها ويروح للناس يوزعها؟ ده موضوع كبير. ممكن يستهلك واحد استهلاك كم؟ زي شغلانة مسلا بتاع الضرايب دلوقتي كده. شبه
بتاع الضرايب. مجهود ممكن يشتغل كل يوم في الموضوع دوت وبيانات وكمبيوتر وداتا تخش وداتا تطلع وحسابات بنكية ومش عارف ايه كلها عشان يقدر يحصل يقدر يعرف ده عليه ضرايب قد ايه ده عليه ضرائب بغض النزر الضرايب حلال ولا حرام ده موضوع تاني لكن انا بقول ايه شبه كده يعني هو للاسف نزام الضرايب دوا هو شبه
يعني نظام الزكاة زي نزام الضرايب بالزبط بتلف على الناس بتحصر اموالهم وبتاخد منهم شيء ما من اموالهم تحت مسمى الايه الزكاء عملوها ضرايب. فالناس ما بتحبش الضرايب. لان هي عارفة دي مش شرع ربنا. فبتتهرب منها. لكن لو قلت لهم لو سميت مصلحة الضريبة مصلحة الزكاة تلاقي كل الناس بتدفع
حاجة غريبة جدا المهم يعني العاملون عليها خلاص؟ المؤلفة قلوبهم ايه المؤلفة قلوبهم دول؟ هم قوم يعطون الزكاة تأليفا لقلوبهم على الاسلام وان كانوا كفارا وتثبيت الايماني ان كانوا من ضعاف الايمان المتهاونين في عبادتهم او لترغيب زويهم في الاسلام او طلبا لمعونتهم او
طيب اه المؤلفة قلوبهم دول واضح من الاسم ان ده بنتألف قلبه. وممكن يكون كزا صنف. يكون شخص كافر لكن احنا عارفين ان هو يعني ايه عايز زقة كده. عايز يتك
كده يخش الاسلام. ومتردد شوية والناس من خلال الاستقراء حاله بتقول لك الراجل ده ايه يعني لو ادينا له فلوس هيفرح اوي يخش الاسلام من الفرح. واخد بالك سنتألف قلبه بالايه؟ بالمال دوت. فنعطيه مال نتألف به قلبه. ودي الحالة الوحيدة اللي يجوز دفع الزكاة فيها ليه؟ لكافر. والا فالزكاة ده
نظام اسلامي محض لا يجوز للزكاة ان تخرج لكافر. نصراني بقى يهودي اي الكلام ده لا يجوز زكاة تخرج للكافر على الاطلاق. الا في الحالة دي فقط واما الكافر فيجوز ان يعطى من الايه؟ من الصدقات. ادي له بقى اي صدقات زي مش مشكلة. قال تعالى ويطعمون الطعام على حبه مسكينا ويتيما وايه؟ واسيرا
كثير لا يكون الا ايه؟ كافر. لا يتصور اسير مسلم. انما الاسير يكون كافر. فده دل ان احنا ممكن نعطي نطعم ونسقي ونحسن الى الايه؟ الى الكافر لكن منين؟ من الصدقات. اما الزكاة فهذا نظام اسلامي. ده نظام اسلامي. يهدف الى تحسين احوال فقراء المسلمين. فهو لو
اتزبط على المسلمين يكفيهم. ما يطلعش براهم بقى. عايز تطلع براهم يبقى تطلع من الايه؟ من الصدقات. والنبي عليه الصلاة والسلام قال لمعاز صدقة تؤخذ من اغنيائهم فترد اليه فقرائهم يعني فقراء الايه؟ المسلمين. زي ما بناخدش الزكاة من الكافر مش هنديها له. منطقي انا ما باخدش منه الزكاة اصلا
اديها له ازاي تمام. طيب ده كافر بيبقى مسلا مهزوز شوية وعايز تشجيعة كده يخش الاسلام. فندي له من الزكاة. وندي له لغاية ما ايه؟ نتألف قلبه ويدخل في دي يدخل في الاسلام. وممكن مسلا زي مسلا بعض الايه الاخوة الدعاة مسلا يروحوا افريقيا مسلا. واخد بالك خش على قرية عابد يا اوسان
لكن هم فقراء خالص حياتهم صعبة. فممكن نديهم فلوس. فيفرحوا قوي. فيقول له انتم ايه الحلاوة دي؟ مش عارف ايه؟ ينفعوا جدا من الحاجات البسيطة ديت. فيعرضها وعليهم الاسلام فيخش الاسلام. يقول لك حلو الاسلام. طالما بتدونا فلوس حلو اعملوا لهم بير مية بعد كده وبعد كده يجيبوا لهم اكل وشرب وبتاع. لغاية ما يثبتوهم على الاسلام وبعد كده يسيبوا
وفي يوم الدعاة والعلماء وكده ويمشوا. وبيعملوا كده في كل مكان. ممكن يعطوا بقى الايه؟ الدفعة الاولانية دي من ايه؟ من زكاة المال لتأليف قلوبهم على الايه؟ على الاسلام اه ومن زلك شخص اسلم حديسا وحاسين ان هو ايه يعني لو ما شفش خير هيرجع على طول. ان ربنا زكرهم. ومن الناس من يعبد الله على حرف
اصابته فتنة انقلب على وجهه. فيه ناس ده وضعه كده. طب اسيبه؟ ما انا عايز اسبته برضو. وانا مش هقعد اتفرج عليه عشان يبقى عبرة. ليه؟ طب ما الحقه ما هو ده لو حصلت له مصيبة اول ما دخل الاسلام ممكن يطلع تاني. فانا عايز اول ما يخش الاسلام افرحه احسسه ان طبعا مش ده يعني ما هو ممكن ممكن بعد
خش السما ربنا يبتليك ربنا ما زلمكش انما ربنا بيختبر عباده. لكن في نفس الوقت طب ليه انا ما ايه؟ ما اعملش مبادرة واثبت قلبه لغاية ما ايمانه يعلى خلاص ده لو حصل له اي بلاء مش هيطلع من من الاسلام ايه؟ من الاسلام تاني. لكن في العادة في اول في الاول كده احيانا الناس بيبقى ضعيفة الايمان. فممكن دوت بقى
اول اسلامه يعطى من الزكاء رغم انه ممكن يكونش محتاج على فكرة ممكن يكون غني. بس انا بديله احسسه ان الاسلام عمل له مصالح دنيوية. لان هو لسه انت لما دخل الدين لسه متعلق بالايه؟ بالدنيا شوية. وبعد كده في نفس بالتزامن مع دن قوي ايمانه. ان انا مش هقدر ادي له زكاة على طول. بقوي ايمانه بحيس لما الاقيه
جامد كويس خلاص ما اديلوش زكاء حتى لو حصلو مهما حصلو مهما ربنا ابتلانا خلاص اتطمنت ده مش مش هيرجع تاني او ان انا بعطي ناس لكف ازاهم ناس زي مسلا ممكن يكون اه احنا في بلد معينة وفي حوالين البلد ديت مسلا على حدود البلد في اعراب او في ناس كده مسلا بدو او كده
واحنا دولا المدخل بتاع البلد. وهم طبعا الناس دي بعيدة عن العلم وعن فممكن ايمانات ضعيفة شوية. فايه اللي يخليني اضمن ولائهم الدولة دايما ان انا اديهم ايه؟ اديهم زكاة. علشان اكف شرهم عني. عشان يبقى ولاءه لي. فممكن اعطيه ليه؟ من الزكاة حتى لو غني. ضمان ان انا
الناس دي ما يؤزنيش اضمن الناس دي ما يخونونيش. وممكن يعطوا من زكاة المال لكفه لكف اذاه. او طلبا لمعونتهم. طيب يعطى اد ايه بقى هنا بقى مش ما لهاش دعوة بسنة برضو. ولا بمدة. انما هنا يعطى ما يحقق الغرض
على قد ليه الغرض ده ده يكفيه كام؟ ايه اللي يبسطه؟ ايه اللي يثبته؟ دي مسألة تقديرية يعني. ما لهاش حسبة معينة بيقول بعد كده خمسة في الرقاب. الرقاب جمع رقبة والمراد بها العبد المسلم او الامة. يشترى من مال الزكاة. اب
مسلم طبعا عبد ايه؟ مسلم. ما ينفعش عبد كافر. والا تحرير العبد الكافر يخليه خلاص بقى حر خلاص انتهى الموضوع بل من مصلحة الكافر ان يظل عبد عند مسلم. دا دا احسن له
ان هو ده لو اديته حريته يبقى انا كده خلاص يعني ضيعت مصلحة وجوده وسط الليل المسلمين. وجوده وسط المسلمين حتى لو تحت مسمى العبودية افضل له من ان يكون حر ايه؟ كافر. وفي العادة الشخص دوت بعد فترة بيدخل في الاسلام. بسبب ان هو بيرى الاسلام على الحقيقة. بيشوف بقى الناس بتتعامل
ازاي؟ لكن مين اللي من مصلحتي ان انا احرره؟ المؤمن خلاص ما هو اسلم خلاص. او هو مسلم اصلا لسبب ما. فدوت اللي يتحرك. لزلك ربنا قال لنا تحرير رقبة ايه؟ مؤمنة. فاي رقبة تحررها لازم تكون مؤمنة. فممكن ان انا لو لقيت حد مسلم او هو كان كافر واسلم وخلاص
عليه ان الصلاة صلح حاله كده كما قال تعالى فكاتموهم ان علمتم فيهم ايه؟ خيرا فممكن ندي زكاة مال لصاحب العبد ده ونشتريه منه ونحرره. ونستفيد به بقى. لان العبد برضو تصرفاته محددة بسبب ان هو عبد
وممكن يكون عبد قوي عبد مجاهد عبد آآ مثلا آآ فارس كويس وانا عايز ادي له حريته. ان ده ما ينفعش يجاهد الا بازن سيده مسلا. ما ينفعش صلي جماعة الا بازن سيدي. كده. فانا عايز استفيد به. عبد عنده علم. عايز عايز احرره علشان يدي الناس دروس علشان يطلع معي في الجهاد في سبيل الله مثلا
فدي من المصالح المهمة. المهم ممكن ان احنا نعمل موضوع من ايه؟ من زكاة المال. كزلك المكاتب بيقول لنا هنا او يكون مكاتبا. يعني ايه مكاتب الكتابة هي ان العبد يتفق مع سيده ان هو يشتري نفسه
بيقول له انا تمني كم؟ يقول له مسلا الف جنيه. يقول له طب تديني مسلا كل يوم ساعتين اروح اشتغل واشتري نفسي واجمع فلوس واشتري نفسي قل له اتفقنا وتكتبوا ايه؟ اكتبوا عقد ان العبد هيشتري نفسه مسلا يقول له في خلال سنة هدفع لك اقساط كل شهر ادي لك مسلا مية جنيه كل شهر. وهشتري نفسي
على اخر السنة بالالف جنيه ديت. قل له اتفقنا ويكتب له ايه؟ يكتب عقد بينه وبين العبد ويدي له فرصة كل يوم يروح ايه؟ يشتغل عشان يجيب الفلوس ديت. ممكن ان احنا لو لقينا
الشخص ده ندفع زكاة المال ودي ونخلص الاقساط اللي عليه ديت ونحرره. تمام؟ بيقول فيعطى من الزكاة ما يسدد به النجوم كتابة يعني ايه النجوم اقساط نجوم يعني ايه؟ اقساط. عشان كده يقول لك القرآن نزل منجما. يعني ايه منجما؟ يعني على اقساط او على ايه؟ يعني على مراحل
ليصبح حرا نافز التصرف عضوا نافعا في المجتمع. ويتمكن من عبادة الله تعالى على الوجه الاكمل. وكذلك الاسير المسلم. اه دي مهمة جدا. الرقاب يدخل فيها ايه تحرير الاسرى واحد اسير مسلم عند الكفار. وطالبين فدية. ممكن ندفع الفدية دي من ايه؟ من زكاة المال ده. ده اولى بكتير. ده ازا كان حرارة المسلم اللي كان عند مسلم. فما بالك
المسلم اللي عندي كافر. ده اولى. ان انا ادفع زكاة المال عشان ادفع فدية للكفار عشان يطلعوا لي ليه المسلم دوت؟ يفك من الاعداء من مال الزكاة. بيقول بعد كده الغارمون
جمع غارم وهو المدين الذي تحمل دينا في غير معصية الله سواء لنفسه في امر مباح او لغيره كاصلاح ذات البين هنا الغارم بيقول لنا مدين. مدين سواء لنفسي او لغيري. يعني الداين لمصلحة نفسه. دخل في
موضوعه كان فاكر ان هو هيسدد والدنيا مشيتش معه وخلاص واتورط والناس بيطالبوه دلوقتي بالايه؟ بالديون فممكن نعطي له من زكاة المال لانه غارق. او بيقول غرم لغيره. يعني ايه غرامة لغيره دي بقى؟ غرمة لاصلاح زات البيت. يعني واحد كان في مشكلة ما بين ناس وهتحصل مشكلة كبيرة وهيتخانقوا وهيحصل فساد
عريض بينهم فتدخل الاصلاح وقال يا اخوانا ايه المشكلة؟ قالوا احنا عايزين من الناس دي كزا وبتاع. قال لهم الفلوس دي علي خلاص يا محمد اتصالحتوا اتصالحتوا ما تقلقوش انا هسدد لكم. والراجل بقى ايه يعني ما عرفش يسدد بقى بعد كده. اتورط وهو كان برضه كان في نيته يعني هو مش
مش بيكدب يعني بيألف كان يعني في باله ان انا هاجيبهم هاتصرف وما علش اتصرف. نعمل ايه؟ ندي له من ايه؟ من زكاة المال. يقول فهزا يعطى من زكاة المال ما يسدد به دينه والغارم للاصلاح بين الناس. يعطى من الزكاة وان كان غنيا. يعني شف بقى دي كمان بيقول لنا ايه؟ بيقول لنا ده اللي دخل بقى الاصلاح بين الناس ده بالزات حتى لو يقدر
من المال نفسه من حقه ان هو ايه ياخد من الزكاة. او يسدد من نفسه على راحته واو ممكن يرجع على الزكاء يقول لهم لأ انا عايز من الزكاء من حقه خاصة ازا انت
وزلك خاصة ازا ايه انتوى زلك عندما تدخل في الايه؟ في الموضوع. انتوى ان يعود على ايه؟ على اهل الزكاة ويطلب منهم ان هم يدوا له الفلوس ديت  تمام. ابن السبيل هو المسافر المنقض في سبيل الله المراد به الغزاة في سبيل الله المتطوعين الذين ليس لهم راتب في بيت المال. فيعطون من الزكاة
سواء كان اغنية ام فقراء. في سبيل الله بيقول هنا المراد به الغزاة في سبيل الله المتطوعين. متطوع مش اللي بياخد اجر. يعني لو في جيش نزامي في دولة مسلا
بتجاهد في سبيل الله. والجيش بتاعنا جيش نظامي عادي بياخدوا مرتبات العساكر مرتبات والزباط كل ده ما فيهوش ايه؟ ما لهمش زكاة مال خالص. انما زكاة المال بيعطى مين المتطوع؟ ان المتطوع بيصرف على نفسه. هو جايب الفرس بتاعه جايب السلاح وجايب جايب واكل وشرب وكل ده عليه. وده ده نشجعه ازاي ان هو يبقى معنا
ان احنا ندي له من زكاة زي ما احنا قلنا نكفلك من زكاة المال. فيعطى من زكاة المال ما يكفيه. لغاية ما الغزوة يروح ويرجع تمام التمام. خلاص ده ايه؟ ده في سبيل الله
فيعطى عشان كده يعطى برضه على قدر الايه؟ على قدر الحاجة بتاعته وبرضو يعطى دوت ان هو مش فقير وممكن يكون غني. سيعطى سواء كان غنيا او ايه؟ او فقيرا. تمام؟ في سبيل الله دي اختلفوا فيها بقى
اه زي ما حياتي كده بس مستعجلة عشان احنا وصلنا لها. في سبيل الله ديت اختلف فيها اهل العلم. ما معنى في سبيل الله؟ هي في الاية وفي سبيل الله. هل معنى
في سبيل الله. الجهاد في سبيل الله ولا معنا في سبيل الله يدخل فيها الاعمال الخيرية التي فعلت في سبيل الله امال ان البعض اللي بيفتوا مسلا بجواز اعطاء الزكاة للمستشفيات؟ وللمساجد مسلا الاعمال الخيرية لبناء الدولة
الكباري بناء الاشياء دي بيستدل بايه؟ في سبيل الله ده قول لكن هذا الكلام والله اعلم ليس هو الراجحي. ليس هو الراجح وانما المقصود في سبيل الله الجهاد. وليس المقصود هذه الاعمال
فلا يصح اعطاء الزكاة لبناء المستشفيات والكباري والمساجد وغير ذلك. انما هذه الامور تعطى من الصدقات من الصدقات وطبعا والرد على اللي قال ان في سبيل الذي تشمل جميع الاعمال الخيرية رد بسيط جدا. ان لو كان في سبيل الله تشمل الاعمال الخيرية ما كانش
فيه معنى لزكر الاصناف السبعة الباقية يعني ليه ربنا زكر لنا سبع اصناف؟ وقال لنا من الاصناف في سبيل الله؟ طب ما كان ممكن يقول انما الصدقات في سبيل الله. خلاص ما هي شملت الفقراء والمساكين
والعاملين علي كل دوت ما هو كل ده في سبيل الله يبقى ازا في سبيل الله لها معنى محدد. مش معنى عام يشمل جميع الاعمال الايه؟ الخيرية التطوعية. والا لو كان يشمل كله يبقى ما كنش له فائدة
انك تزكر كل الاصناف دي على كل واحد على حدة. ازا في سبيل الله هنا مقصود به معنى واحد. معنى محدد والله اعلم المقصود به في سبيل الله والجهاد في سبيل الله. وليس كل الايه؟ الاعمال الايه؟ الخيرية يعني. فلزلك والله اعلم لا ينبغي وضع الزكاة في بناء
لبناء المستشفيات بناء المساجد آآ عمارة الايه الطرق هزه الاشياء لا يصح ان توضع الزكاة فيها  بعد كده بيقول لنا ابن السبيل. بيقول هو المسافر المنقطع عن بلده الزي يحتاج الى مال ليواصل السفر الى بلده. ازا لم يجد من يقرضه
المسافر في بلاد في بلاد المسلمين موجود وبعد كده خلصت فلوسه. ومش عارف يعمل ايه دوت نعطيه زكاة مال لغاية ما نرجعه لغاية ما يشوف حاجته في حاجته تخلص ويرجع بلده كمان. سواء كان غني او فقير حتى لو كان في بلده ايه؟ غني
هو ساعة ما احتاج كان محتاج فيه حقيقي. فلا يلزم ازا عاد الى بلده ان هو يرجع لنا ليه؟ الفلوس. لا يلزم بزلك. انما يعطى لغاية ما يقضي حاجته كلها ويرجع
بلدي كمان. هو هنا حط بيقول ازا لم يجد من يقرضه والله اعلم يعني هذا الشرط غير لازم شرط غير لازم. انما له ان يأخذ من الزكاة بدون ان يسأل الناس اصلا
لا يحتاج ان هو يقعد يحاول يستدين وبعد كده لما يفشل في الاستدانة يقول لنا انا عايز زكاة. لان الدين فيه مزلة في نوع من الايه؟ نوع من المزلة يعني. والمنة وقيد فلا نلزمه بذلك. فلا نلزمه بزلك. فيعطى من الزكاة حتى بدون ان هو
محتاج ان هو يزهب للايه؟ للاقتراب. وطبعا آآ يشترط ان السفر ما يكونش سفر معصية. لان دوت زكاء اعانة له على اتمام السفر ازا كان السفر نفسه سفر معصية فلا يعطى من الزكاة طبعا ده طبيعي
تمام بعد كده بيقول لنا المسألة الثانية في حد الذين لا تدفع لهم الزكاة. ناس بقى لا تدفع لهم الايه؟ الزكاة. بيقول الاصناف الذين لا يجوز صرف الزكاة لهم  الاغنياء
والاقوياء المكتسبون لقوله صلى الله عليه وسلم لا حز فيها لغني ولا لقوي مكتسب. بيقول ولكن يعطى انما مين بقى احنا فاكرين قلنا فيك في اغنياء بيعطوا من من الزكاة مين الغني اللي بيعطى الزكاة لغاية دلوقتي؟ العاملين عليها ممكن مؤلفة قلوبهم ممكن لو كان غني حتى آآ
الغارم لاصلاح زات البين. الغارم لنفسه لو كان غني هنقول له ما تدفع. لكن غارم لاصلاح زات البين ممكن نعطيه حتى لو كان ايه؟ غني. اه اه في سبيل الله
المجاهد ابن السبيل. كل دولا ممكن يكونوا ايه؟ ممكن يكونوا اغنياء يعطوا من ايه؟ من زكاة المال. لكن ايه؟ لكن هنا لو كان هو ان هو بيخطط طبعا لانه ان هو بيطلب زكاة المال علشان علشان زي حاجة الفقير والمسكين قالوا له لا ما ينفعش انت غني. انت لست فقير ولا مسكين. لكن لو طلبها علشان هو مجاهد
او هو عامل عليها او هو ابن سبيل هنديله في الحالة ديت لكن هو بيطلبها زي ما بيطلب الفقير والمسكين اقول له لا ما لكش لا يجوز ان تعطى انك انت لا تحتاج. بيقول لكن يعطى العامل عليها. والغارم وان كانوا ايه؟ اغنياء كما تقدم
بيقول بقى هنا بقى استسناء تاني والقادر على الكسب طبعا هنا حط مع الاغنياء القوي المكتسب هو القوي المكتسب ده حاليا ما عهوش فلوس. بس هو يقدر النهاردة لو اشتغل النهاردة يجيب فلوس تكفيه
فلا نعطي من زكاة المال. لان النبي عليه الصلاة والسلام قال لا حظ فيها لغني ولا لقوي مكتسب. يعني واحد قوي يقدر يشتغل ادي لك زكاء ليه؟ انت تروح تشتغل
والا لو اديناها لكل واحد ما عندوش شغل كل الناس هتقعد من الشغل. لغاية اما اقعد الشغل واخد من الزكاة. طبعا ده لو انت في دولة آآ يعني فاسلامية بجد يعني
الزكاة بتتاخد لسنة ما كلنا نقعد من الشغل ونروح نايه نروح للدولة نقول لهم احنا عندنا الشغل. هتقول لك لا لا حز فيها لقوي ايه؟ قوي مكتسب رح اشتغل. والا هتتفتح باب البطالة
وكل الناس تقعد في بيوتها. واخد بالك؟ زي ما بيحصل مسلا في تجد في اوروبا مسلا في عانت بطالة مسلا البطالة دي رقم كبير جدا ناس كتير اشتغلوش عانت البطالة فعلا بتكفيه
وهذا يؤدي الى عموم البطالة بقى. لكن في الاسلام ازا كان الشخص قوي مكتسب ما نديلوش. وده يخلي الايه؟ الدنيا تشتغل والحركة ايه؟ تكمل. قال ولكن يعطى العمل الغارم وان كان اغنياء كما تقدم بيقول القادر بقى على الكسب دوت الا بقى في واحد قادر على الكسب ممكن ممكن نديله منها ازا كان الشخص ده طالب علم
نحتاج مثله ليتفرغ لطلب العلم لينفع الناس ويعلم الناس والا فلو لو الناس ديت الخامات ديت اشتغلت بيضيع وقتها واحنا نخسر شخص انفع ان هو يكون عالم ان هو يكون مجرد عامل عادي او موظف او كده. ويستهلك في دوامة الحياة ونخسر ايه؟ المواهب العظيمة بتاعته دي. بيقول ازا كان القادر على
ده ازا كان متفرغا لطالب العلم الشرعي. وليس له مال دوت ينفع ندي له من ايه؟ من الزكاة. ليه بقى؟ بيقول لان احنا اصلا ادينا زكاة لمين؟ لبتوع ابن السبيل ابن اقصد لبتوع في سبيل الله اللي هم المجاهدين. هو الجهاد اصلا ايه هدفه
هدف نشر الدين. يعني نشر العلم. فازا انا جاهدت وليس عندي علماء يبقى ازا هدف الجهاد مش هيحصل. جهدنا فتحنا البلد بعد كده يلا نعلم الناس ما عندناش ايه؟ ما عندناش علماء. ما عندناش حد يرد شبهات الناس ديت. ما عندناش حد ينازر
النصارى ينازر الملحد ينازر الوثني طب انا عملت ايه دلوقتي في الجهات؟ تمكنت بس بدون اي تفعيل للدعوة. فعشان كده بيقول ان طلب العلم ده يعني هو غاية الجهاد اصلا. فازا قلنا ان ينفع
المجاهد ياخد زكاة مال يبقى من باب اولى طالب العلم اللي احنا محتاجينه محتاجين مثله وفرغناه علشان يطلب العلم عشان ينفعنا فده ممكن ندي له من زكاة الايه؟ من زكاة المال. وده بيسموه قياس
قياس الايه؟ قياس الاولى. قياس الاولى والقياس الاعلى. ان انا باشوف حاجة حكم. حكم المسألة متعلق بسبب معين الجهاد لنفع الناس مسلا دي العلة. تمام؟ طيب انا عندي طالب العلم انفع من الايه؟ من الجهاد. طب ازا كان المجاهد خد من الزكاة يبقى مين؟ يبقى اولى
طالب العلم المتفرغ دوت ان هو ياخد من الايه؟ ياخد من الزكاة. ده بيسموه قياس قياس الاعلى. بقيس الاتنين على بعض وعندي اللي انا بقيسه ده اعلى اصلا من اللي بقيس عليه
يبقى نقول بنقول ايه؟ اولى. اولى قياس الاولى. بيقول لي ان طلب العلم جهاد في سبيل الله تمام؟ طبعا مش اي طالب علمي يعني بيتوسم بنتوسم في ان هو فعلا طالب علم مجتهد مجد مش مش كسول آآ بطال ما يطلعش منه بحاجة بيقعد
السنين ما بيحصلش حاجة. لقى حاجة فعلا هنطلع بها ننفع بها الناس. حد فعلا هيبتدي نجد ثمرة من طلبه للعلم. ممكن نوقفه وندي له من زكاة المال زي ما الدولة مسلا تنفق على طلبة العلم. خلاص تنفق عليهم من ايه؟ ممكن تنفق عليهم من ساعتها من ايه؟ من زكاة المال. بيقول ولكن اما ازا كان القادر على
كسب عابدا تفرغ للعبادة فلا يعطى ليه؟ لان العبادة نفعها يعود ايه؟ يعود عليه هو ولا يعود على الناس. فلو تفرغ للعبادة قال انا هسيب الشغلة اتعبد لله واصلي وبتاع. نقول له خلاص على
بس احنا مش هنقدر نديك ايه؟ مش هنديك من زكاة المال. ممكن لو حد عايز يديك من صدقات على راحته. لكن نديك من زكاة المال لا. مش هديك من زكاة المال. انت نفعك قاصر على نفسك
واحد بقى ايه واحد هيكفلك هيوديك من صدقات ما فيش مشكلة. بس زكاء لك. بيقول مين اللي كمان؟ طبعا هنا بقى ايه؟ ممكن هنا في حتة الجزئية دي فيها برضو بعض
الاغنياء الاغنياء ممكن هنا بردو يجي السؤال هل ينفع ادي زكاة مال الواحد عايز يتجوز هنقول والله هو عايز يتجوز اكيد محتاج احنا بنتكلم واحد محتاج دلوقتي. مش غني. هو طب هو دلوقتي عايز يتجوز. طب ايه هو هو محتاج ايه
لو وجدنا ان هو محتاج امور اساسية مثله يعني يحتاج اليها فعلا خلاص حاجات ما يستغناش عنها ما ينفعش بيت يقوم من غير الحاجات ديت. وفعلا هو مش قادر يجيبها. مش قادر يجيب شوية قطن. مش قادر يجيب بوتاجاز على قده. مش قادر يجيب مسلا
تلاجة على قده. حاجات ما ينفعش بيت يعيش من غيرها. مش هجيب له بقى حاجة غالية قوي يعني اللي هو بقى سنة سبعتاشر مش عارف ايه ودي في فريزر. لأ انا هجيب له حاجة يعني
مناسبة تليق لا غالية اوي ولا هجيب له حاجة معفنة مستعملة ضايعة يقعد يصلح فيها طول حياته. تجيب له حاجة جديدة مش مشكلة. بس ايه يعني معتدلة يعني مش غالية
اجيب له بوتاجازي يقضي الغرض. ما ينفعش يعيش من غير كده دي دي احتياجاته عايز محتاج يكمل الحاجات دي مش عايز يجيب مسلا تليفزيون ال سي دي لا حبيبي هي واقفة على التليفزيون ما تعيش من غير تليفزيون يا اخويا. عايز اكمل تمن الدش دش لأ ما تنفعش. عايز اجيب
داير الستاير اللي يحطوها على الحيطة. تجيب لك ستائر ليه؟ تحطها على الحيطة. دي كماليات. ناس بيجيبوها يدلعوا نفسيهم. بس احنا هنجيب السيطان نحطها على الحيطة. طب ما تشيل ما هي حيطة في الاخر بتغطي ايه ما غطتش حاجة الستار على فكرة. ما اعرفش احنا ليه بنجيب ستائر تغطي بها الحيطان؟ الحيطة وحشة للدرجة دي. بس احنا اكيد هو
احنا ظروفنا كده بنجيب ستايل نحطها على الحيطة ما اعرفش ليه. آآ لكن لو عايز ستارة عشان يقفل الشباك حقيقي. الناس بيشوفوه منه ماشي. دي حاجة اساسية لكن لكن لو عايز بقى ايه دلع نفسه عايز يجيب سجاد بقى وعايز يجيب نيش وبتاع ولا لأ معلش. كل ما يكون الناس بيجيبوا كده ماشي ما انت بقى انت عايز
انت اصلا مش مش لاقي تتجوز عايز مرة واحدة تبقى زي كل الناس احنا هنجيب لك الاساسيات. والله بقى حد عايز يكرمك ويجيب لك من الصدقات الحاجات اللي انت الرفاهيات دي على راحتك
انك انت يكفيك يعني فرش بسيط وسرير متواضع يعني بس هجيب له الحاجات الايه؟ الاساسية مش قوي ولا هتخس ومش هجيب له حاجات معفنة جربانة مستعملة ضايعة مش ضروري اعمل فيه كده. هاجيب له حاجات كويسة لا غالية وحاجة تليق به. بالنسبة له يفرح به. لكن لو لقيت الفقير بقى بيطلب مني عايز اكمل
ستة وتلاتين فوطة وعايز آآ هكمل بقى طقم الصيني اللي في النيش انت بتدلع بقى ده مش فقير ده يعني هو جاب كل حاجة وواقفة على كده وقاعد يسأل الناس واحنا عارفين ان هو بيكمل الايه الكماليات مش اساسيات فتلاقيه بعد ما اديته الزكاة
الجو يا عيني وصعب عليك راح اعمل فرح بعشر تلاف جنيه. الله! انت كنت بتشتغلنا بقى واخد بالك؟ فده مسل دوت لأ ما يضايقش. لكن انا باقول لو واحد فقير فعلا ومحتاج يتجوز
وانا هجيب له الاساسيات. هو فعلا عارف نوع الاساسيات واقعة منه. هدي له ازا كانت مال عادي اول ما اغنيه في الاساسيات خلاص. هقول والله انت كده ايه اساسياتك خلصت. تقدر انت تتجوز دلوقتي يعني بيت مش ناقصه حاجة. اساسية
كماليات بقى الله ينجيك من الصدقة نديك ما نديكش احنا كده عملنا اللي علينا قال لنا معك اه من زلك مسلا هل ممكن ادي واحد مسلا زكاة عشان مسلا يدخل ولاده مدارس خاصة
مش لازم ان ممكن تغنيه المدارس الحكومية. يعني مش مش ايه؟ يعني عادي ناس كتير جدا. نص الشعب وولاده في مدارس حكومية. مش لازم الدين ليه تدخل ولادك مدارس خاصة بمبلغ ضخم وبعد كده نضطر نديك من زكاة المال رغم ان ممكن تدخل مدارس حكومية وعادي والناس عايشة متعايشة يعني واخد بالك
الزكاة مالي عشان الواحد عايز ياخد دروس خصوصية مسلا الله يشد حيله يجتهد يعني يشوف آآ يعني يعني مش دي مش من ضروريات الحياة واخد بالك؟ ففي حاجات كده معينة زي ما قلنا باب الزكاة ما ينفعش فيها لكن فيها باب الايه؟ باب الصدقات واسع عادي عايز تدي بقى خارج
المنظومة دي ممكن ايه؟ ممكن الصدفات امرها واسع اه وزي ما قلنا ما تنفعش في المساجد في المستشفيات والكلام دوت بيقول بعد كده الاصول والفروع والزوجة الذين تجب نفقتهم عليه. اه خد بالك بقى. لا يجوز دفع الزكاة الى من تجب على المسلم نفقتهم كالاباء والامهات والاجداد والجدات والاولاد
اولاد الاولاد لان دفع الزكاة الى هؤلاء يغنيهم عن النفقة الواجبة عليه ويسقطها عنه. ومن ثم يعود نفع الزكاة اليه فكأنه دفعها الى نفسه يعني انا دلوقتي لو ابني مسلا مين اللي يجب عليه ينفق على ابنه؟ انا. طب ابني دلوقتي آآ انا كبرنا بس هو ابني بقى كبير. بس مسلا
قاعد من الشغل ومش لاقي يشتغل وبيته محتاج والدنيا باظت منه. مسئول من مين برضو؟ مني انا برضو انا اللي يجب علي ازا كان فقير اعطيه اعطيه مال ينفقه. طب اقول مسلا ادي له من زكاة المال. يبقى احنا زي ما بنقول بالبلدي ده ربط عصفورين بايه؟ بحجر. لان انت
يجب عليك تطلع سكات مالك ويجب عليك برضو تنفق على ايه؟ على ابنك. فانت رحت عطيت الاتنين على بعض وده مكتوم واديته من الزكاة. يبقى انت كده في الحقيقة دفعت الفلوس دي لنفسك انت. لان انت وفرت بها المبلغ التاني
انت دلوقتي ربنا فرض عليك ينفع واحنا يا اخوانا يخش صلاة الضهر وينوي وينوي العصر بالمرة. زي ما احنا الناس اللي مسلا نعمل ايه؟ سنة الليل وضوء مع سنة تحية المسجد
انت كده وفرت ركعتين بدل ما تصلي سنة الوضوء وسنة حياة المسجد جمعتهم. لان دول سنن. وينفع في السنن تجمع الايه؟ النوايا في بعض النوافل يعني لكن فرائض ما ينفعش ما ينفعش ان انا هانوي مسلا بالصلاة دي الضهر والعصر. مسلا واحد مسلا ايه كان عليه ضهر وعصر فرضا. فصلاهم بعد العصر
بسبب ما قال لك خلاص انوي ضهر واعصب طالما كده كده اربع ركعات نخلص الموضوع كله. لأ ما ينفعش. نقول له دي فريضة. دي ربنا فرض عليك دي لوحدها ودي الايه؟ ودي لوحدها. ما ينفعش تبني
مع الاتنين. كزلك ربنا فرض على الواحد يصرف على ولاده. لو محتاجين يصرف على زوجته. يصرف على ابوه لو محتاج فلو الناس ديت محتاجة ما ينفعش اديها وفرض عليه الزكاة. فده فرض وده فرض تاني. ما ينفعش ادمج هنا الايه؟ الفرضين
في فرد واحد. يبقى انا كده وقعت واحد في الحقيقة وقعت فرد من الاتنين. انا دلوقتي لو اديت ابني زكاة مال انت اصلا كده كده يجب ان انت تنفق ايه؟ تنفق عليه. فما ينفعش ادي
زكاة مالي دي قريب لي يجب علي ان انا انفق عليه ازا كان فقيرا في الحالة ديت لو اديت الزكاة مال لي لا تجزئك. لازم تطلعي ايه؟ طلعها تاني. زي الابن وابن الابن
لو لو ايه لو الوسطاني ده مش موجود الزوجة الام الجد الجدة اللي هم الايه؟ الاصول بتاعتك. الاب وان علا الاب والجد والام. والابن وان سفل ابن ابن وكده. الاصول والفروع دول ما ينفعش خالص ان انت تعطيهم ايه؟ تعطيهم من زكاة المال. بيقول لك الا يعني هو هنا ما زكرش. يقول له الا احيانا بعض العلماء بيستسني حالة واحدة
ازا كان ازا كان غارم ممكن ينفع تدي له الزكاء ازا كان غارم لان لان الايه؟ لان الدين نفسه مش من المصاريف بتاعته. يعني هو هو مسلا ايه؟ اكل وشرب وهو عايش عادي بس
خالدين. الدين ده ما لوش دعوة بالايه؟ بحالته الحالية يعني. بعد كده بيقول الكفار غير المؤلفين. يعني احنا قلنا المؤلفة قلوبهم. طب فيه كافر بس هو مش مؤلفة قلوبهم ولا حاجة. يعني الفلوس مش هتخليه مش هتأسر فيه في اي حاجة. فده ما ينفعش
ادي له ايه؟ الزكاة والاصل اصلا ان احنا قلنا الزكاة ما بتعطاش اصلا للايه؟ للفقراء وزكر الدليل تؤخز من اغنيائهم وترد الى ايه؟ الى فقرائهم. طيب. بيقول لان مقصد الزكاء اغنام فقراء المسلمين وتوطيد دعائم المحبة والاخاء بين افراد المجتمع المسلم. وزلك لا يجوز مع الكفار. بيقول نمرة اربعة قال النبي صلى الله عليه وسلم
لا تحل الزكاة لآل النبي صلى الله عليه وسلم اكراما لهم لشرفهم. ليه؟ قال لك لان النبي عليه الصلاة والسلام في الحديس قال انها لا تحل لال محمد انما هي اوساخ الناس. يعني ايه اوساخ الناس هنا؟ اوساخ الناس يعني هي الناس بتطلعها تطهر بها ايه؟ نفسها من الذنوب
طوب الخطايا والاثام. يعني ايه؟ خذ من اموالهم صدقة تطهرهم وتزكيهم بها. فده المقصود النبي عليه الصلاة والسلام اوساخ الناس يعني انما يطهرون ده ايه؟ المال يطهرون ليذنوبهم. فلشرف قال النبي عليه الصلاة والسلام ما ياخدوش المال اللي سببه الذنوب والخطايا وتطهير المال وتطهير النفس
انما يأخذ المال الذي جاء بعزة وهو مال الايه؟ الغنائم والفيئ. ياخذه من الغنائم والايه؟ والفيل. الغنايم اللي هي اتاخدت في قتال مع الكفار وغنمنا غنائم ياخدوا من ايه الغناء؟ وياخده من الفقيه. لكن ما ياخدوش من الزكاة. يقول لك لشرف ال النبي عليه الصلاة والسلام. بيقول وال النبي صلى الله عليه وسلم هم بنو هاشم
وبنوا المطلب. بنو هاشم وبنو المطلب. المطلب ده اصلا اخو هاشم يعني النبي عليه الصلاة والسلام محمد بن عبدالله خد بالك يا ابن عبدالمطلب ابن ايه؟ ابن هاشم. فاي حد من السكة دي اسمه ايه؟ بنو هاشم
ما تلغبطش بين عبدالمطلب وبين المطلب المطالب اخو هاشم وعبد المطلب ده ابنه. ابن هاشم فقال المطلب دول فرع تاني اصلا فرع تاني واخد بالك؟ طب هو اصلا ليه سموا عبدالمطلب؟ هو بسبب القصة ديت كان هاشم
هاشم اتجوز واحدة في المدينة سبب ما قصة طويلة كده. اتجوزها وخلف منها ولد. وبعد كده راجعة مكة. المهم قصة كده ومات فكان المطلب اخوه عارف ان هو متجوز واحدة ايه؟ في المدينة متجوز واحدة في المدينة. عشان كده مسلا يقول لك ايه؟ ان اخوال النبي عليه الصلاة والسلام هم بنو النجار في المدينة
اللي بدي اعرف السيرة يقول لك وبنو النجار اخوال النبي عليه الصلاة والسلام خيلانه خيلانه منين؟ لان هم تبع عيلة الايه الست ديت اللي هي هاشم اتجوزها. فدول خيلال الكبار يعني. عشان كده لما راح النبي عليه الصلاة والسلام المدينة نزل عند بني النجار. لان هم خيلانه
فكان في منهم اصلا ايه روابط. ودي من الحاجات اللي سهلت دخول النبي عليه الصلاة والسلام المدينة برضه. ان هو خلاله اصلا هناك. خلال الكبار اللي هم من ميراث هاشم
العيلة بتاعة مرات هاشم الرجالة بتاعتها يعتبروا ايه؟ يعتبروا خيانة. قصة يعني المهم ان ايه؟ ان ان هي خلفت ايه؟ ولد المطلب بقى اخوه كان عارف القصة دي فقال لي ده ابننا. احنا اولى به. فراح جابه منين؟ جابه من المدينة واستأزنهم وفعلا سابوه له ورجع ايه
فهو الناس اول مرة في حياتهم يشوفوا ليه؟ يشوفوا الشخص ده. فافتكروا ان المطلب شاريه ان ده عبد عبد وشريم المدينة اصل ما نعرفوش اول مرة نشوفه في حياتنا. فطلع عليه في الاول لقب ايه؟ عبدالمطلب. ولزقت بقى
لزقت فيه. بقى اشتهر بعبد المطلب وفضلت سابتة فيه اللقب ده عبدالمطلب. لان هم افتكروه اصلا ايه؟ ان المطلب شاريه من مدينة لانه ما يعرفوش انت مين اصل جاي كبير مرة واحدة تبع مين؟ هو ابن هاشم اصلا. لكن هو ايه في الاول سموه عبدالمطلب رحمك الله. وبعد كده ايه؟ يعني فضلت
ايه الصفة دي نشرة الشعر بها اتشهر على طول ده عبدالمطلب وهو ده جد النبي عليه الصلاة والسلام. فالمطلب دول بنو هاشم اللي هم ولاد هاشم عبدالمطلب بقى وايه والسكة بتاعته دي كلها. تمام
في بقى بنو المطالب بقى. الفرع تاني. طب ليه بقى بنوا المطلب دخلوا؟ دخلوا مع ايه؟ مع هاشم. رغم ان نسل النبي عليه الصلاة والسلام انما قال قالوا هم مين؟ هم افترضوا
بنو هاشم لان دي العيلة بتاعته ايه اللي جاب المطالب في السكة فالنبي عليه الصلاة والسلام زكر يعني طبعا في احاديس ما زكرهاش هنا. زكر ان قال انهم لم يفارقوني في جاهلية ولا اسلام. لان لان بص اصل آآ الفروع
هاشم كان له كزا اخ على فكرة في كذا اخ عبد شمس ومش عارف ايه والقصة دي. آآ في ناس منهم لما النبي عليه الصلاة والسلام دعا الى الله سبحانه وتعالى وقفوا جنبه
وفي ناس ما وقفوش جنبه مين اللي وقف جنبه؟ بنو المطلب دول وقفوا جنبه لان اصلا المطلب كان علاقته كويسة بهاشم اسناء حياته. يعني كان كان قريبين من بعض كاخوات. هم كانوا كزا اخ كانوا اربعة
في اتنين منهم كانوا قريبين من بعض اللي هم المطالب ومين؟ وهاشم كانوا بيحبوا بعض قوي. لكن اتنين تانيين ما كانوش ما كانش فيه منهم الايه الحتة ديت فطلع بن المطلب دايما حبايب بنو ايه؟ بنو ايش؟ لذلك لما النبي عليه الصلاة والسلام دعا الى الله
بن المطلب وقفوا جنبه وحتى دخلوا معه في شعب ابي طالب تخيل المهم ما لوش دعوة بالموضوع. بس دخلوا معهم في شعب ايه؟ شعب ابي طالب ودخلوا في المجاعة تلات سنين عشان ما يسيبوش النبي عليه الصلاة والسلام
لكن الباقيين اللي هم الايه الفروع التانية من الايه؟ من العيلة الكبيرة ديت ما وقفوش جنبهم واخد بالك؟ فلزلك النبي عليه الصلاة والسلام لما دخل بقى الحكم ده دخل معه مين؟ دخل بن المطلب. فبقى اتقال للنبي عليه الصلاة والسلام. ومن بنو هاشم وبنوا الايه
رغم ان هم مش من اهلهم في الحقيقة. بس هم معنويا كآل النبي عليه الصلاة والسلام فعشان كده بيقول لك بنو هاشم. عشان كده بيقول وقيل بنو هاشم فقط. فهمت ليه بقى
لان هم اختلفوا. هل فعلا يخشوا معهم في الاحكام؟ ولا النبي عليه الصلاة والسلام دخلهم كده شرف يعني؟ يعني هو بيسميهم كده على اعتبار اسم شرفي. ولا هم داخلين فعلا في الاحكام بجد
معنا اختلفوا. في ناس قالوا لأ. وما يخشوش بجد. هو شرفيا هم يعتبروا من اهل النبي عليه الصلاة والسلام. لكن ما يخشوش في الاحكام. وفي ناس قالوا لأ يخشوا هو قال كده يبقى هم يخشوا في كل حاجة. والله اعلم الصحيح ان بنو هاشم وبنو المطلب يخشوا في ال النبي عليه الصلاة والسلام. وعليهم
طبعا بيقول لو قلنا القول ده هو اختار القول التاني. بنو هاشم فقط هو الصحيح مش مشكلة. وعليه يصح دفع الزكاة الى بني المطلب؟ يعني فيها فيها ايه؟ فيها خلاف يعني ما فيش مشكلة
والنبي عليه الصلاة والسلام في حديث قال انما بنو هاشم وبنو المطلب شيء واحد. وهذا الحديث في البخاري. انما بنو هاشم وبنو المطلب شيء واحد. وده برضو قوي المهم يعني بيقول لانهم ليسوا من ال محمد عليه الصلاة والسلام ماشي والعموم الان انما الصداقات فقراء فيدخل فيه من باب المطلب
تمام طيب هم بقى بياخدوا منين زي ما قلنا؟ طب هم افرضوا ان هم فقراء ياخدوا من ايه؟ ياخدوا من الايه؟ هم كده كده اصلا فقراء مش فقراء بياخدوا من الغنائم
من الصعب ان هم يفتقروا ازا كان في جهاد في سبيل الله. عارف بياخدوا منين من الغنائم بياخدوا جزء كبير على فكرة بياخدوا جزء كبير قوي. ان ربنا قال ان قال
آآ واعلموا انما غنمتم من شيء فان لله خمسه وللرسول ولذي القربى واليتامى والمساكين وابن السبيل يعني ايه ؟ خمس الغنيمة بيتقسم على على الناس ديت لله وللرسول ادي سهم واحد دولا يعتبروا حاجة واحدة
ذي القربى اليتامى المساكين ابن السبيل القربى ازا القرابة النبي عليه الصلاة والسلام بياخدوا من من خمس الغنيمة. انت عارف الغنيمة اللي ممكن تبقى رقم ضخم جدا. ممكن تبقى ملايين
لما ياخدوا هم جزء من خمسها جزء كبير من خمسها. يبقى يبقى ده رقم كبير ممكن يكفيهم وزيادة يخليهم اغنياء يعني او الفريق اللي هو جه من غير قتال المسلمين قالوا احنا رايحين البلد الفلانية الناس استسلمت وادونا الحاجة. ده بيسمى فايق ياخدوا برضه ايه
ياخدوا منه. فبياخدوا الاموال اللي جت بعزة لذلك بعض العلماء اجتهد قال طب افرض ما فيش جهاد جاد هو حد من اهل النبي عليه الصلاة والسلام فقير. نعمل له ايه بقى دلوقتي
هل هنا في الحالة دي يجوز ان يعطى من الزكاة لانه لا يوجد اصلا جهاد ولا يوجد غنائم ولا يوجد مازا نفعل؟ نتركه فقير؟ ام نعطيه من الزكاء؟ نعطيه من الزكاة
وكزلك لا يجوز دفع الزكاة لموالي ال النبي عليه الصلاة والسلام. يعني ايه موالي الال النبي عليه الصلاة والسلام؟ موالي لو كان عبد عند ال النبي عليه الصلاة والسلام وعتقوه
ولي الشرف ان هو كان عبد عند ال النبي عليه الصلاة والسلام واعتق. فده برضو نفس الحكم. بيقول ان الصدقة لا تحل لنا. وانما والي القوم من انفسهم موالي القوم عتقاؤهم ومعنا من انفسهم اية في حكمهم كحكمهم فتحرم الزكاة على موالي ال بني هاشم
العبد لا تدفع الزكاة الى العبد. ليه؟ لان نفس القصة لان العبد مين اللي يجب ينفق عليه؟ سيده في عمر العبد ما ينفع يكون فقير. لو سيده فقير هندي  العبد فقير يدي له ليه؟ سيده ينفق عليه
لان ازا كمان ازا ملكناه حاجة العبد لا يملك العبد العبد وما يملك ملك الايه؟ لسيده فانا اديته انا الزكاحة هي بقت بالتبعية ملك ايه؟ ملك سيده ولان نفقاته تلزم سيدنا ويستثنى من ذلك المكاتب. فاكرين احنا قلنا مين العبد اللي يستثنى؟ المكاتب اللي هو عامل اتفاق مع سيدنا ان هو يشتري يشتري نفسه. فانه يعطى من الزكاة
ما يقضي به دين كتابته والعامل على الزكاة. فازا كان العبد عاملا على الزكاة اعطي منها كالاجير. والعبد يجوز ان يستأجر بازن ايه فمن دفعها لهذه الاصناف؟ مع علمه بانه لا يجوز دفعها لهم فهو اثم. طبعا اذا كان يعلم عليه ان هو يدفع الزكاء تاني. اما ازا كان لا يعلم
والله تعالى اعلم. آآ يعني تجزئ الزكاة. لحديث ان ايه؟ ان رجل تصدق على غني. فقيل له تصدق الضغط على غني وقال انا لله وانا اليه راجعون على غني. وكده تاني يوم تصدق وبعد كده طلعت زانية. تالت يوم تصدق طلع سارق. الله يوم تصدقت على غني يوم على زانية
على ايه؟ على سارق فيعني ايه؟ اتاه ات وايه؟ فقيل له اما صدقتكم فقد قبلت فاما الغني فلعله يعني ان يتصدق. يستحي بقى ويتصدق ده انت واما الزانية فعلى قال لها ايه؟ ان تتوب. فلعل السارق ان يكف عن الايه
يكف عن السارق. رغم ان الاصناف التلاتة دول لا يجوز ان يعطى لهم الايه؟ آآ الزكوات. فوالله اعلم لان الحديس زكر انها قبلت. لو ان الانسان دفع شخص الواحد كان
توسم في هو حسبها لقى ان هو يستحق. بعد كده اكتشف ان هو ايه غير مستحق. فديت الزكاة دي تجزب. اما ازا كان يعلم انه غير او ممن لا يجوز لهم دفع الزكاة فدفعها له هنقول له لا هتدفعي ايه؟ ادفعي تاني
المسألة الثالث هل يشترط استيعاب الاصناف الثمانية المذكورة عند تفريغ الزكاة؟ ربنا قال انما الصدقات الايه؟ تمن اصناف. لازم ادي التمن اصناف ولا ينفع ادي اي ممكن صنف صنفين منهم بيقول لا يشترط طبعا استيعاب الايه؟ الاصناف الثمانية
المذكور عند تفريق الزكاة على القول الصحيح. طبعا ده يدل ان فيه خلاف على فكرة. فيه بعض العلماء قالوا لازم الزكاة تطلع للتمانية. مش لازم بالتساوي. بس نطلعها للايه تمانية لازم كل صنف من دول ياخد حتة. وفيه ناس قالوا لها مش لازم. ممكن كل الزكاة نديها لصنف واحد
وده الصحيح بل يجزئ دفعه لاي صنف من الاصناف الثمانية لقوله تعالى ان تبدوا الصدقات فنعمها وان تخفوها وتؤتوها الفقراء فهو خير تمام يعني لو اديتها للفقراء بس حلو. وقول النبي عليه الصلاة والسلام تؤخذ من اغنياء ترد اليه؟ فقراءين ما قالوش فقرائهم والمساكين والعاملين علي. فممكن اقتصر
فيه واحد ولقوله صلى الله عليه وسلم لقبيصة اقم عندنا حتى تأتينا الصدقة فنامر لك ايه؟ لك بها. فهذه الادلة تدل على ان المراد بقول انما الصدقات للفقراء بيان المستحقين للزكاة لا تعاميم المستحقين عند تفريقها. المسألة الرابعة في نقل الزكاة من بلدها الى بلد اخر. يجوز نقل الزكاة من بلدها الى
اخر قريب او بعيد للحاجة. للحاجة مثل ان يكون البلد البعيد اشد فقرا. او يكون هناك مصيبة نزلت للبلد البعيد دوت. حاجة خلتهم مرة واحدة محتاجين جدا دلوقتي حرب زلزال كارثة بيئية
ينفع في الحالة دي ننقل لهم الايه؟ الزكاة. لكن وضع مستقر وكل بلد فيها ناسها وبتاع. الاصل ان كل بلد تدفع الزكاة فين؟ في البلد بتاعتها. هو ده نظام كده ايه
يعني متناسق لو كل واحد دفع في مكانه خلصت هنتغني كلنا. لكن بلد مسلا البلد ده فقير جدا جدا فيه مجاعة فيه فيه مشكلة فيه حرب فيه ينفع في حاجة هنا حاجة ان احنا ازا كان نوديها الصومال نوديها سوريا نوديها هنا في حاجات واضحة. لكن اصل الدنيا وضع مستقر هنا البلد دي فيها اغنيا
الفقراء والبلد دي فيها اغنياء وفقراء خلاص كل بلد اغنياء بتاعتها يدوا الايه؟ يدوا الفقرا بتاعتها وخلاص. فهل يجوز نقلها؟ العلماء اختلفوا. في ناس قالوا يجوز في ناس قالوا عند الحجاز
وده احوط. فبيقول لها مسل ان يكون البلد البعيد اشد فقرا. انما يكون لصاحب الزكاة. بص بقى الحاجة دي اقارب فقراء في بلد بعيد. ان الاولى بالزكاة مين في القريب انا قريبي سعيد هو اولى بس قريبي ساكن في بلد بعيد ما يجوز ان انا انقلها له ان هو اولى كده كده عموما. مسل فقراء بلدي. فان
فان في دفع الاقارب لتحصيل المصلحة وهي الصدقة والصلة. وهذا القول بجواز نقل الزكاة هو الصحيح لعموم قوله تعالى انما الصدقات للفقراء. والمساكين اي الفقراء والمساكين في كل مكان ده عموم. ليه نقيده بالمكان؟ هو بيقول يعني ليه نقيده؟ انما الصدقات للفقراء. والمساكين. انت تستنين بيستدلوا تؤخذ ان الاغنياء ترد
فبرضو ده دليل وده دليل عشان كده احنا قلنا يعني الاحوط خليها في ايه؟ فقراء البلد لقيت في حاجة في قريب في بتاع ما فيش مشكلة عندك ساعة في قول بجواز نقل الايه
الزكاة عند الحاجة او للاقارب الخارج اللي هي البلد. يبقى كده خلصنا بفضل الله تعالى كتاب الزكاة. نبدأ غدا المرة القادمة بازن الله تعالى في باب الصيام. اقول قولي هزا واستغفر
سبحانك اللهم ربنا وبحمدك اشهد ان لا اله الا انت استغفرك واتوب اليك. انت استغفرك واتوب اليك. انت استغفرك ذنوبك
